Roadha mas nimunas fageerunnah eheetherivey: Imran\nހޯމް މިނިސްޓަރު އިމްރާން އަބްދުﷲ------ ފޮޓޯ: ވަން\nމި ރޯދަމަހު އެހީތެރިވި ގޮތަށް ފަގީރުންނާއި ނިކަމެތިންނަށް އެހީވުމުގައި ދެމިތިބޭ!\n24 މޭ 2020 - 11:06:08\nރަމަޟާން މަސް ނިމުނުކަމުގައި ވިޔަސް ފަގީރުންނާއި ނިމަކަމެތިންނަށް އެހީތެރިކަން ފޯރުކޮށްދިނުމުގައި ދެމި ތިބުމަށް ހޯމް މިނިސްޓަރު އިމްރާން އަބްދުﷲ އެދިވަޑައިގެންފި އެވެ.\nފިތުރު އީދު ދުވަހުގެ ތަހުނިޔާ އަރިސްކުރަމުން މިނިސްޓަރު އިމްރާން ކުރެއްވި ޓްވީޓެއްގައި ވިދާޅުވީ ކޮވިޑް-19 އާ ގުޅިގެން މި އަހަރުގެ ރަމަޟާން މަހާ ބައްދަލުކުރީ ވަރަށް ތަފާތު ގޮތަކަށް ކަމަށެވެ. އެގޮތުން ދަތި ހާލަތުގައި އުޅުނު ފަގީރުންނާއި މިސްކީނުންގެ ހާލަތު އިހުސާސްކުރެވިގެން ދިޔަކަމަށާއި ގިނަ ފަރާތްތަކުން ދީލަތި އެހީތައް ވަމުން ދިޔަތަން ފެނިގެން ގޮސްފައިވާކަމަށެވެ.\nއެހެންކަމުން ބަރަކާތްތްރި ފިތުރު އީދު ދުވަހުގައި ފާގީރުންނާއި ނިކަމެތިން މަތިން ހަނދާންކޮށް ކުރިއަށް އޮތް ތަނުގައި އެފަދަ ފަރާތްތަކަށް އެހީތެރިވުމަށް އެދޭކަމަށް ޓްވީޓްގައި ވަނީ ފާހަގަ ކޮށްފަ އެވެ.\nއޭގެ އިތުރުން އިމްރާން ވިދާޅުވީ އެހެން އަހަރުތަކެކޭ އެއްފަދައިން ފިތުރު އީދު ނަމާދަށް ނުދެވުނު ނަމަވެސް އީދު ދުވަހަކީ އުފާވެރިކަން ގެނުވާ ދުވަހެއްކަމަށެވެ. އަދި މުސްލިމުން އުފާ ފާޅުކުރުމުގެ އެންމެ މުހިންމު އެއް ދުވަސްކަމަށްވާއިރު އައިލީ ގުޅުން ބަދަހިކޮށް ރައްޓެހިންނާ ގުޅުން ބަދަހި ކުރުން މުހިންމުކަމެއް ކަމަށެވެ.\nފިތުރު އީދު ދުވަހުގެ ތަހުނިޔާ އަދާކޮށް އިމްރާން ފޮނުވި ޓްވީޓްގައި ރައީސް އިބްރާހިމް މުހައްމަދު ސޯލިހުގެ ދެ ކަނބަނލުންނަށާއި، ރާއްޖޭގެ ހުރިހާ ރައްޔިތުންގެ އިތުރުން މުޅި އިސްލާމީ އުންމަތަށް ދުވަހުގެ ތަހުނިޔާ އަރިސްކޮށްފައިވެ އެވެ.\nޝެއިހް އިމްރާންފިތުރު އީދުފިތުރު އީދު 2020އިސްލާމްދީން


Quran Hithu Dhas Kuran Beynun Nama.. - Vaguthu\n6 މަސް ކުރިން ( މެއި 18, 2020 )\nއިޚްލާޞްތެރިވާށެވެ. ދުނިޔެވީ އެދުމެއްނެތި ޤުރުއާން ހިތުދަސްކުރަން މަސައްކަތްކުރާ މީހާއަށް މާތްﷲ ތައުފީޤްދެއްވާ، އެކަން ފަސޭހަކޮށްދެއްވާނެއެވެ. މިކަމުން ލިބޭ އުޚުރަވީ ޘަވާބާމެދު ވިސްނާ އެކަން ހަނދާނުގައި ބަހައްޓާނަމަ، އިޚްލާޞްތެރިވާން ފަސޭހަވާނެއެވެ. މިފަދަ ބައެއް ޙަދީޘްތައް މި އަރޓިކަލްގެ ތިރީގައި ހުށައަޅާލާފައިވާނެއެވެ.\nތަޤްވާވެރިކަން އިތުރުކޮށް، ފާފަތަކުން ދުރުވާށެވެ. ފާފަކުރާވަރަކަށް ތިމާގެ ހިތުގައި ކަޅު ލައްތަކެއް ޖެހި، ހިތުގެ އަލިކަން ފިލަމުންދާނެއެވެ. މި ދަމިލަތައް ފިލުވޭނީ ޛިކުރުކުރުމުންނާއި، އިސްތިޣްފާރުކުރުމުންނާ އަދި ހެޔޮ ޢަމަލުތައް ކުރުމުންނެވެ.\nހެޔޮލަފާ ޞާލިޙް އެކުވެރިން ޚިޔާރުކުރާށެވެ. ޤުރުއާން ހިތުދަސްކުރަންއުޅޭ އެހެންކުދިންނާއިއެކު ގިނަ ވަޤުތުތައް ހޭދަކުރާށެވެ. މުރާލި އެކުވެރިންނާއިއެކު އުޅޭނަމަ، ތިބާވެސް މުރާލިވާނެއެވެ.\nރަސޫލުﷲ صلى الله عليه وسلم ޙަދީޘް ކުރައްވާފައިވެއެވެ.\n((الرَّجُلُ عَلَى دِينِ خَلِيلِهِ، فَلْيَنْظُرْ أَحَدُكُمْ مَنْ يُخَالِلْ))\nމާނައީ: “ކޮންމެ މީހަކުވެސް ވާހުށީ އެމީހެއްގެ ގާތް އެކުވެރިޔާގެ ދީނުގެ މަތީގައެވެ. ފަހެ ތިޔަބައިމީހުންކުރެ މީހަކު ގާތް އެކުވެރިއެއްކަމުގައި ހަދަނީ ކާކުތޯ ބަލާށެވެ.” ރަވާހުލް އިމާމުއް ތިރްމިޛީ-ރަޙިމަހުﷲ\nޙިފްޡްކުރާ ކުލާހެއްގައި ނުވަތަ ޙަލަޤާއެއްގައި ބައިވެރިވާށެވެ. ވަކިބަޔަކާއި ނުގުޅި އަމިއްލައަށް ހިތުދަސްކުރުން ގެންދާނަމަ ފޫހިވުމާއި އެކަމަށް ދެވޭ އިސްކަން ކުޑަވުން ފަދަ ކަންކަން ކުރިމަތިވާނެއެވެ. ވަޒީފާތަކުގައި އުޅުއްވާ ބޭފުޅުން ހަފްތާ ބަންދުގައި އެ ހަފްތާގައި ދަސްކުރެވުނުބައި ކިޔައިދިނުމަށް އިންތިޒާމެއް ހަމަޖައްސާށެވެ. މިގޮތުން އެކުވެރިންކޮޅެއް އެއްވެގެންވެސް ޙަލަޤާއެއް ހެދުން މުހިންމެވެ.\nއަލްމާއިދާ ސޫރަތުގެ ދެވަނަ އާޔަތުގައި މާތް ﷲ ވަޙީކުރައްވައިފައިވެއެވެ.\n(وَتَعَاوَنُوا عَلَى الْبِرِّ وَالتَّقْوَى)\nމާނައީ: “އަދި ހެޔޮކަންތައް ކުޅައުމަށާއި، ތަޤްވާވެރިކަމުގެ މައްޗަށް ތިޔަބައިމީހުން އެކަކު އަނެކަކަށް އެހީވެ ވާގިވެރިވާށެވެ.”\nރަސޫލާ صلى الله عليه وسلم ހަދީސްކުރައްވާފައިވެއެވެ.\n((وَاللهُ فِي عَوْنِ الْعَبْدِ مَا كَانَ الْعَبْدُ فِي عَوْنِ أَخِيهِ))\nމާނައީ: “އަދި އަޅާ އޭނާގެ އަޚާއަށް ވާގިވެރިވުމުގައިވާހާ ހިނދަކު، އެއަޅަކަށް ވާގިވެރިވެވޮޑިގެންނެވުމުގައި ﷲ ވޮޑިގެންވެއެވެ.”\nމިއީ ސަޙީޙް މުސްލިމްގައި އައިސްފައިވާ ހަދީޘެކެވެ.\nދަސްކުރާބައި އެހެންމީހަކު ލައްވާ ގިނަގިނައިން ކިޔުއްވާށެވެ. ދިރާސާތަކުން ދައްކާގޮތުގައި އިންސާނުން އެހެންމީހަކަށް އެއްޗެއް ކިޔައިދޭނަމަ އޭނާގެ ކޮންސެންޓްރޭޝަން ލެވެލް އަދި ނަތީޖާ ނެރެވޭ މިންވަރު 85 އިންސައްތަ އިތުރުވެއެވެ. އަމިއްލައަށް ކިޔާނަމަ، ޖެހޭ ކުށްތަކެއްވެސް ފާހަގައެއް ނުކުރެވޭނެއެވެ.\nމެދުކެނޑުމެއްނެތި ދަސްކުރާބައިތައް ތަކުރާރުކޮށް ކިޔަމުންދާށެވެ. ހިތް އަވަސްވެ، ކުރީގައި ދަސްކޮށްފައިވާ ބައިތައް މުރާޖަޢާކުރުން ދޫކޮށްނުލާށެވެ. ބައެއް ބޭފުޅުން މުރާޖަޢާކުރުމެއްނެތި، އައު ސޫރަތްތައް ދަސްކުރުމުގައި އަވަސް އަރުވާލައެވެ. އެންމެ ރަނގަޅު ގޮތަކީ މިދެބައި އެކުއެކީގައި ކުރިޔަށް ގެންދިޔުމެވެ. ރަސޫލާ صلى الله عليه وسلم ހަދީސްކުރައްވާފައިވެއެވެ.\n«إِنَّمَا مَثَلُ صَاحِبِ القُرْآنِ، كَمَثَلِ صَاحِبِ الإِبِلِ المُعَقَّلَةِ، إِنْ عَاهَدَ عَلَيْهَا أَمْسَكَهَا، وَإِنْ أَطْلَقَهَا ذَهَبَتْ» [رواه مسلم]\nމާނައީ: ”ހަމަކަށަވަރުން ޤުރުއާނުގެ އަހުލުވެރިޔާގެ މިސާލަކީ ޖަމަލު ގެންގުޅޭ މީހާގެ މިސާލެވެ. އޭގެ ކަރުގައި އެލުވާފައި އޮންނަ ވާ ރަނގަޅަށް އައްސާފައިބާއްވާނަމަ، އެ ފިލައިގެން ނުދެއެވެ. އެކަމަކު އެ ވާ މޮހިއްޖެނަމަ އެ ޖަމަލު ސާހިބުމީހާ ދޫކޮށް ފިލައިދެއެވެ.”\nތިބާ ޤުރުއާން ހިފުޒުކޮށް ނިންމަން ބޭނުންވާ ތާރީޚް ލިޔާށެވެ. މިފަދައިން ލަނޑުދަނޑި ކަނޑައެޅުމުގެ އެންމެ ބޮޑު ބޭނުމަކީ ނަފުސު ޗެކުކުރުމާއި ކަންނެތްކަން ދުރުކުރުވުމެވެ. ލަނޑުދަނޑިތަކެއް ނެތްނަމަ، މަސައްކަތްކުރުމުގެ އެއްވެސް ރޫޙެއް ނުހުންނާއެވެ. އިސްވެ މިދެންނެވިފަދައިން ލިޔެފަ، އެ ޢިބާރާތްކޮޅު ތިމާއަށް ގިނަގިނައިން ފެންނާނެފަދަ ތަންތަނުގައި ތަތްކުރާށެވެ.\nގިނަގިނައިން ޤުރުއާން އަޑުއަހާށެވެ. ކިޔޫތަކުގައި މަޑުކޮށްގެން ހުންނަ ވަޤުތުތައް ނުވަތަ ފެރީ ދަތުރުމަތީގައިވެސް ގިނަގިނައިން ޤުރުއާން އަޑުއަހާށެވެ.\n“އޭ ﷲ! އެ ޢިލްމަކުން މި އަޅާ އަށް މަންފާ ނުކުރާނޭ ޢިލްމުންނާއި، އިބަ އިލާހަށް ބިރުވެތި ނުވާ ހިތަކުންނާއި އިބަ އިލާހަށް ކިޔަމަން ނުގަންނަ ނަފްސަކުންނާއި އިޖާބަ ނުކުރައްވާނޭ ދުޢާއިން މި އަޅާ ސަލާމަތް ކޮށްދެއްވުން އެދި، އިލާހުގެ ޙަޟްރަތުން ވާގި އެދި، ރައްކާތެރިކަން ލިބިގަންނަމެވެ.”\nرَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِّن لِّسَانِي\n“އަޅުގެ ވެރިރައްބު! މިއަޅާއަށްޓަކައި މިއަޅާގެ ހިތް ތަނަވަސް ކޮށްދެއްވާނދޭވެ! އަދި މިއަޅާގެ ކަންތައް މިއަޅާ އަށް ފަސޭހަ ކޮށްދެއްވާނދޭވެ! އަދި މިއަޅާގެ ދުލުގައި ހުރި ދަތި ގޮތް ފިލުއްވައިދެއްވައި، ދޫ ފަސޭހަ ކޮށްދެއްވާނދޭވެ!”\n“އަޅަމެންގެ ވެރިރައްބު! އިބައިލާހުގެ حضرة ން އަޅަމެންނަށް رحمة އެއް ދެއްވާނދޭވެ! އަދި އަޅަމެންގެ ކަންތަކަށް ސީދާގޮތެއް އަޅަމެންނަށް ފަހިކޮށްދެއްވާނދޭވެ!\nހެނދުނުގެ ވަޤުތުތަކުގެ ބޭނުން ހިފާށެވެ.\nރަސޫލާ ޞައްލަﷲ ޢަލައިޙި ވަސައްލަމް ވަނީ މިއުއްމަތުގެ މީހުންގެ ހެނދުނުގެ ވަގުތުތަކުގައި ބަރަކާތްލެއްވުމަށްއެދި ދުޢާކުރައްވާފައެވެ. ޤުރުއާން ހިތުދަސްކުރުމަށް އެންމެ މޮޅު ވަޤުތަކީ ފަތިސްނަމާދު ކޮށްގެން އޮންނަ ވަގުތުތަކެވެ.\n«اللَّهُمَّ بَارِكْ لِأُمَّتِي فِي بُكُورِهَا»\nމާނައީ: “އޭ ﷲ! ތިމަންކަލޭގެފާނުގެ އުންމަތަށް އެއުންމަތުގެ ހެނދުނުގެ ވަގުތުތަކުގައި ބަރަކާތް ލައްވާފަނދޭވެ!”\nޤުރުއާނަކީ ބަރަކާތުން ފުރިގެންވާ ފޮތެއް ކަމުގައިވުމުން ޤުރުއާން ކިޔަވަން ތިމާވަގުތު ހޭދަކުރުމަކީ ތިމާގެ އެހެންކަންކަން ފަސޭހައިން ކުރެވެން މަގުފަހިވާނެކަމެކެވެ. ﷲ ތަޢާލާ އެކަމުގެ ސަބަބުން ދުވަހުގެ އެންމެހާ ވަގުތުތަކެއްގަޔާއި ކަމެއްގައި ބަރާކާތް ލައްވަވާނެއެވެ.\nكِتَابٌ أَنزَلْنَاهُ إِلَيْكَ مُبَارَكٌ لِّيَدَّبَّرُوا آيَاتِهِ وَلِيَتَذَكَّرَ أُولُو الْأَلْبَابِ ﴿٢٩﴾\nމާނައީ: “(މިއީ) ކަލޭގެފާނަށް ތިމަންއިލާހު ބާވައިލެއްވި بركات ތެރި ފޮތެކެވެ. (އެއީ) އެއުރެން އެ ފޮތުގެ آية ތަކުގެ މާނަތަކާމެދު ވިސްނައި ފިކުރުކުރުމަށެވެ. އަދި ބުއްދީގެ أهل ވެރިން (އެއިން) نصيحة ލިބިގަތުމަށެވެ.”\nބައެއް ހަދީސް ޢިލްމުވެރިން ވިދާޅުވާގޮތުގައި އެބޭކަލުން ޤުރުއާން ކިޔަވާ ދުވަހެއްގައިނަމަ، އެބޭކަލުންނަށް އެދުވަހެއްގައި ގިނަ ހަދީސް ލިޔެވެއެވެ. އެކަމަކު ޤުރުއާން ނުކިޔަވާ ދުވަހެއްގައި މިފަދައިން ގިނަ ހަދީސެއް ނުލިޔެވެއެވެ.\nއަޅުގަނޑުމެންގެ ދަރިންނަށް ބަރަކާތުގެ ދޮރުކޮޅުތައް ހުޅުވާލަދޭން ބޭނުންކަމުގައިވާނަމަ، އެކުދިން ލައްވާ ޅަފަތުގައި ޤުރުއާން ހިތުދަސްކުރުވަން ފައްޓަވާށެވެ. ޅަފަތުގައި ހިތުދަސްކުރަން ފަށައިފިނަމަ، ވަރަށް އަވަހަށް ހިތުދަސްކޮށް ނިންމާލެވޭނެއެވެ. އަދި ޅަފަތުގައި ދަސްކުރާ އެއްޗެހި ހަނދާންނުނެތި ގިނަދުވަހު ހުންނާނެއެވެ.\nޢަރަބި ހަރުބަހެއްގައިވެއެވެ. ޅަފަތުގައި ދަސްކުރާއެއްޗެހި، ގަލުން ކަނޑާނަގާފައިވާ ކުރެހުމެއް ފަދައިން ހިތުގައި ހަރުލާ ހުންނާނެއެވެ.\nމަސްދަރު: ދިސަލަފިއްޔާ (އަލްއަޚް މުޙައްމަދު މަޢޫން ޝަރީފް)\nމެއި 22, 2020 22:25


kulhivaruthakun handhaan kohdhinee gurubaanee aai ebbaivanthakan! | Mihaaru\nމިނިވަން ދުވަހުގެ ރަސްމީ ކުޅިވަރުތަކުގައި ދަރިވަރުންތަކެއް އައިޓަމެއް ހުށަހަޅައި ދެނީ.\nކުޅިވަރުތަކުން ހަނދާންކޮށްދިނީ ގުރުބާނީ އާއި އެއްބައިވަންތަކަން!\n27 ޖުލައި 2019 - 01:34 19 comments\nމިނިވަން ދުވަހުގެ ރަސްމީ ކުޅިވަރުތަކުން ރާއްޖޭގެ މިނިވަންކަން ހޯދަން އެކި ދުވަސްވަރު ވެފައިވާ ގުރުބާނީ އާއި ދިވެހިންނަކީ ޒަމާނުއްސުރެ އެއްބައިވަންތަ ބައެއް ކަމުގެ ހަނދާންތައް މިރޭ އާކޮށް ދީފި އެވެ.\nރާއްޖޭގެ 54 ވަނަ މިނިވަން ދުވަސް ފާހަގަކުރަން ގަލޮޅު ދަނޑުގައި ބޭއްވި ހެވިކަމާއި ކުޅިވަރުގެ މި ރަސްމިއްޔާތު ޝަރަފުވެރިކޮށް ދެއްވީ ރައީސް އިބްރާހިމް މުހައްމަދު ސޯލިހާއި އަނބިކަނބަލުން ފަޒްނާ އަހްމަދެވެ. ކެބިނެޓުގެ ވަޒީރުންނާއި ދައުލަތުގެ އިސް މަގާމްތަކުގައި ތިއްބެވި ބައެއް ބޭފުޅުން ވެސް ބައިވެރިވެވަޑައިގަތެވެ.\nމިނިވަން ދުވަހުގެ ރަސްމީ ކުޅިވަރުތަކުގައި ރައީސް ބައިވެރިވެވަޑައިގަންނަވަނީ. --ފޮޓޯ: ހުސެއިން ވަހީދު/މިހާރު\nކުޅިވަރުތައް ފެށުމުގެ ގޮތުން އޮތީ ރައީސަށް ރިޔާސީ ކުރުނީހެއް އެރުވުމެވެ. އޭގެ ފަހުން ސްކޫލްތަކާއި ސިފައިންގެ ޝަރަފުގެ ހިނގާލުން އޮތެވެ.\nދިވެހިންގެ އެއްބައިވަންތަކަން ދައްކައިދޭ އައިޓަމެއް ދަރިވަރުން ހުށަހަޅައި ދެނީ. --ފޮޓޯ: ހުސެއިން ވަހީދު/މިހާރު\nލޭޒާ ޝޯއަކާ އެކު މި އަހަރުގެ ކުޅިވަރުތައް ބޭއްވީ މި ގައުމަށްޓަކައި ކާބަފައިންގެ ގުރުބާނީ އާއި ދިވެހިންގެ ތާރީޚާއި ސަގާފަތާއި އެއްބައިވަންތަކަން ދައްކުވައިދޭ ތީމުތަކަކަށެވެ. ޕޯޗުގީޒުންގެ އަޅުވެތިކަމުން ރާއްޖެ ސަލާމަތްކުރި ގޮތާއި ނޮވެމްބަރު، 3، 1988، ގައި ރާއްޖެ އަށް ދިން އުދުވާނީ ހަމަލާ އިން ގައުމު ދިފާއުކޮށްދިނުމުގައި ޝަހީދުވީ ބަތަލުންގެ ހަނދާން އާ ކޮށްފައިވެ އެވެ.\nސްކޫލަކުން ހުށަހަޅައިދިން އައިޓަމެއްގައި ދަރިވަރުން ދިވެހި ދިދަ ހިފައިގެން. --ފޮޓޯ: ހުސެއިން ވަހީދު/މިހާރު\nމީގެއިތުރުން ދިވެހިންގެ ތާރީޚާ ގުޅިފައިވާ އެއްބައިވަންތަކުގެ ރީތި ސިފަތައް ވެސް ދަރިވަރުން ހުށަހަޅައިދިނެވެ.\nސްކޫލްތަކުން ހުށަހަޅައިދިން ކުޅިވަރާއި ނެށުމުގެ އިތުރުން އެމްއެންޑީއެފްގެ ހާއްސަ ޑްރިލްއެއް ވެސް، އެހެން އަހަރުތަކެކޭ އެއްގޮތަށް މިރޭ ވެސް ބޭއްވި އެވެ. އާއްމުކޮށް ހުޅުވާލައިގެން ބޭއްވި ރަސްމިއްޔާތުގައި ގިނަ އަދަދެއްގެ ބަޔަކު ބައިވެރިވި އެވެ.\nމިނިވަން ދުވަހުގެ ކުޅިވަރުތަކުގެ ތެރެއިން ސިފައިންގެ ލަޝްކަރުގެ ހަރަކާތެއް ދައްކާލަނީ. --ފޮޓޯ: ހުސެއިން ވަހީދު/މިހާރު\nމިނިވަން ދުވަސް ފާހަގަކުރުމުގެ ގޮތުން މާދަމާ ހަވީރު މާލޭގެ ބޮޑެތި ބައެއް މަގުތަކުގައި ފުޅަނދުބުރު އޮންނާނެ އެވެ.\nއިތުރު ލިޔުންތައް މިނިވަން ދުވަސް ހޯމް މިނިސްޓްރީ ދިވެހި ސަރުކާރު ރައީސް އިބްރާހިމް މުހައްމަދު ސޯލިހް\nމިނިވަން ދުވަސް:ރާއްޖޭ ހުރިހާ ރަށެއްގައި ދިދަ ނަގައިފި\nއިންޑިއާއިން ރާއްޖެއަށް މާލީ އެހީގެ އާ ޕެކޭޖެއް


Qalha Qadharah Emaanva Meehaku Hayah heydha kuranee Hihamajehumaeku- huthuba\nޤަޟާ ޤަދަރަށް އީމާންވާމީހަކު ހަޔާތް ހޭދަކުރާނީ ހިތްހަމަޖެހުމާއެކު- ހުކުރު ޚުތުބާ\nޤަޟާ ޤަދަރަށް އީމާންވާމީހަކު އޭނާގެ ހަޔާތް ހޭދަކުރާނީ ހިތްހަމަޖެހުމާއެކުގައިކަމަށް މިއަދުގެ ހުކުރު ޚުތުބާގައި ވިދާޅުވެއްޖެއެވެ.\nމިންވަރަށް އީމާންވުން މިމަޢުޟޫއަށް މިއަދު އިއްވި ޚުތުބާގައި ވިދާޅުވެފައިވަނީ ޤަޟާ ޤަދަރަށް އީމާންވުމަކީ އިސްލާމްދީނުގެ6ވަނަ ރުކުންކަމާއި ޤަޟާ ޤަދަރަށް އީމާންވާމީހަކު އޭނާގެ ހަޔާތް ހޭދަކުރާނީ ހިތްހަމަޖެހުމާއެކުގައިކަމަށެވެ. އަދި ފިތުނައިގެ ސަބަބުން އެފަދަމީހެއްގެ އީމާންކަން ގުޑުވައި ނުލެވޭނެކަމަށެވެ. އަދި ހަމަ އެހެންމެ ދަތިއުނދަގޫކަމެއް ދިމާވުމުން އެފަދަ މީހަކު ބަލިކަށިވެ ނުދާނެއެވެ.\nޚުތުބާގައި އިތުރަށް ބުނެފައިވާގޮތުން ޚާލިޤުވަންތަ ވެރިފަރާތާއި އެކަލާންގެ ރަސޫލާ އަންގަވާފައިވާ ގޮތަށް އީމާންވެ ޢަޤީދާ ވަރަގަދަ ކޮށްފިމީހާގެ ހަށިގަނޑާއި ގުނަވަންތަކުން އެކަން ފާޅުވެގެންދާނެއެވެ.\nހަމައެހެންމެ މިއަދު މުޅި އިންސާނިއްޔަތަށް މެދުވެރިވެފައިވާ ނުރައްކާތެރި ކޮވިޑް 19 ގެ ޙާލަތުގައި އަޅުގަނޑުމެންގެ އެންމެ ވަރުގަދަ ހަތިޔާރަކަށް ވާންޖެހޭނީ ޤަޟާ ޤަދަރަށް އީމާންވުމާއި ކެއްތެރިކަން އިސްކުރުމެވެ. އީމާންތެރިކަމާއި ކެތްތެރިކަމުން ހިމާޔަތް ލިބިގެންފިނަމަ ދުނިޔެމަތީގައި ލިބެންއޮތް ހެވެއް އިޙްސާސް ނުކުރެވޭނެކަމަށް މިއަދުގެ ހުކުރު ޚުތުބާގައި ފާހަގަކުރައްވާފައިވެއެވެ.


Mira ah Shahid ge enme undhagoo aadha ingeytha?\nމީރާ އާއި ޝާހިދު--\nމީރާއަށް ޝާހިދުގެ އެންމެ އުނދަގޫ އާދަ އިނގޭތަ؟\n23 ފެބްރުއަރީ 2021 - 08:44:35\nކޮންމެ ދެމަފިރިއެއްގެ ދެެމެދުގައި ވެސް މައްސަލަތައް ޖެހޭނެ އެވެ. އެގޮތަށް ޝާހިދު ކަޕޫރާއި އޭނާގެ އަންހެނުން މީރާ ރާޖުޕުތުގެ މެދުގައި ވެސް މައްސަލަތައް ޖެހެ އެވެ. އެކަމަކު މި ދެބަސްވުންތަކުން އަބަދުވެސް ސަލާމަތްވާނީ ކޮންމެވެސް އެކަކު ގޮތް ދޫކޮށްގެންނެވެ.\nޝާހިދު އާއި މީރާގެ ކައިވެނީގެ ކޮންމެ ފަހަރަކު ވެސް ދެބަސްވުންތައް ހުއްޓާލަނީ ޝާހިދު މައާފަށް އެދިގެން ކަމަށް މީރާ ބުނެ އެވެ. މީރާ ބުނާ ގޮތުންނަމަ ހުރިހާ ދެބަސްވުންތަކުން މޮޅުވަނީ އޭނާއެވެ.\nއިންސްޓަގްރާމު މެދުވެރިކޮށް ކުރިއަށް ގެންދިޔަ އާސްކް މީ އެނީތިންގްގައި މީރާ ވަނީ ޝާހިދު ކަޕޫރުގެ އެންމެ އުނދަގޫ އާދަ ވެސް ހިއްސާކޮށްފަ އެވެ.\nމީރާ ބުނީ މެސެޖް ކުރާއިރު ޝާހިދުގެ އިންތިހާއަށް ކުށް ގިނަވާނެ ކަމަށެވެ. އެގޮތުން ޝާހިދު މެސެޖު މެދުވެރިކޮށް ބުނީ ކީކޭތޯ ބަލަން ވަރަށް ރަނގަޅަށް ބަލައި ކިޔަން ޖެހޭ ކަމަށް ބުނެ އެވެ. އެކަމަކު ޝާހިދު ދެކެ އިންތިހާއަށް ލޯބިވާކަން ވެސް ފާހަގަކުރި އެވެ.\nމީރާ އަކީ ފިލްމީ ތަރިއެއް ނޫން ނަމަވެސް އޭނާ އަކީ ގިނަ ބައެއްގެ ލޯބި ހޯދާފައިވާ ފަރާތެކެވެ. އެގޮތުން އޭނާ ވަނީ އިޝްތިހާރަކުން ވެސް ފެނިގެންގޮސްފަ އެވެ.\nމީރާ އާއި ޝާހިދު ކައިވެނިކޮށްފައި ވަނީ 2015 ވަނަ އަހަރެވެ. މީރާ އާއި ޝާހިދު ކައިވެނި ކުރީ އޭނާގެ މައިންބަފައިން އެދޭތީ އެވެ. އެމީހުންގެ ކައިވެންޏަށް ފުރަތަމަ ދަރިފުޅު މީޝާ ކަޕޫރު ލިބުނީ 2016 ވަނަ އަހަރެވެ. އަދި ދެވަނަ ދަރިފުޅު ޒައިން ލިބުނީ 2018 ވަނަ އަހަރުގެ ސެޕްޓެމްބަރު މަހުގަ އެވެ\nމުނިފޫހިފިލުވުންބޮލީވުޑްމީރާ ރާޖްޕުތްޝާހިދު ކަޕޫރް


New Dhivehi Observer | ދިވެހިރާއްޖޭގެ ތާރީޚްގައި ފުރަތަމަ ފަހަރަށް ރައީސުލްޖުމްހޫރިއްޔާގެ ދަރިޔަކު ޣައިރު މުސްލިމް ވެއްޖެ! ވާހީދުގެ އަންހެން ދަރި އީމާން ވަނީ ހިންދޫ ކަނލާގެ އަކަށް!\nEnglish\tދިވެހިރާއްޖޭގެ ތާރީޚްގައި ފުރަތަމަ ފަހަރަށް ރައީސުލްޖުމްހޫރިއްޔާގެ ދަރިޔަކު ޣައިރު މުސްލިމް ވެއްޖެ! ވާހީދުގެ އަންހެން ދަރި އީމާން ވަނީ ހިންދޫ ކަނލާގެ އަކަށް! 06 އޮގަސްޓް 2012 17:05 | 52 ކޮމެންޓް -ފިރުޝާން ޔޫސުފް-\nމިހާރު ރާއްޖޭގެ ވެރިޔަކަށް ހުރި މުހައްމަދު ވަހީދު ހަސަން މަނިކުގެ ތިން ދަރިންގެ ތެރެއިން ޖެފްރީ ސާލިމް ވަހީދު ސަލީބު އަޅައިގެން އުޅޭ ފޮޓޯތަކެއްގެ ޚަބަރާއި އަދި ވިދާދު ވަހީދުގެ ފިރިމީހާއަކީ ކްރިސްޓިއަނެއް ކަމުގެ ހަބަރު ވަނީ ރައްޔިތުންނާއި ހަމައަށް އެންޑީއޯ އިން ގެނެސް ދީފައެވެ. އަދި ހަމަ އެހެންމެ ވަހީދުގެ ދެމަފިރިން އިންޑިއާގެ ފައްޅިއެއްގައި ނަގާފައިވާ ފޮޓޯތަކެއްވެސް ވަނީ މީގެ ކުރިން އާންމު ވެފައެވެ. ދާދިފަހުން އިނގިރޭސި ވިލާތުގައި ބޭއްވުނު އަޅުކަމެއްގައި ނަސޯރާ ދީނުގެ ފައްޅިއަކަށް ގޮސް ވަހީދުގެ ދެމަފިރިން އަޅުކަމުގައި ބައިވެރިވި ކަމުގެ ޚަބަރުވެސް ވާނީ އެންޑީއޯގެ ކިއުންތެރިންނާއި ހިއްސާ ކޮށްފައެވެ.\nއެންމެ ފަހުން މިހާރު މިވަނީ ވަހީދުގެ ދެން ހުރި ދަރިއަކީ ސީދާ ހިންދޫ ދީނުގެ މީހެއްކަން ސާބިތު ވާނެ ވަރަށް ހެކި ލިބިފައެވެ. އީޑަބްލިޔުޕީ ސިމްޕޯސިއަމް ގައި ‘ދި އިންޓްރާ ސައިކިކް ސްޓްރަކްޗަރ އެންޑް ފަންކްޝަން އޮފް އަ ރިލޭޝަންޝިޕް ޓު ޑާކް މަދަރ ގޮޑް’ ގެ ނަމުގައި ދިން ޕްރެސެންޓޭޝަންއެއްގައި ވާހަކަ ދައްކަމުން ވަހީދުގެ އަންހެން ދަރި ފިދާ ވަހީދު ބުނެފައިވަނީ އޭނާއަކީ ހިންދޫ ދީނުގެ ކަނލާގެ ތަކުގެ ތެރެއިން ކަނލާގެއެއް ކަމަށްވާ ޑާކް މަދަރ ގޯޑް ނުވަތަ އިންޑިއާ ބަހުންނަމަ ‘ކާލީ މާ’ އަށް ތަބާވާ މީހެއް ކަމަށެވެ.\nކާލީ މާ އަށް އިމާންވާ ކަމަށް އެއްބަސް ވަމުން ފިދާ ވަހީދު ބުނެފައިވަނީ ފާއިތުވި އަހަރުތަކުގެ ތެރޭގައި އޭނާއަށް ކާލީ މާ ކަނލާގެ ވޮޑިގެންވާ ކަން އިހްސާސް ކުރެވިފައިވާ ކަމަށާއި، އަދި އެކަނލާގެ ހެޔޮ ކަމާއި ނިމުމެއްނުވާ ލޯބި އިހްސާސް ކުރެވިފައިވާ ކަމަށެވެ. އަދި، ކާލީ މާ ގެ ސަބަބުން އޭނާގެ ދިރިއުޅުން ވަރަށް ބޮޑަށް އުޖާލާ ވެފައިވާ ކަމަށް އޭ ބުނެފައިވެއެވެ. އެގޮތުން އޭނާގެ ނަފްސާނީ ދުޅަހެޔޮކަމާއި ޝަހުސިއްޔަތާއި ރޫހާނިއްޔަތު ތަރައްޤީ ވެގެން ދިއުމުގައި ކާލީ މާ ކަނލާގެ ހިއްސާ ވަރަށް ބޮޑު ކަމަށް ފިދާ ވަހީދު ބުނެއެވެ. މިވާހަކަ ތައް ފިދާ ވަހީދު ފައްޓަމުން ބުނެފައިވަނީ އޭނާ އެވާހަކަތައް ހިއްސާ ކުރުމުގެ އެއް ބޭނުމަކީ ކާލީ މާ ކަނލާގެ ސަބަބުން އޭނާއަށް ނަފްސާނީ ގޮތުންނާއި ރޫހާނީ ގޮތުން ލިބިފައިވާ ހިތްހަމަޖެހުން ކިޔާދީ އިންސާނާއަށް ކާލީމާ ކަނލާގެ ސަބަބުން ފަރުވާ ލިބިގެންދާ ގޮތް ރަނގަޅަށް ތަސައްވުރު ކޮށްދިނުމުގެ ބޭނުމުގައި ކަމަށެވެ.\nއިސްލާމުން އަތްލުން ހަރާމް ކުއްތާއެއް ފިދާ ވަހީދު ޕެޓެއްގެގޮތުގައި ގެންގުޅެއެވެ. އަދި އެއަށް ފިދާ ވަހީދު ދީފައިވާ ނަމަކީ ޕިންކީއެވެ. މީގެ އިތުރުން ޖަރުމަނުގައި އޭނާގެ ރޫހާނީ މަންމަ އެއް ނުވަތަ މުދައްރިސެއް ހުންނަ ކަމަށް ބުނެއެވެ. އެ މުދައްރިސް އާއި ބެހޭގޮތުގެ ފިދާ ބުނެފައިވަނީ އެއީ އޭނާގެ ‘ދިރިހުރި ކަނލާގެ ވަންތަ މުދައްރިސް’ ކަމަށެވެ.\nޤާތްގަނޑަކަށް 26 މިނިޓްގެ ޕްރެސެންޓޭޝަނުގައި ކާލީ މާ ‘ކަނލާގެ’ އާ ބެހޭގޮތުން ފިދާ ދެއްކި ހުރިހާ ވަހަކައެއް މިލިޔުމުގައި ގެނެސް ނުދެވޭނެތީވެ ކުރު ކޮށްލީމެވެ.\nޔޫޓިއުބުގައި ވާ ފިދާ ވަހީދުގެ ވީޑިއޯގެ 12 ވަނަ މިނެޓާއި 24 ވަނަ މިނެޓު ރަނގަޅަށް އަޑު އައްސަވާ.\nމިއީ ތޯތޯ ވާހަކައެއް ނޫނެވެ. ރާއްޖޭގެ ތާރީޚްގައި އެއްވެސް ރައީސެއްގެ ދަރިއެއް މިހާތަނަށް ހިންދޫ ދީނުގެ ކަނލާގެ އަކަށް އީމާންވާ ކަމަށް މިހާ ފާޅުގައި ބުނެފައެއް ނުވެއެވެ. އަދި ކިއެއްތަ، އިސްލާމް ދީން ނޫން އެހެން ދީނަކަށް އުޅޭ ކަމަށް ފާޅުގައި ބުނެފައެއް ނުވެއެވެ. ނަމަވެސް، ވަހީދުގެ އަންހެން ދަރި ފިދާ މިވަނީ ހިންދޫ ދީނަށް އަޅުކަން ކުރާ ރަތްލާޖެހި ހަރުބީ ކާފަރަކަށެވެ. މީގެ ކުރިން ރާއްޖޭގެ އެއްވެސް ރައީސެއްގެ އަހެން ދަރިޔަކު އިސްލާމް ދީނާއި ހިލާފަށް ޣައިރު މުސްލިމް ފިރިހެނަކާއި ކައިވެނި ކޮށްފައެއް ނުވެއެވެ. މުސްލިމް އަންހުންނާއި ޣައިރު މުސްލިމް ފިރިހެނުން ކައިވެނި ކުރުމަކީ އިސްލާމް ދީނުގައި ނަހީ ކުރައްވާފައިވާ ކަކަމަށް ވާއިރު ވަހީދުގެ އަންހެން ދަރި ވަނީ އެކަން ކޮށްފައެވެ. އޭނާ އިނދެގެން އުޅެނީ ކްރިސްޓިއަނެއް ކަމުގައިވާ ޖެރެމީ ގްޑްރިޗް އާއެއެވެ. ވަހީދުގެ ހަމައެކަނި ފިރިހެން ދަރިއަށް ވަހީދުމެން ދީފައިވަނީ ކްރިސްޓިއަން ނަމެކެވެ. ޖެފްރީއެވެ. އޭނާ ކަރުގައި ސޮލީބު އަޅައިގެން ނަގާފައިވާ ފޮޓޯތަކެއް އުޅެއެވެ.\nވަހީދުގެ ދަރިއަކު ހިންދޫ ކަނލާގެ ތަކުގެ ތެރެއިން ކަނލާގެ އަކަށް އަޅުކަން ކުރަނީ ވަހީދު/އިލްހާމްގެ ފުރިހަމަ ރުހުމާ އެކުއެވެ. ވަހީދުގެ އަންހެން ދަރިއަކު ކްރިސްޓިއަނަކާއި އިނދެގެން އުޅެނީވެސް ވަހީދު/އިލްހާމްގެ ފުރިހަމަ ރުހުމާއެކުއެވެ. ފިރިހެން ދަރިޔަށް ޖެފްރީ ކިޔައި ކްރިސްޓިއަން ނަމެއް ދިނީވެސް ވަހީދު/އިލްހާމްގެ ރުހުމާއެކުއެވެ. އަދި ހުދު ވަހީދު/އިލްހާމް ފައްޅިތަކަށް ގޮސް އުޅެނީވެސް ދެމީހުންގެ ރުހުމުގައެވެ.\nދަރިން އިސްލާމުންގެ ގޮތުގައި ބަލައި ބޮޑު ނުކޮށް، އެ ކުދިން ރަނގަޅު މަގުން ކައްސުވާލީ ހުދު ވަހީދުގެ ދެމަފިރިން އެކަން އެގޮތަށް ކުރަން ބޭނުން ވެގެންނެވެ. އެއީ ދެ މަފިރިން އެމީހުން ވަނީ އެމީހުންގެ ދަރިންނާ މެދު ވި ވަރަށް ބޮޑު އިހްމާލެކެވެ. ރަނގަޅު މައިން ބަފައިންގެ ގޮތުގައި ރަނގަޅު ބެލެނިވެރިން ގޮތުގައި މަސައްކަތް ކުރުމުގެ ބަދަލުގައި އެމީހުން ބޭނުންވީ އެމީހުންގެ ދަރިންނަކީ ޣައިރު ދީންތަކުގެ މީހުންނަށް ހަދައި ޣައިރު މުސްލިމް އުޅޭ ގޮތަށް އުޅޭ ބަޔަކަށް ހަދާށެވެ.\nމިފަދަ ހަރާންކޯރު ބެލެނިވެރިއަކަށް މުޅި ޤައުމުގެ ބެލެނިވެރިކަން ދޭން ހެޔޮވާނެ ތޯއެވެ. ތިމާގެ އަމިއްލަ ދަރިންނަށް ހަރާން ކޯރުވި މީހާކު ޤައުމުގެ ރައްޔިތުންނަށް ހަރާން ކޯރު ނުވެ ހުންނާނެ ހެއްޔެވެ؟\nއަދާލަތު ޕާޓީއާއި މަދަނީ އިއްތިހާދާއި ޕީޕީއެމް އިން ވަސްވާހުގެ ބަސްތައް ބުނެ ރާއްޖޭގެ ސިފައިންނާއި ފުލުހުންނަށް މިފަދަ ޝައިތޯނަކަށް ބައިއަތު ހިފުމަށް ހިތްވަރުދީ ގޮވާލީ މި ޤައުމާއި މި މާތް ދީން ދެކެ އެމީހުންވާ ލޯތްބެއްގެ ބޮޑު ކަމުން ބާވައެވެ؟\nނޫނެކެވެ! އިސްލާމް ދީން ދެކެ ހަޤީޤީ ލޯބިވާ ބަޔަކު އެބައެއްގެ އަމިއްލަ ދަރިން އިސްލާމް ދީނުގެ ހިދާޔަތުގެ ތެރެއިން ގަސްތުގައި ބޭރުކޮށްލި ވަހީދު ފަދަ މީހެއްގެ މައްޗަށް މިޤައުމުގެ ހުންގާނު ދޫކޮށެއް ނުލާނެއެވެ.\nމައުމޫނާއި ގާސިމެވެ! ﷲ ގެ މާތް ނަންފުޅު ބޭނުން ކޮށްގެން ﷲ ގެ ދީން ހިމާޔަތް ކުރަނީ ކަމަށް ރައްޔިތުންނަށް ދައްކައިގެން، ދިވެހި ތާރީޚް މިހާތަނަށް ދުށް އެންމެ ‘ލާދީނީ’ ވެރިޔާ ތަހުތުގައި ބަހައްޓައިގެން ތިމާމެންގެ އަމިއްލަ އެދުންތައް ހާސިލު ކުރަމުން ތިޔަގޮތުގައި ކަލޭމެން އަބަދު ދެމިތިބެވޭނެ ކަމަށް ހީކުރަނީ ހެއްޔެވެ؟ އެހެނެއް ނުވާނެއެވެ.\nﷲ ގެ ދީނަށް އުރެދި އެ ދީނުގެ ނަމުގައި ކަލޭމެން ހުރިހާ ކަމެއް އޮޅުވާލައި ރައްޔިތުންނަށް ޚިޔާނާތް ތެރި ވީކަން މިހާރު ރާއްޖޭގެ ރަށްރަށުގައ އުޅެމުންދާ ރައްޔިތުންނަށްވެސް ދަނީ ހާމަވެ ފެންނަމުންނެވެ. ކަލޭމެން ދެމީހުންގެ މި ޚިޔާނާތަކީ އެކަމަށް ރައްޔިތުން މާފު ކުރާނެ ކަމެއް ނޫނެނެވެ. އަދި އެކަމުގެ ބަދަލު ފިސާރި ހިތިގޮތަކަށް ރައްޔިތުން ކަލޭމެންނަށް ދޭނެ ކަން ޔަގީނެވެ!\nWho is ‘Dark Mother God’ Kali Ma\n52 ކިޔުންތެރިންގެ ޚިޔާލު\tލަޒާރަސް Reply\nAugust 6, 2012 at 5:42 pm\tހެހެހެހެހެހެހެހެހެހެހެ ދެތިކި ޕީ…..!!!\nAugust 6, 2012 at 6:19 pm\tނަގުލާ :ޯ\nAugust 6, 2012 at 6:54 pm\tހާދަ ކަޑަަަަ އޭ ދޯ ވައްޑޭ\nAugust 6, 2012 at 6:59 pm\tކުންނާރާ؟\nAugust 6, 2012 at 7:32 pm\tއިސްކަންދަރު ކޮށީ ގައި ވަރަށް އަވަހަށް ފުލުހުން އަޅުކަންކުރަން ވަހީދު ގެ ސިފައިގައި ބުދެއް ބަހައްޓަން ޖެހޭނެކަމަށްވެސް ވަހީދު ވަނީ ބުނެފައެވެ.\nAugust 9, 2012 at 11:46 am\tކަލޭ ވަހީދު އާއި ބެހުނަސް ފުލުހުންނާއި ނުބެހޭތި…\nAugust 6, 2012 at 7:41 pm\tތިޔައީ ކުރިންވެސް ވަރަށް ގިނަ ދިވެހިންނަށް ހަމަ އެނގޭ ކަންތައްތަކެއް. އަދި އަންނި، ޑރ. ވަޙީދު ނައިބު ރައީސް ކަމަށް ހަދައިގެން ރިޔާސީ އިންތިޙާބަކާ ކުރިމަތިލީ އިރުވެސް ތިކަން އަންނިއަށްވެސް އަދި ދިވެހި ރައްޔިތުންނަށްވެސް އެނގޭ! އެހެންކަމުން މިދަނޑިވަޅުގައި ތިޔަ ވާހަކަތައް ތަކުރާރުކޮށް ވަޙީދު ފަލީޙަތްކުރުމުގެ (ނުވަތަ ސިޔާސީ ޢިބާރާތުންނަމަ ކެރެކްޓަރ އެސޭސިނޭޝަން ކުރުމުގެ) ބޭނުމެއްނެތް! ތިޔައީ ދީނަށް ނުވަތަ މިޤަޢުމަށް ހެވެއް އެދިގެން ވަކިކުރާކަމެއް ނޫން! ތިޔައީ ހަމަހުސް ސިޔާސީ ކުޅިގަނޑެއް! އާދެ ވަޙީދުވަނީ 23 ޑިސެމްބަރ ގެ އިއްތިޙާދު މީހުންނާއެކު ޕޯޑިއަމްގައި ވަރަށްބާރަށް ﷲ އަކްބަރ ކިޔާފަ، އަދި ވެރިކަން ބަދަލުވުމަކީ ދެއްވި ނަޞްރެއްކަމަށްވެސް ގޮވާފާ. އެހެންކަމުން މިއީ ވަޙީދު އަމިއްލައަށް ލިބިގަތް ފަލީޙަތެއްކަމުގައި ޤަބޫލުކުރަން. އެމް.ޑީ.ޕީ އިން ޤަޢުމަށް ގެނެސްދިން ހެޔޮބަދަލުތައް ބަލައިގަންނަ ރައްޔިތެއްގެ ޙައިޞިއްޔަތުން މިވާހަކަ ފާހަގަކޮށްލީ…..ހަމައެފަދައިން އެމް.ޑީ.ޕީ އަށް ތާއީދުކުރާ އެންމެހާ ފަރާތްތަކަށްވެސް ވަރަށް މުހިއްމު ހަޤީގަތާ، ސިޔާސަތާއި ދީން ވަކިކުރަން ރަނގަޅަށް އެގުން. ވިސްނާނުލާ އިވޭހާ އެއްޗެއް ޤަބޫލްކުރުމަކީ ފައިދާހުރިގޮތެއްނޫން!\nAugust 6, 2012 at 7:42 pm\tނައިބުރައީސް ބަނޑޮސް ވަހީއްދީނު އޭނާވެސް ބިދޭސީ އަންހެނަކާ އިނދެގެން އަދި އޭނާގެ ދަރިންވެސް ޔޫރަޕް މީހުނާއިނދެ ކުރިސްޓިއަންދީ ނަށް އުޅޭތާ ކިތަންމެދުވަހެކެވެ .ވަހީއްދީނު ބަނޑޮހުގައި ދިރިއުޅޭ ކޮޓަރީގައި ބޮޑުސޮލީބެއް އީސާގެ ފާނުސޫރައިގައި ރިހިން ހަދާފައިވެއެވެ . އަދި ކޮންމެ ސަންޑޭއެއްގައި އަޅުކަން ކުރެއެވެ. ހެސްކިޔާފައި ރާބޮއެވެ. ނަމަވެސް މީ މައްސަލައެއް ނޫނެވެ މައްސަލައަކީ މިކަންކުރަމުން އިސްލާމްދީ ހިމާޔަތްކުރާ ވާހސކަ ދައްކާތީއެވެ. ވީ ލަވް އަންނި Reply\nAugust 6, 2012 at 8:19 pm\tކޮބާތަ 23 އިއްތިހާދޭ އެކިޔާ ޓެރަރިސްޓް ބައިގަނޑު؟ އެމީހުންގެ ބަހެއް މިކަމުގައި ބޭނުން.\nައާޒިމް އަލީ މާލެ ސިޓީ Reply\nAugust 6, 2012 at 9:20 pm\tކާލީ މާ އެނގޭއަހަރުމެންނައް ކާލީ މާ އޮންނާނެ އިލްހާމުގެ ދފއ ދޭތެރޭގަ ކާލީ މާ ގެ ބޮލުގަވަރައްގިނަ އިސްތަށި ފަޅާފަހުންނާނީ ސިކުޑިން ދިޔާވެގެން ފައިބަފައިބާ ހުނާނީވެސް.. ކޮބާ ސަދަންގޫރު މިނިސްޓަރާ ސަދަންގޫރު އިމްރާނޫ ކަލޭމެންނައް އަޑުއިވޭތަ. އަދި މި ކއތ އިންތައް ހާދަބާރުލާފަ އެބަބުނެއޭ ތިމަންނަމެން މިއުޅެނީ އިސްލާމްދީން މިގައުމުން ނިމިގެންގޮސްދާނެތީބިރުންނޭ. ތިޅާންއިންތައް ތިއުޅެނީ ފޑ ނުބޮވިގެން ދެކޮޅައްތިބެ ބނ ވީނުން… ކއތ އިންތައް ގަތުލުކުރަންވީ..\nAugust 6, 2012 at 9:35 pm\tސަޅި ކޮމެންޓެއް އިނގޭ އާޒިމް.. ހަމަ ރަނގަޅަށްވެސް. އެއާލާތުން ދީން ބޭނުންކޮށް ގެން އަހަރެމެން ލޯބިވާ ވެރިޔަކު ވެރިކަމުން ދުރުކުރީ.. ދުވަހަކުވެސް އިމްރާން މެން ށަހީމް މެންނަށް މާފުނުކުރެވޭނެ. ފަހަރިބިންއިމުރާން Reply\nAugust 6, 2012 at 10:52 pm\tސޭކު އިމުރާނޫ ކަލޭގެ ދެފައިދޭތެރޭގަ އިން ކާލީމާ މިމަންޖެ އައްދީ ބަލަ. ފަހަރި ނުތަޅާ…… ލޮލް\nAugust 7, 2012 at 1:50 am\t“އަންނި” ލާދީނީވެގެން، މަޤާމުން ބަޢާވާތްކޮށްގެން ދުރުކުރީ މިކަހަލަ “ދީނީ” ވެރިޔަކު ގެންނަން ބާ؟ ދަރިންތައް “ލާދީނީ”. އައްޕަ ޔަށް ނޭގޭ “ސޫރަތުލް އިޚްލާސް” ވެސް ކިޔާލާކަށް……މާތް ކަލާކޯ…ކޮބައިތަ “ސޭހު” އިމްރާނާ، އިލްޔާސް އާއި “އަދާލަތު” ޕާޓީ\nAugust 7, 2012 at 4:01 am\tދަރިން ކާފަރު ދީން ޚިޔާރު ކުރަން ފުރުސަތު ދޭނީ އިސްލާމް ދީނުގެ ކަންފުޅެއް ނުތިބޭ މައިން ބަފައިން. ދެން ހަމަ ޔަގީނުން ވެސް ވަހީދު އަކީ މީގެ މީހެއް، އޭނަ ރައްޔިތުންނަށް އެކުރާ އަނިޔާއަކީ ވެސް މީގެ ހެކި، ކިރިޔާވެސް ދީނީ ކަމެއް ކުޑަކޮށް ހުރިނަމަވެސް ރައްޔިތުންނަށް އެވަރަށް އަނިޔާނުކުރީސް، ސއނ\nAugust 7, 2012 at 4:08 am\tވަހީދަކީ އެއްވެސް ވަރަކަށް އިސްލާމް ދީނަށް ހުރުމަތްތެރިކޮށް ހިތާނެ މީހެއް ނޫން، އަދި އަދާލަތު ޕާރޓީގެ އިސް ސަފުގައި މިތިބަ މީހުންނަކީ ވެސް ދީނަށް ޓަކައި މަސައްކަތް ކުރާ ބައެއް ނޫން،، އެންމެ އަޑުގަދަކޮށްފައި ހަޅޭލަވާނީ ސޭކް އިލްޔާސް، އޭނަ އެކަނީ އެކަށްޗެއް، އެނޫން އެއްޗެެއް ކިޔާކަށް ނޭގޭނެ، ދެން ފެނިއްޖެ ނޫން، މިމީހުންގެ ދީނީކަންތައް ހުރިވަރު، މިސްކިތްތައް މަރާމާތު ކުރުމުގެ ނަމުގައި ރައްޔިތުން އަތުން ލާރި ނަގާ އެލާރިން ވިޔަފާރި އެބަކުރޭ، ދެން ދީނީ ކިޔާ ވެރިކަމުގެ ބޭނުމުގައި ބަޣާވާތްކުރީ، މިމީހުން އަދަބަކީ ގަތުލް ކުރުން، މާތް ﷲ ގެ އިރާދަފުޅުން މި ބާޣީ ފިތުނައިން މިގައުމު ސަލާމަތްކުރައްވާށި. އާމީން.\nAugust 7, 2012 at 6:27 am\tއަމަޔާ ، ބަފަޔަށް ހެވޭ ވެރިކަން ކުރެވެނިކޮށް…. ބަލަ ބާޤީ ވަހީދޫ…..އަމިއްލަ އަތުން ދެ ދުނިޔެ ތިޔަ ހަލާކު ކޮއްލީ…\nAugust 7, 2012 at 9:09 am\tމެޑަމަސޮއިލް ފިދާ އެންމެފަހުން ކާލީމާ ކިޔާ ކަޅުއަމާ ކަލާންގެ އަށް ފާޅުގައި އީމާންވެ މުރުތައްދު ވީކަން އިއުލާން ކުރީތާއެވެ. ތިމާގެ ދަރިންތައް ޣައިރު ދީނަށް ވައްދާގެން ތިބި ނުބައި ނުލަފާ އިލްމާނީ މައިންބަފައިން މިހާރު މި ދިވެހިރާއްޖޭގެ މުސްލިމް ތަކުން މަގުފުރެއްދުމަށް އަތުކުރި އޮޅާލައިގެން އަދާލަތު ޕާޓީ ގެ ހިޔަލުގައި ތިބެ މައުމޫނުގެ ކަންޒުން ފެންވަރާ އުފާ ކުރަމުން ތެޅި ބައިލަނީއެވެ. މިކިޔާ އިއްތިހާދީން މިތިބެނީ ހަމަ ހެވި ދިލިފައެވެ.\nAugust 7, 2012 at 10:52 am\tމިޙަބަރު ލިބުމާއިއެކު ވަހީދު މިހާރު ހުވާކޮށްފިޔޯ އެއީ ތިމަންނައަށް ލިބުނު ނަހަލާލު ދަރިއެކޯ،، މިހާރު މައުމޫނު އެބަތެޅޭ ކާލީ އަމާގަޔަށް އެރޭތޯ،\nތަލަ ސިޔާމު Reply\nAugust 7, 2012 at 10:55 am\tބަލަ ކަލޭމެން އަމައެ ކިޔައިބަލަ ވަހިދު އެއި އަހަރުން ރައިސޭ،\nނަޓް މެގް Reply\nAugust 7, 2012 at 11:15 am\tދެން ލަލަލަ\nދިވެހި މީހާ Reply\nAugust 7, 2012 at 12:40 pm\tރާއްޖެ ޓީވިން ދައްކަން ފެނޭ\nއެ ކާލީ ދީން Reply\nAugust 7, 2012 at 12:48 pm\tމީދެން ކިހާ ދެރަކަމެއްތަ ކޮބާތަ އެބުނާ ބަޑި ޢުމަރު ދީނޭ ކިޔައިގެން އުޅޭ ވެރިކަން ބަދަލުވި ދުވަހަކުން ތިހުރިހާ މީހުންނަށް އެކަށީގެންވާ އަދަ ބުދޭން ޖެހޭނެ ފަހެރި ޢިމްރާނާ ބަޑިޢުމަރާ ދެންވެސް ދީން ވިއްކި މީހުންނަށް.\nAugust 7, 2012 at 1:19 pm\tއެހެންތަ.. ތީ ހަމަ ތެދެއްތަ\nAugust 7, 2012 at 3:44 pm\tކޮބާތަ ސަދަންގޫރު އިމްރާނާ ސަދަންގޫރު ޝަހީމާ ދެލޯކަނުވެފަތަ ތިތިބީ ނގ ކެނޑިންތައް؟ އޭފިރިހެން ކޅ ތާލިބާނުންނޭ ކަލޭމެންތިތިބީ ގރ ބޮވިފަތަ؟ ފެނޭތަ އަޑުއިވޭތަ ދެންވެސް ދީނޭކިޔާފަ ރނޑންވާހަކަނުދައްކާތި ..\nAugust 7, 2012 at 3:57 pm\tމިރަށު ޑރ.ގަބުރޭ ވިދާޅުވާގޮތުން ޑރ.ވަޙީދަކީ މާތްމީހެކެވެ. މާތްކަންވާއެގިއްޖެއެވެ. ގަބުރޭ މެންނަކީވެސް ޢަޤީދާ ބަލިކަށި ސޫފީ މަޒުހަބުގެ ޢިލްމުވެރިންކަމަށްވާތީ ސުންނީ މަޒުހަބު މިރާއްޖެއިން ނެތިކޮށްލަން ޢިމްރާނާއި ސަޙީމާއި އިލްޔާސްވެސް ގުޅިގެން ހިންގާ މިބޮޑު ޖަރީމާއަށް ދިވެހިން ސަމާލުވާންޖެހެއެވެ. މި ބައިގަޑުގެ މުހިންމު ނަންތައް އެގެން ޖެހޭތީ ދަންނަވަމެވެ.\n1.،ޑރ. އަފުރާސީމް 2.،ޑރ.އިބްރާހިމް ޒަކަރިއްޔާ 3.،ޑރ.ޖަމީލް 4.، ޑރ.ޙަސަން 5.،ސޭކް ޢިމްރާނު 6.، ސޭކްސަހީމް 7.،ސޭކްމުއައްމައިދީ\nAugust 7, 2012 at 7:36 pm\tރައްޔިތުން ނުކުމެ ވަހީދު ގައުމުން ބޭރުކުރަންވީ ދެން އެނޫން ގޮތެއްނެތް ….\nAugust 8, 2012 at 1:30 am\tމިހާރުގެ ނައިބު ރައީސް ގެ ދަރިން ކޮޅުގެ ޚާލަކީ ކޮބައިތޯ: އެއްޖިންސުން ގުޅުން ހިންގާ2ދަރިިން، ކްރިސްޓިއަން އަކާ އިނދެގެން އުޅޭ ދެދަރިން\nAugust 8, 2012 at 3:29 am\tމުރުތައްދުވީ މީހުންނަށް ހައްޤު އަދަބު ދޭންޖެހޭނެ! ޤައުމުގެ ވެރިމީޙާ ދަރިޔަކަށްވެސް މާތް ވެގެންވާ އިސްލާމް ދީނުން ބޭރުވެއްޖާ! އަކަމުގެ ހައްޤު އަދަބު ދޭން ޖެހޭ!\nAugust 8, 2012 at 3:47 am\tﷲ ވޮޑިގެންވާނީ ކެތްތެރިންނާއެކު. ވަގުތުޖެހުމުން އެކަންހިގާނެ. އެކަމަކު އެމީހުންކުރި ހަނޑިމުޑުދާރު އަމަލު އަހަރުމެން ކުރީމާ އެމީހުންނަށްވުރެން އަހަރުމެން ގޯސްވީ.، ބުއްދިއާއި ހިކްމަތް އިސްކޮށް ވިސްނުންތެރިކަމާއި ކެތްތެރިކަމާއެކު މިހާރު މިދާގޮތް އަޅުގަނޑުގެ ނަޒަރުގައި މިވަގުތު ރަނގަޅު. ބާޤީން ބޭނުންވާނީ ޤައުމުގައި ލޭއޮހޮރުވުން. އެމީހުން އެދަނީ އެކަން ކުރުމަށް ކުރެވޭނެ ހުރިހާކަމެއް ކުރަމުން.، މާތް ﷲ ގަންދީ ކުރި ހުވަޔަށް އިހުތިރާމު ނުވަތަ ބިރުވެތިކަމެއް ނެތް ބަޔަކު ކުއްތާއަށްވެސް އަޅުކަން ކުރާނެކަން ޔަގީނެންނު………..\nލުބުނާ ސަރީފް Reply\nAugust 8, 2012 at 4:31 am\tކޮސްވެ އަންތަރީސްވެއްޖެ! ބާގީކާލީމާ!، ފަހަރި އިމްރާން، ބޮނަކުއާ ސަހީމް!ސެކްސްގާސިމް!،،ޑްރަގްޔާމީން! ސޮޑްތަސްމީން! ކޮބައިތަ،،،،،،،،ކުޅި މައްމޫނުބެއްޔާ!،،،\nކޮބާ ހީވޭ ފަތިފުއްފެންނަހެން! އަދިވެސްބުނޭ ތިމަންނަމެން ދީންހިމާޔަޢްކުރަނީއޭ!\nތިޔަހިމާޔަތްކުރަނީ ކަކޭމެންގެ ފއ!،،،،\nރަހީމާ ސަލީމް Reply\nAugust 8, 2012 at 8:59 am\tއަންތަރީސް. މިވާނީ ބޯ ގޯސް ގޮލައަކަށް. ހަމަ ރަނގަޅަށްވެސް އަނދިރިކަމުގެ ތެރެއަށްގޮސް ގެއްލިހަލާކުވެފަ.\nAugust 8, 2012 at 11:30 am\tދިވެހިރާއްޖޭގެ ތާރީޚް ހަޑިކޮށްލީ މި ވަހީދަށް ގަންނަ ނުލަފާ ކަލޭގެ…ރޯދަ އަށްހުރީމަ މިކަލޭގެ އާއި ދިމާލަށް ކިޔަން ހުރި ބައިވަރުތައް ނުކިޔާނަން….ތާރީޚަށްޓަކާވެސް މިކަލޭގެ ބޭރުކުރަމާ ހިނގާ ބަލަ އެންމެން ވެގެން.\nAugust 8, 2012 at 12:03 pm\tމައްސަލަ ޔަކީ ރަޔިތުންނަށް އަދިވެސް ޤަބޫލު ނުކުރެވޭތީ..އަޅުޤަނޑުގެ އެދުމަކީ ރައްޔިތުން ހިނދުކޮޅުގަ ނުތިބެ ޤައުމާ ދޭތެރޭގަ ފުންކޮށް ވިސްނުން..\nކީކޭ ބުނާނީ Reply\nAugust 8, 2012 at 8:41 pm\tެަެަްއޭ މި ކަޅު އަމާ އަކީ ކިހިނެއް ވާ ގޮލައެއްތަ؟ /:\nAugust 8, 2012 at 9:11 pm\tްަާޯޭޭޭެޥ ފޫހި\nAugust 8, 2012 at 10:12 pm\tކާލީމާއާ ވަރަށް ވަށްތަރޭ ކާޅުގެދަރި!!\nAugust 9, 2012 at 2:34 am\tދިވެހި ރާްއްޖޭގެ ގާނޫނު އަސާސީގައި ވަރަށް ސާފުކޮށް ބުނެފައިވޭ ދިވެހި ރާއްޖޭގެ ވެރިކަމަށް އާދެވޭނީ ފުރިހަމަ މުސްލިމަކަށް ކަމަށް ނަމަވެސް މިއަދު މިއިވޭ އަޑުތަކުންނާއި، ފެންނަމުންދާ މަންޒަރުތަކުން މިހާރު ދިވެހި ރާއްޖޭގައި ވެރިކަންކުރަމުން މިދަނީ(ބަޣާވާތަކުން އައިސް ހުރި) ޣައިރު މުސްލިމަކުންކަން މިވަނީ އެގި ފަޅާއަރާފައެވެ. ވީމާ، މިހާރުން މިހާރަށް ބާޣީ ވަހީދު ވެރިކަމުން ފާބާ ރާއްޖޭގެ ރައިަްޔަތުން ގާނޫނީގޮތުން ހޮވާފާވާ ރައީސުލް ޖުމްހޫރިއްޔާ މުހައްމަދު ނަޟީދު އާއި ރާއްޖޭގެ ވެރިކަން ޙަވާލު ކުރުމަށް ގޮވާލަން.\nAugust 9, 2012 at 11:00 am\tއިމްރާނު ގޮރުހޮޑޭތަ އިސްލާމްކަމުގެ ކޮޅެއްނެތެއްތު މިވެރިކަމުގަ\nAugust 9, 2012 at 12:13 pm\tކޮން ކާލީމާ އެއްތަ.. ވަހީދު ދަރިޔަކަސް ތީ ބޮޑުވަރު ކޮބާތަ އެބުނާ ޝޭޙުންތައް…..ތީ މުޅި ދިވެހި،އިސްލާމީ އުއްމަތަށް އިވުނު ހިތާމަވެރި ހަބަރެއް………\nAugust 9, 2012 at 3:20 pm\tސުބްޙާނަﷲ!\nމިފަދައިން ކަންހިނގައި، ކަންތައްވަމުންދާއިރުވެސް ދީނީ ޝެއިޚުންނަށާއި ސައްތައިން ސައްތަ އިސްލާމްދީން ޤަބޫލުކުރާ ޤައުމެއްގެ ވެރިކަމުގައިހުރި މީހެއްގެ ދަރިންގެކިބައިން މިފަދައިން ކަންތައް ފެނިގެންދާއިރުވެސް މިހާރު އޯކޭ ދޯ؟ އަހަރެން އަންތަރީސްވެއްޖެ!\nމިޤައުމު މިފަދަ މުނާފިޤުންނާއި އަނިޔާވެރިންގެކިބައިން އަވަސްގޮތަކަށް ސަލާމަތް ކޮށްދެއްވާނދޭވެ! އާމީން!\nAugust 9, 2012 at 4:19 pm\tވަރައް ތާހިރެއްނު، ނަމޫނާ އައްހުރި މީހާގެ ދަރިން\nAugust 10, 2012 at 11:10 am\tދެނލލ\nއާމިރު ހާން Reply\nAugust 12, 2012 at 12:46 am\tމި އީ މުސް ލިމް ގައިމެތްގެ ރައްޔިތަކު ގަބޫލް ކުރާނޭ ކަމެތް ނޫން. މިހާރުން މިހާރަށް މީނާގެ ދިވެހިތައްޔިތެއްކަން އަންގާދޭ ކާޑާއި ޕާސްޕޯޓް އަތުލުމަށް ގޮވާލަން. ހަމަ ކަށަވަރުން ” ﷲ” ނޫން ފަރާތަކަށް އަޅުކަން ކުރުމަކީ ބޮޑުވެގެން ވާ ޝްރީ ކު ކުރުމެތް\nAugust 13, 2012 at 1:02 pm\tމިދެން ކިހާބޮޑު ބަލާއެއް ކޮން ކާލީމާއެއް ދީންގަބޫލް ނުކުރާ ބާޣީއެއް ކަންއެނގޭ ދެން ހަދަންވީ ކިހިނެއް ކަން ނޭންގެނީތަ\nAugust 14, 2012 at 6:12 am\tވަރަށް ޝޮކިން ހަބަރެެއްމީ. ޔާ ﷲ މި އަޅާމެންގެ މި ދިވެހިލޮބުވެތި ފަސްގަނޑު މިފަދަ ހަޑިމުޑުދާރު މީހުންގެ އަތްދަށުން ސަލާމަތް ކޮއްދެއްވާންދޭވެ. އާމީން.\nަްަްއޮއްކޯޅި ބިން ވަހީދް ބިން ޣަރޫން ބިން މަައުމޫން Reply\nAugust 14, 2012 at 11:42 pm\tދީނުގެ މަންމަ ދޯ މީ ހަހަހަހަހަ……\nAugust 17, 2012 at 9:28 pm\tmy bodu kaafareh mihaaru baalanveffa huri mivarun heki dhehkiyas mi beygandah support kuraa beethaa ihnakah neyngeyne\nAugust 18, 2012 at 9:11 am\tހަގީގަތަކީ ބަޢާވާތުގައި ބައިވެރިވި ގިނަ ފުލުހުންނަކީ އިސްލާމްދީނަށް ލޯބިކުރާ ބައެއް ނޫންކަން. އެމީހުން ސަރުކާރު ބަދަލުކުރަން ދީން ހަތިޔާރަކަށް ނެގިޔަސް އެމީހުންގެ ހިތުގައިވާ ކަންކަން އެމީހުންގެ އަމަލުތަކުން ފެނޭ. ދާދި ފަހުން އިސްކަންދަރުކޮށީގައި ބޭއްވި ދީނީ ދަރުސެއް ދިން ރޭވެސް ވަޅޯ ޝިފާއުމެން އެތަނުގައި ހީސަކަރާތް ޖެހި މަންޒަރު އަޅުގަންޑު ދުށިން.\nAugust 23, 2012 at 9:18 pm\tވަޓު ދަ ހެލް އިސް ދިސް\nSeptember 11, 2012 at 7:21 am\tކާލީމާ ދޯ މި އެންމެން ކަޅުކޮށްލީ.\nސަދަން ރެބެލްސް Reply\nOctober 7, 2012 at 10:28 pm\tDark waheed ge anhen dhari alhukan kurani dark\nmother ah dhow? heheh\nBahaboa kaleyge/ Mulah Reply\nFebruary 18, 2013 at 10:33 pm\tMi Kaaleemaa ge Aailaage beyfulhun. Mi Kanthah mihen huri iruves adhi Kaakaai vaththaru kamah dhauvaa kuraa Hindhee dheenuge Faadhiree aku Male genas Eynayah Sarukaaruge faraathun Inaamu dhee Hedhi iruves,Sh.Shaheem aai Minoon ves Dheeney kiyaigen Ulhu Meehunah Mathee vazeefaa libumun Mihurihaa kameh vanee Rangalhu kamakah vefa eve.


Thiladhunmahcha kurehvi Kaamiyaabu Dhathurufulha fahu Ibu Male vadhaigenfi - vNews.mv\nތިލަދުންމައްޗަށް ކުރެއްވި ކާމިޔާބު ދަތުރުފުޅަށްފަހު އިބޫ މާލެވަޑައިގެންފި\nއަހުމަދު ހަމީދު އާދަމް 07 September 2018, 22:14\nތިލަދުންމަތީ އުތުރުބުރީގެ ރަށްތަކަށް ކުރެއްވި ކާމިޔާބު ދަތުރުފުޅަށްފަހު އިއްތިހާދުގެ ރިޔާސީ ކެންޑިޑޭޓް އިބްރާހިމް މުހައްމަދު ސާލިހް މާލެވަޑައިގެންފިއެވެ.\nއިބްރާހިމް މުހައްމަދު ސާލިހް ހއ އަތޮޅަށް ކުރެއްވި މި ދަތުރުފުޅުގައި އެ އަތޮޅުގައި މީހުން ދިރިއުޅޭ ހުރިހާ ރަށަކަށް ވަނީ ވަޑައިގެންފައެވެ. ތިން ދުވަހުގެ މުއްދަތަށް ހއ ކުރެއްވި މި ދަތުރުފުޅުގައި އެމަނިކުފާނު އެންމެ ފުރަތަމަ ވަޑައިގެންފައިވަނީ މުރައިދޫއަށެވެ. އެއަށްފަހު ތުރާކުނު، އުލިގަމް، އިހަވަންދޫ އަދި ހޯރަފުއްޓަށް ވަނީ ވަޑައިގެންފައެވެ.\nދެވަނަ ދުވަހުވެސް ހއގެ ފަސް ރަށަކަށް އިބްރާހިމް މުހައްމަދު ސާލިހް ވަނީ ވަޑައިގެންފައެވެ. އެގޮތުން އެދުވަހުގެ ފުރަތަމަ މަންޒިލެއްގެ ގޮތުގައި ވަޑައިގެންފައިވަނީ ހއ ތަކަންދޫއަށެވެ. އެއަށްފަހު މާރަންދޫ، އުތީމު، ކެލާ އަދި ދިއްދޫއަށް އެމަނިކުފާނު ވަނީ ވަޑައިގެންފައެވެ.\nތިންވަނަ ދުވަހު އިބްރާހިމް މުހައްމަދު ސާލިހް ވަޑައިގެންފައިވަނީ ހއ ވަށަފަރު، ބާރަށް، ފިއްލަދޫ އަދި މުރައިދޫއަށެވެ.\nމި ހުރިހާ ރަށަކުންވެސް އިބްރާހިމް މުހައްމަދު ސާލިހަށް ވަނީ ހޫނު މަރުހަބާއެއް ދަންނަވާފައެވެ. ކޮންމެ ރަށަކުންވެސް އެތަށް ބަޔަކު ވަނީ ބަދަރުމައްޗަށް ނިކުމެ އިބްރާހިމް މުހައްމަދު ސާލިހަށް މަރުހަބާ ވިދާޅުވެފައެވެ.\nމަކަރާއި ހީލަތުން މީހެއްގެ އަތުން ފައިސާ ހޯދި އަންހެނެއް ހޯދަނީ\nއެސްއޯއެފްގެ ވެރިންނަށް ދައުވާ ނުކުރަން ނިންމައިފި\nޓުއަރިޒަމް ދުވަސް: މާމިގިލީ އެއާޕޯޓުގައި ހާއްސަ ހަރަކާތްތަކެއް


Faadu kiyun thakaahure miskiythakah fenaa karantu dheefi\nފާޑުކިޔުން ގިނަވެ މިސްކިތްތަކަށް ފެނާއި ކަރަންޓު ދީފި\nފުރުގާން މިސްކިތް: ބޭރުގެ ލައިޓްތައް ޖައްސާފައި ހުރި ނަމަވެސް އަދިވެސް އެ މިސްކިތް ހުރީ ބަންދު ކޮށްފައި -- އަވަސް ފޮޓޯ\nއޭގެ ފަހުން ބައެއް މިސްކިތްތަކަށް މީހުން އަރާތީ ކަރަންޓާއި ފެންވެސް ވަނީ ކަނޑާލާފަ އެވެ. އަދި އާންމުކޮށް މީހުން އަރާ މިސްކިތްތައް ކައިރީ ފުލުހުން ހަރަކާތްތެރިވާން ވެސް ފެށި އެވެ.\nއެކަމާއި ގުޅިގެން އާންމުންގެ ފާޑުކިޔުން ވަރަށް ބޮޑަށް އަމާޒުވި އެވެ. ބައެއް މީހުން ފާޑުކިޔާފައި ވަނީ މިސްކިތްތަކަށް އެރުން މަނާ ކުރުމުންނެވެ. އަނެއް ބަޔަކު ފާޑު ކިޔާފައި ވަނީ މިސްކިތްތަކުން ކަރަންޓާއި ފެން ކަނޑާލުމުންނެވެ. މިސްކިތްތައް ބަންދުކުރި ނަމަވެސް ކަރަންޓްގެ އަލިކަމެއް ނެތް ގޮތަށް އެތަންތަން ބަހައްޓައިގެން ނުވާނެ ކަމަށް އެ މީހުން ބުނެ އެވެ.\nއިބްރާހިމް މިސްކިތް: އެ މިސްކިތުގައި މިހާރު ދަނީ މަރާމާތުގެ މަސައްކަތްތަކެއް ކުރަމުން -- އަވަސް ފޮޓޯ\nބައެއް މީހުން އެކަން ގުޅުވައިލީ ދިވެހިންގެ ތެރޭގައި އިސްލާމްދީނާ ދެކޮޅަށް މަސައްކަތް ކުރާ މީހުންނަށް ދިން ހިތްވަރެއްގެ ގޮތުގަ އެވެ.\n"އެ މީހުން ބޭނުމެއް ނުވޭ މިތާނގައި މިސްކިތްތައް ހުންނާކަށް. ނަމަވެސް އެކަމެއް އިރާދަ ކުރެއްވިއްޔާ އެހެން ނުވާނެ. އެހެންވީމަ މިސްކިތްތައް ބަންދުކޮށް އެންމެ ކުޑަމިނުން އަލިކަމެއް ނެތް ތަންތަނަށް ހަދަައިދީފި ނަމަވެސް އެ މީހުން އުފާވާނެ. އެހެންވީމަ މިއީ އެ މީހުންނަށް ސަރުކާރުން ކޮށްދިން ކަމެއްދޯ،" ފޭސްބުކްގައި މީހަކު ލިޔެފައި އޮތެވެ.\nމިސްކިތްތަކުން ކަރަންޓާއި ފެން ކަނޑާލުމުން އަމާޒުވި ފާޑުކިޔުންތަކާއި ގުޅިގެން މިހާރު ވަނީ މިސްކިތްތަކަށް ކަރަންޓް ދީފަ އެވެ. އަދި ފެންވެސް ލިބޭނެ ގޮތް ހަދައިފައި ވެއެވެ. ނަމަވެސް އަދިވެސް ބައެއް މިސްކިތްތަކުގައި ޓޭޕް ދަމާ ވަނުން މަނާ ކޮށްފައި ވެއެވެ.\nޒިކުރާ މިސްކިތް ހުރި ބިމުގައި ހަދާފައިވާ ވަގުތީ މިސްކިތް. އެތަނަށް ނުވަދެވޭނެހެން ހުރީ ޓޭޕް ދަމާފައި --- އަވަސް ފޮޓޯ\nދީނީ އިލްމުވެރިޔާ ޑރ. މުހައްމަދު އިޔާޒު އަބްދުލްލަތީފް ވަނީ މިސްކިތްތަކުން ފެނާއި ކަރަންޓް ކަނޑާލުމުން ކަންބޮޑުވުން ފާޅު ކުރައްވާފަ އެވެ. އިޔާޒު ވިދާޅުވީ ޖަމާއަތް ހުއްޓާލި ނަމަވެސް މިސްކިތްތައް މުޅީން ބަންދު ކޮށްގެން ނުވާނެ ކަމަށެވެ. އަދި ހާލަތުގެ ގޮތުން މިސްކިތްތަކަށް އަރާ ނަމާދު ކުރަން ޖެހޭ މީހުން ތިބޭނެ ކަމަށާ އެކަމަށް ފުރުސަތު ފަހިކޮށްދޭން ޖެހޭނެ ކަމަށެވެ.\n"ހަރުކަށި ވެގެން ހައްލެއް ނުލިބޭނެ. މިސްކިތް ބަންދުކޮށް ފެންކަނޑާލުމަކީ ކޮށްގެން ވާނެ ކަމެއް ނޫން،" އިޔާޒް ވިދާޅުވި އެވެ.\nމާލެ ސިޓީގެ މޭޔަރު ޑރ. މުހައްމަދު މުއިއްޒު ވެސް ވަނީ އެ ކަންބޮޑުވުން ފާޅު ކުރައްވާފަ އެވެ. ވިދާޅުވީ މިސްކިތްތަކުން ފެނާއި ކަރަންޓް ކަނޑާލުމުން އާންމުންނަށް ދަތިވެގެން އެ ޝަކުވާ ލިބެމުންދާ ކަމަށެވެ.\n"މިރޭ ވަރަށް ހިތްދަތިވެފަ، ނިކަމެތި ރައްޔިތަކު އަޅުގަނޑަށް ގުޅާލާފައި ބުނަނީ، ތިމަންނަގެ ފަސް ދަރިންނާއި ބަލި މަންމަ އާއި ތިމަންނަގެ އަންހެނުންނާއި ދިރިއުޅެނީ ދިހަ ފޫޓް ބާރަފޫޓްގެ ކޮޓަރިއެއްގައި ކަމާއި ނިދަނީ ޑިޔުޓީ ބަހައިގެންކަމާއި ނަމަވެސް ނަމާދުކޮށްލަން ކޮޓަރީގަ ޖާގަ ނެތުމުން މިސްކިތަށް ދިޔުމުން ފުލުހުން ހުއްޓުވާ ފޮނުވާލައިފި ކަމަށް. މީ މާލޭގެ ގިނަ ރައްޔިތުންގެ ހާލަތު. ސިޔާސަތަކީ ރައްޔިތުންނަށްޓަކާ ހަދާ އެއްޗެއްކަމަށް ވަންޏާ ރައްޔިތުންގެ އަޑުއަހައިގެން އެ ސިޔާސަތެއް ހަދަންވާނީ. ނޫނީ ރައްޔިތުން އުފުލަންޖެހޭ ބުރަ އިންތިހާއަށް ބޮޑުވެގެން ހިގައިދާނެ،" މުއިއްޒު ވިދާޅުވި އެވެ.\nކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވީ ބަލިމަޑުކަމުގެ ތެރޭގައި ވެސް މިސްކިތްތައް އެއްކޮށް ބަންދު ކުރުން ބަލައި ނުގަނެވޭނެ ކަަމަށެވެ.\n"އިސްލާމީ ވެރިއެއްގެ އަސާސީ މަސްއޫލިއްޔަތަކީ ދީން ހިމާޔަތްކޮށް، ދީނުގެ ހުކުމްތަކާ ހިލާފު ނުވާނޭ ގޮތެއްގެ މަތިން ދުނިޔަވީ ސިޔާސަތު ރާވައި ހިންގުން ކަމުގައިވާއިރު، ބަލިމަޑުކަމުގެ ހާލަތުގައި ވިއަސް މިސްކިތްތައް އެއްކޮށް ބަންދު ކުރުމަކީ ބަލައިގަނެވޭނެ ކަމެއް ނޫން" އަހުމަދު ވިދާޅުވި އެވެ.\nއަހުމަދު އިތުރަށް ވިދާޅުވީ ރައްކާތެރިކަމުގެ ފިޔަވަޅުތައް ތަންފީޒު ކުރަން ޖެހޭނެ ކަމަށާއި ނަމަވެސް އެ ފިޔަވަޅުތަކާ އެކުވެސް މިސްކިތްތަކުގައި ނަމާދު ކުރެވެން ވާނެ ކަމަށެވެ.\nޑރ. މުހައްމަދު މުއިއްޒު މިސްކިތް އިސްލާމިކް މިނިސްޓްރީ + ދީނީ އިލްމުވެރިން ޑރ. އަހުމަދު އަބްދުﷲ ދީދީ ޑރ. މުހައްމަދު އިޔާޒް\nއިޔާޒުގެ މައްސަލަ މިނިސްޓްރީން ބަލަނީ


ބަނދަރުގައި މަސްކަނޑާތަނެއް ހަދައިދޭނެ ފަރާތެއް ބޭނުންވެއްޖެ -3- R. Fainu Council\nބަނދަރުގައި މަސްކަނޑާތަނެއް ހަދައިދޭނެ ފަރާތެއް ބޭނުންވެއްޖެ - 3\nއިބްރާހީމް ފަހީމް 10:17 PM އިޢުލާން\nމިއިދާރާއިން ދައްކާ ނަމޫނާއަކާއި އެއްގޮތަށް މިރަށު ބަނދަރުމަތީ މަސްކަނޑާނެތަނެއް ހަދައިދޭނެ ފަރާތެއް ހޯދުމަށް ކުރި ނަންބަރު (IUL)311/311/2020/57 (24 އޯގަސްޓް 2020) ގެ އިޢުލާނާއި ގުޅިގެން ހުށަހަޅާފައިވާ އަންދާސީ ހިސާބު އަގު ބޮޑުކަމަށް ފެންނާތީ އެއިޢުލާން ބާޠިލުކޮށް އަލުން އެފުރުޞަތު ހުޅުވާލަމެވެ.\nމިމަސައްކަތާއި ގުޅޭ މަޢުލޫމާތު ދިނުން އޮންނާނީ 16 ސެޕްޓެމްބަރ 2020 ވާ ބުދަ ދުވަހުގެ މެންދުރު 13:00 ގައި މިއިދާރާގައެވެ. އަދި އަންދާސީ ހިސާބުތައް ކެނޑުން އޮންނާނީ 23 ސެޕްޓެމްބަރ 2020 ވާ ބުދަ ދުވަހުގެ މެންދުރު 13:00 ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެވާހަކަ ދަންނަވަމެވެ. އަދި މަޢުލޫމާތު ސާފުކުރުމަށް އެހެން ފަރާތެއްގެ ބަދަލުގައި ވަޑައިގަންނަވާއިރު ބަދަލުގައި ވަޑައިގަންނަވާކަން އެނގޭނެފަދަ ލިޔުމެއް ގެންނަވަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014) ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި 6580072 ނަމްބަރ ފޯނާއި ގުޅުއްވުން އެދެމެވެ.\nތާރީޚް ހ: 21 މުހައްރަމް 1442 ތާރީޚް މ: 09 ސެޕްޓެމްބަރ 2020\nބަނދަރުގައި މަސްކަނޑާތަނެއް ހަދައިދޭނެ ފަރާތެއް ބޭނުންވެއްޖެ -3Reviewed by އިބްރާހީމް ފަހީމް on 10:17 PM Rating: 5


jinsee furahsaara aa kurimathi vi: Washiyaa\nޖިންސީ ފުރައްސާރައާ ކުރިމަތިވި: ވާޝިޔާ\n03 މޭ 2021 - 21:30:33\nދިވެހި ފިލްމީ ދާއިރާގެ އުދަރެހަށް މި ފަހުން އަރައިގެން އައި ތަރިންގެ ތެރެއިން އެންމެ ވިދުން ގަދަ އަދި ބެލުންތެރިންގެ މެދުގައި އެންމެ މަގުބޫލުކަން ހޯދައިފައިވާ އެއް ތަރި ކަމުގައިވާ ވާޝިޔާ މުހައްމަދު (ޝިޔާ) އަށް ވަޒީފާގެ މާހައުލުން ޖިންސީ ފުރައްސާރަ ކުރުމާ ކުރިމަތިވިކަމަށް އޭނާ ބުނެފި އެވެ.\nޝިޔާ ކޮށްފައިވާ ޓްވީޓެއްގައި ބުނެފައި ވަނީ އޭނާ ސެލިންކޯ ކުންފުނީގައި މަސައްކަތް ކުރިއިރު އޭނާއަށް ވަނީ ޖިންސީ ފުރައްސާރައާ ކުރިމަތިލާން ޖެހިފައި ކަމަށެވެ.\nއޭނާ އެތާނގައި މަސައްކަތް ކުރިއިރު އޭނާއަށް ޖިންސީ ފުރައްސާރައާ ކުރިމަތިވާތީ އެކަނި އޮފީހުގައި ވެސް ނީދެވޭ ކަމަށް ޝިޔާ ބުނެފައި ވެއެވެ.\nއޭނާއަށް އެތަނުން ޖިންސީ ފުރައްސާރަ ކޮށްފައިވަނީ ކާކުކަމެއް ޝިއާ ހާމަކޮށްފައެއް ނުވެއެވެ. ޝިއާ ބުނެފައި ވަނީ އޭނާއަށް މެންދުރު ކާންދިއުމަށް އަބަދު ދައުވަތު ދޭކަމަށާއި އޭނާއަށް އެޕާޓްމެންޓްސް ހަދިޔާ ކުރާނެ ކަމަށް ވެސް ބުނެފައިވާ ކަމަށެވެ.\nރާއްޖޭގައި ވަޒީފާ މާހައުލުގައި ޖިންސީ ގޯނާ އަދި ޖިންސީ ފުރައްސާރައާ ދިމާވާ ކަމުގެ ޝަކުވާތަކަކީ ގިނަ ކަނބަލުން ދައްކާ ވާހަކަ އެކެވެ. ނަމަވެސް އެކަމަށް ހަރުދަނާ ފިޔަވަޅެއް އަޅާފައި ނުވާ ކަމަކީ ހިތާމަ ހުރި ކަމެކެވެ.\nފިލްމީ ތަރިޖިންސީ ފުރަސާރަ


Evvanaigai Maziya ah9point ge lead eh - vNews.mv\nމާޒިޔާ އާއި އީގަލްސް ބައްދަލުކުރި މެޗުގެ ތެރެއިން- ފޮޓޯ:- އެފްއޭއެމް\nއެއްވަނައިގައި މާޒިޔާ އަށް9ޕޮއިންޓުގެ ލީޑެއް\nއައްފާން މުހައްމަދު 03 May 2021, 04:44\nދިރާގު ދިވެހި ޕްރިމިއަރ ލީގުގައި އާދިއްތަ ދުވަހުގެރޭ އީގަލްސްގެ މައްޗަށް ކުރިހޯދާ، އެންމެފަހުގެ ޗެމްޕިއަން މާޒިޔާއިން އެއްވަނައިގައި9ޕޮއިންޓުގެ ލީޑެއް ނަގައިފިއެވެ.\nގަލޮޅު ރަސްމީ ފުޓުބޯޅަ ދަނޑުގައި ކުޅުނު މިމެޗުން މާޒިޔާ މޮޅުވީ ފަސޭހަ ކަމާއިއެކު 0-4 ގެ ނަތީޖާއަކުންނެވެ.\nމާޒިޔާގެ އެޓޭކިންގ ވަރުގަދަކޮށް ފެނިގެންދިޔަ މިމެޗުގައި އެޓީމުގެ ފަރާތުންވަނީ ގިނަ ހަމަލާތަކެއް އުފައްދާފައެވެ. ނަތީޖާ އަކަށްވީ މެޗުގެ ވަރަށް ކުރީކޮޅުގައި އެޓީމުން ލަނޑެއްޖަހާ ލީޑުނެގުމެވެ. މިލަނޑު މެޗުގެ 26 ވަނަ މިނެޓުގައި ހަމްޒާ މުޙައްމަދު (ހަމްޕު) ނަގައިދިން ހުރަހަކުން ކާމިޔާބުކޮށްދިނީ ޖަޕާނުގެ މިޑްފީލްޑަރު ޓަކާޝީ އޮޑަވާރާއެވެ.\nފުރަތަމަ ލަނޑު ކާމިޔާބުކުރުމުގެ ކުރިންވެސް މާޒިޔާއަށް ވަނީ ލަނޑުޖެހުމަށް ރަނގަޅު ފުރުސަތުތަކެއް ލިބި ބޭކާރުވެފައެވެ. އެގޮތުން ބިދޭސީ ފޯވާޑް ކޮނޭލިއަސް ސްޓެވާޓް (ކޯނޭ) އާއި މިޑްފީލްޑަރު އިބްރާހީމް އައިސަމަށް ލިބުނު ފުރުސަތުތަކުގެ ބޭނުން އެ ދެކުޅުންތެރިންނަށް ހިފިފައެއް ނުވެއެވެ. އެހެންނަމަވެސް ފުރަތަމަ ހާފު ނިމުމުގެ ކުރިން މާޒިޔާއިން ވަނީ އިތުރު ލަނޑެއް ޖަހާ ލީޑު ފުޅާކޮށްފައެވެ. މިލަނޑު ޓީމަށް ކާމިޔާބުކޮށްދިނީ އިބްރާހީމް މަހުދީ ހުސައިން (ފޭދޫ އިއްބެ) އެވެ.\nދެވަނަ ހާފުގައިވެސް މާޒިޔާގެ ފަރާތުން މޮޅުކުޅުމެއް ފެނިގެންދިޔައިރު އެޓީމުގެ ތިންވަނަ ލަނޑު ދެވަނަ ހާފު ފަށައިގެން 8 ވަނަ މިނެޓުގައި ކާމިޔާބުކޮށްދިނީ ހަމްޕު އެވެ. އަދި މެޗުގައި އެޓީމުންޖެހި ފަހު ލަނޑު ލިބުނު ޕެނަލްޓީއަކުން ކާމިޔާބުކޮށްދިނީ ސްޓެވާޓެވެ. މިއީ އީގަލްސްގެ އަޙްމަދު ނޫމާން (ހެލްމެޓް) އޭރިއާ ތެރެއިން ކުރި ފައުލަކާ ގުޅިގެން ލިބުނު ޕެނަލްޓީއެކެވެ.\nމި މެޗަށްފަހު ލީގުގެ ދެވަނަ ބުރުގެ ކުޅުން ނިމުނުއިރު، މާޒިޔާ އެއްވަނައިގައި އޮތީ 14 މެޗުން 34 ޕޮއިންޓް ހޯދައިގެންނެވެ. މެޗުން ބަލިވި ކްލަބް އީގަލްސް އަށް ތާވަލުގެ ހަތަރުވަނަ ލިބެނީ 14 މެޗުން 17 ޕޮއިންޓާއެކުއެވެ. ދެވަނައިގައި އޮތް ކުލަބު ވެލެންސިއާއަށް 14 މެޗުން ލިބިފައިވަނީ 25 ޕޮއިންޓެވެ. ތިންވަނައިގައި އޮތީ 14 މެޗުން 19 ޕޮއިންޓް ހަމަކޮށްފައިވާ ކުލަބު ގްރީން ސްޓްރީޓްސްއެވެ.


MIB in hissaa gathumuge furusathuhulhuvaalaifi\nއެމްއައިބީ ކުޅުދުއްފުށީ ބްރާންޗު--\nއެމްއައިބީން އާންމުންނަށް ހިއްސާ ގަތުމުގެ ފުރުސަތު\nކަސްޓަމަރުންގެ އިތުބާރުލިބިފައިވާ ރާއްޖޭގައި ކޮމާޝަލް ބޭންކިންގެ ހިދުމަތްދޭ ބޭންކުތަކުގެ ތެރެއިން ބޭންކެއް ކަމުގައިވާ އިސްލާމިކް ބޭންކުގެ ހިއްސާ ދިވެހިންނަށް ގަތުމުގެ ފުރުސަތު ހުޅުވާލައިފިއެވެ.\nއެގޮތުން އެ ބޭންކުގެ 31 އިންސައްތަ ހިއްސާ އާންމުންނަށް ވިއްކުމަށް ނިންމާ، މި މަހު 28 ގައި ވިއްކަން ފަށާނެކަން ވަނީ އެ ބޭންކުން އިއުލާނުކޮށްފަ އެވެ. އަދި ހިއްސާ ގަތުމުގެ ފުރުސަތު ހުޅުވާލެވިފައި ވަނީ ސެޕްޓެމްބަރ 18ގެ ނިޔަލަށެވެ. އެއީ 244 މިލިއަން ރުފިޔާގެ ހިއްސާއެވެ.\nއޮންލައިންކޮށް އަދި އެ ބޭންކުގެ ބްރާންޗުތަކަށް ގޮސްގެން ވެސް ހިއްސާ ގަނެވޭނެ އެވެ. އެމްއައިބީގެ ހިއްސާ ގަންނަން ބޭނުންވާ ފަރާތްތަކަށް އެމްއައިބީގެ އިތުރުން ބީއެމްއެލްގެ އޮންލައިން ބޭންކިން ދިރާގު ޕޭ، އުރީދޫ އެމް ފައިސާ މެދުވެރިކޮށް ވެސް ފައިސާ ދެއްކޭނެ އިންތިޒާމު ވަނީ ހަމަޖައްސައިފަ އެވެ.\nހިއްސާއެއްގެ 35 ރުފިޔާއަށް ވިއްކާއިރު ކޮންމެ ފަރާތަކަށްވެސް މަދުވެގެން ފުރަތަމަ ގަނެވޭނީ 20 ހިއްސާކަމަށް ވާއިރު އެއީ ޖުމްލަ 700 ރުފިޔާގެ ހިއްސާއެވެ. މި އަދަދު 10 ހިއްސާއިން ބޭނުން ވަރަކަށް އިތުރު ކުރެވޭނެއެވެ. އަދި މި އަހަރުގެ 8 އޮކްޓޯބަރ ގައި ހިއްސާ އެލޮޓް ކުރެވޭނެކަމަށް ލަފާކުރެވޭ ކަމަށާއި ވިއްކަން ހަމަޖެހިފައިވާ ހިއްސާގެ އަދަދަށްވުރެ އިތުރުވާ ފައިސާ އަނބުރާ 28 އޮކްޓޯބަރ ގައި ރައްދު ކުރެވޭނެ ކަމަށް ލަފާކުރާ ކަމަށް ބޭންކުން މައުލޫމާތު ދެއެވެ.


MDN aa dhekolhu enmen hayyaru kurias dheenah oiy loabi bandheh nuvaane: Adhurey\nއެމްޑީއެންއާ ދެކޮޅު އެންމެން ހައްޔަރު ކުރިއަސް ދީނަށް އޮތް ލޯބި ބަންދެއް ނުވާނެ: އަދުރޭ\nޕީއެންސީގެ ރައީސް އަބްދުލްރަހީމް އަބްދުﷲ -- ފޮޓޯ: އަވަސް އާކައިވް\nއިސްލާމް ދީނަށް ފުރައްސާރަކޮށް މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓާ ދެކޮޅަށް ހަރަކާތްތެރިވާާ އެންމެން ހައްޔަރު ކުރިއަސް އެ ކަމާ ދެކޮޅު ހަރަކާތްތައް ބަންދު ނުކުރެވޭނެ ކަމަށް އިދިކޮޅު ޕީއެންސީގެ ރައީސް އަބްދުލްރަހީމް އަބްދުﷲ (އަދުރޭ) މިއަދު ވިދާޅުވެއްޖެ އެވެ.\nއެމްޑީއެން އުވާލުމަށް ގޮވާލައި ރާއްޖޭގެ އެކި ރަށްތަކުގައި އެއްވުން ބާއްވަމުންދާއިރު އިދިކޮޅު ޕީޕީއެމްއާއި ޕީއެންސީގެ ކޯލިޝަނުން ވެސް ގެންދަނީ އެ ކަމާ ދެކޮޅަށް އެއްވުންތައް ބާއްވަމުންނެވެ. އެ ގޮތުން މިދިޔަ ހުކުރު ދުވަހުގެ ރޭ ޕީޕީއެމްގެ އޮފީސް ކުރިމަތީ އެއްވުމެއް ބޭއްވި އެވެ. މި އެއްވުންތައް ކުރިއަށް ގެންދަނީ މަގުގެ ދެ އަރިމަތީ ޕޭމަންޓްގައި ތިބެންނެވެ.\nއެ ކަމާ ގުޅިގެން އަދުރޭ ކުރެއްވި ޓްވީޓެއްގައި ވިދާޅުވީ ޕީޕީއެމް އާއި ޕީއެންސީގެ އިތުރުން އެމްޑީއެންއާ ދެކޮޅަށް އަޑު އުފުލާ އެންމެން ހައްޔަރު ކުރެވިދާނެ ކަމަށެވެ. ނަމަވެސް މުސްލިމު ދިވެހި ރައްޔިތުންގެ ހިތްތަކުގައި އިސްލާމް ދީނަށާއި ރަސޫލާއަށް އޮތް ގަދަރާއި ލޯބި ބަންދެއް ނުކުރެވޭނެ ކަމަށް އޭނާ ވިދާޅުވި އެވެ.\n"ޕީޕީއެމް އޮފީސް ދޮރު މަތީ ޓޭޕް ވެސް ދެމިދާނެ. އަދި އޮފީސް ބަންދު ވެސް ކުރެވިދާނެ. ޕީޕީއެމް އަދި ޕީއެންސީގެ އިތުރުން އެމްޑީއެންއާ ދެކޮޅަށް އަޑު އުފުލާ އެންމެން ހައްޔަރު ވެސް ކުރެވިދާނެ. އެކަމަކު މުސްލިމު ދިވެހި ރައްޔިތުންގެ ހިތްތަކުގައި އިސްލާމް ދީނަށާއި ކީރިތި ރަސޫލާއަށް އޮތް ދީނަށް ގަދަރާއި ލޯބި ބަންދެއް ނުކުރެވޭނެ." އަދުރޭގެ ޓްވީޓްގައި ވެ އެވެ.\nއޭނާ އިތުރަށް ވިދާޅުވީ ސަރުކާރު ހިންގުމުގެ ބާރާއި ގަނޫނު ހެދުމުގެ ބާރު އެމްޑީޕީއަށް ލިބުމާއެކު ޝަރުއީ ދާއިރާ ބޭނުން ގޮތަކަށް ބަދަލު ކުރުމުގެ ފުރުސަތު އެ ޕާޓީއަށް މިިހާރު އޮތަސް ދީނަށް ފުރައްސާރަ ކުރާ މީހުން ދިފާއު ނުކުރުމަށް އެދިވަޑައިގަންނަވާ ކަމަށެވެ.\nގާނޫނާ ހިލާފު އެއްވުންތަކަށް ފުރުސަތު ނުދޭނެ ކަމަށް ފުލުހުން ބުނެފައި ވަނިކޮށް، އެމްޑީއެންއާ ދެކޮޅަށް ޕީޕީއެމް އަދި ޕީއެންސީން އިއްޔެ އެއްވުމެއް ބޭއްވުމުގެ ކުރިން ޕީޕީއެމްގެ އޮފީހުގެ ދޮރުމަތީގައި ފުލުހުން ވަނީ ޓޭޕް ދަމާފަ އެވެ. އެ ކަމާ ގުޅިގެން އިދިކޮޅު ކޯލިޝަންގެ ސަޕޯޓަރުންގެ އިތުރުން ގިނަ ބައެއްގެ ފާޑުކިޔުން ފުލުހުންނަށާއި ސަރުކާރަށް ވަނީ އަމާޒުވެފަ އެވެ.\nޕީޕީއެމް މޯލްޑިވްސް ޕޮލިސް ސާވިސް އަބްދުއްރަހީމް އަބްދުﷲ + އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ ދީނަށް ފުރައްސާރަ ކުރުން މޯޑިވިއަން ޑިމޮކްރަސީ ނެޓްވޯކް


ރައީސް ޔާމީނަށް އޮތް ތާއިދު ދައްކާލުމުގެ އެއްވުމެއް މިއަދު ފުވައްމުލަކު ބަނދަރު ސަރަހައްދުގައިމިކަލް ނޫސް\nރައީސް ޔާމީނަށް އޮތް ތާއިދު ދައްކާލުމުގެ އެއްވުމެއް މިއަދު ފުވައްމުލަކު ބަނދަރު ސަރަހައްދުގައި\n3 ފެބުރުއަރީ 2018, 20:35 |\nރައީސް ޔާމީނާށާއި ޕީޕީއެމަށް އޮތް ތާއިދު ދައްކާލުމުގެ ގޮތުން މިއަދު ފުވައްމުލަކު ބަނދަރު ސަރަހައްދުގައި ސަރުކާރަށް ތާއިދު ކުރާ ފަރާތްތަކަުން އެއްވުމެއް ބާއްވައިފިއެވެ. މިއަދުގެ އެއްވުމުގައި ރައީސް ޔާމީނަށް ތާއިދު ކުރާ ގިނަ އަދަދެއްގެ ބަޔަކު ބައިވެރިވިއެވެ. މި އެއްވުމުން ގިނައިން ފެނުނީ ފުވައްމުލަކުގައި ހުރި ސަރުކާރުގެ ކުންފުނިތަކާއި އެހެނިހެން މުއައްސަސާތަކުގެ މުވައްޒަފުންނެވެ. އޭގެތެރޭގައި ސިވިލް ސާވިސް މުވައްޒަފުން ވެސް ހިމެނެއެވެ. މިއަދުގެ އެއްވުމުގަިއ ގުނައިން ބޭނުންކޮށްފައި ހުރީ ގައުމީ ދިދައެވެ.\nއިދިކޮޅު ފަރާތްތަކުން ފާޑުކިޔާނީ، ސަރުކާރަށް ތާއިދު ދެއްކުމަށް ދައުލަތުގެ މުވައްޒަފުން ގަދަކަމުން ވަޒީފާގެ ބިރު ދައްކައިގެން އެއްވުމަށް ނެރެނީ ކަމަށެވެ. ނަމަވެސް ޕީޕީއެމްގެ ސަޕޯޓަރުން ބުނަނީ އެއީ ހަމަ ޕާޓީ ދެކެ ލޯބިވާ ރައީސް ޔާމީނަށް ތާއިދުކުރާ މީހުން ކަމަށެވެ.\nމިއަދު ފުވައްމުލަކު ބަނދަރު ސަރަހައްދުގައި ބޭއްވުނު އެއްވުމުގައި މާއެދެވޭ ހަރަކާތްތަކެއް ނުހިގާކަމަށް ފުވައްމުލަކުން މައުލޫމާތު ދިން ފަރާތަކުން ހާމަކުރިއެވެ. “އޮތީ އެއްވުން ދައްކާލުމުގެ ފޮޓޯގަޑެއް ނެގުން އެކަނި” ކަމށް އެފަރާތުން ހާމަކުރިއެވެ.\nދާދި ފަހުން ވެސް ފުވައްމުލަކު ޕީޕީއެމް މެންބަރުން ވަނީ ރައީސް ޔާމީނުގެ ކެމްޕޭނަށް ފޮޓޯ ގަނޑެއް ނެގުމަށް ފުވައްމުލަކު ކޮޑަކިޅި ސަރަހައްދުގައި “ވައި18” ރަމްޒުވާ ގޮތަށް އަނކުރު އަޅާފައެވެ.\nފާއިތުވި ބުރާސްފަތި ދުވަހުގެ ރޭގައި ސްޕްރީމް ކޯޓު ނެރުނު ހުކުމް ތަންފީޒު ކުރުމުގައި ސަރުކާރުން “ފަހަތު ފަޔަށް ބުރަވެފައި” ވާތީ އިދިކޮޅު ފަރާތްތަކުން އަންނަނީ އެ ހުކުމް ތަންފީޒު ކުރުމަށް ސަރުކާރަށް ބާރު އެޅުމުގެ ގޮތުން މާލެއާއި ބައެއް އެހެން ރަށްރަށުގައި އެއްވުންތައް ބާއްވަމުންނެވެ.\nއެއާއި ވިދިގެން މިއަދު ހަވީރު، ސަރުކާރަށް ނިސްބަތްވާ ފަރާތްތަކުން ވެސް ވަނީ ރާއްޖޭގެ ގިނަ ރަށްރަށެއްގައި ސަރުކާރަށް ތާއިދު ކުރާކަން ހާމަކުރުމުގެ ގޮތުނަ އެއްވުންތައް ބާއްވާފައެވެ. އެ ހުކުމަށްފަހު ފުރަތަމަ ފަހަރަށް ރައީސް ޔާމީނު ވަނީ މިއަދު މާލޭގެ ވެސްޓްޕާކް ސަރަހައްދުގައި ބޭއްވުނު އެއްވުމުގައި ވާހަކަ ދައްކަވާފައެވެ. ސްޕްރީމް ކޯޓުގެ ހުކުމަށްފަހު ޕީޕީއެމުން ބޭއްވި އެއްވެސް ޕްރެސް ކޮންފަރެންސެއްގައި ރައީސް ޔާމީނު ބައިވެރިވެފައެއް ނުވެއެވެ. ނަމަވެސް ފުރަތަމަ ބައްދަލުވުމަށް އެމްއެންޑީއެފް ތެރޭގައި ތައްޔާރު ކުރެވުނު މޭޒުތައް ކައިރިން ރައީސް ޔާމީނު ވަޑައިގަންނަވާ ތަން ފެންނަ ފޮޓޯ އެއް މީޑިއާތަކުގައި ދައުރު ވެއެވެ.\nއެމްޑީޕީގެ ވެރިކަން ވައްޓާލަން އޭރުގެ އިދިކޮޅު ފަރާތްތަކުން (މިހާރުގެ ސަރުކާރަށް ނިސްބަތްވާ ފަރާތްތައް) މުޒާހަރާ ކުރަން ފެށުމުން އެއިރުގެ ސަރުކާރަށް ތާއިދު ކުރާ ފަރާތްތަކުން ވެސް، އެއްވެ ޝުޢުރު ފާޅު ކުރުމުން މިހާރުގެ ސަރުކާރުގެ ފަރާތްތަކަށް އެކަން ބަލައެއް ނުގަނެވުނެވެ. އަދި ވަރަށް ގިނަ ފާޑުކިޔުންތައް އަމާޒުކުރި އެވެ. ‘ވެރިކަމުގައި ވެސް މުޒާހަރާ ކުރަނީ، އިދިކޮޅުގައި ތިބިއިރު ވެސް މުޒާހަރާ ކުރީ’ މިހާރުގެ ސަރުކާރުގައި ތިބި ފަރާތްތަކުން ބުނަމުން ދިޔައެވެ.\nނަމަވެސް މިއަދު މިބޭއްވުނު އެއްވުމާއި އެކު އެ ފާޑުކިޔުންތައް ރަނގަޅު ނޫންކަމަށް ގަބޫލު ކުރެވުނީ ބާއެވެ؟ ޑިމޮކްރަސީގައި މުޒާހަރާ ކުރަނީ ސަރުކާރުގައި އެ ވަގުތަކު ނުހިމެނޭ އިދިކޮޅު ފަރާތްތަކުން ކަމަށް ގިނަ ބަޔަކު ގަބޫލުކުރެއެވެ.


Thiulheny moonugai bihi nagaa varun salaamai nuvevigen tha? Mi ehchehi keun huhtaalaabala! – Iru\nމޫނުގެ ހަންގަނޑަށް ދިމާވާ އެކިއެކި މައްސަލަތަކުގެ ތެރެއިން، ބިހި ނެގުމަކީ އެންމެ އާންމު އެއް މައްސަލައެވެ. އަދި މޫނުގައި ބިހި ނެގުން ހުއްޓުވުމަށް، އެކިއެކި ޕްރޮޑަކްޓުތައް ބޭނުންކުރާ މީހުންވެސް އުޅެއެވެ. ނަމަވެސް ކިތަންމެ އަގުބޮޑު ޕްރޮޑަކްޓެއް ބޭނުންކޮށްގެން ވެސް އެދެވޭ ނަތީޖާ ނުފެންނަ ނަމަ، ދެން ޖެހޭނީ ކެއުމުގެ ވައްޓަފާޅިއަށް ބަދަލު ގެންނާށެވެ.\nއެގޮތުން މިފަހަރު މި ކިޔައިދެނީ މޫނުގައި ބިހިނެގުން ބޮޑުތަކުން މަދުކުރުމަށްޓަކައި، ކެއުމުގައި އެއްގޮތަކަށް ވެސް ހިމަނަންނުޖެހޭ ކާނާއެވެ. ނުވަތަ މި އެއްޗެހި ކެއުން މަދުކޮށްލައިގެން ވެސް ހިތްހަމަޖެހޭ ނަތީޖާއެއް ފެނިދާނެއެވެ.\n1. ސްކިމްޑް މިލްކު\nލޯ-ފެޓް ނުވަތަ ފެޓް-ފްރީ ކިރަކީ މޫނުގައި ބިހި ނެގުމާ ގުޅިފައިވާ އެއްޗެއް ކަމަށް ދިރާސާ ކުރާ މީހުން ބުނެއެވެ. އެއީ ކިރަކީ ހަށިގަނޑުގައި ހޯމޯންސް އުފެދޭ މިންވަރު އިތުރުކޮށްދޭ އެއްޗަކަށްވެފައި، ހޯމޯންސް ބެލެންސް ނުކުރެވި ހަންގަނޑު ތެޔޮވުމަށް މަގުފަހިވާތީއެވެ. އަދި އޭގެ ސަބަބުން ބިއްސާއި އޮށާޅަ ވަރަށް ފަސޭހައިން މޫނުގައި ނަގައެވެ. ސްކިމްޑް މިލްކުގެ ބަދަލުގައި އާމަންޑް މިލްކު ބޭނުންކުރެވިދާނެއެވެ.\n2. ބިހުގެ ހުދުބައި\nގިނައިން އަޑު އިވޭ ވާހަކައަކީ ބިހުގެ ގޮބޮޅި (ރީނދޫ ބަޔަކީ) ހަށިގަނޑަށް ރަނގަޅު އެއްޗެއް ނޫނޭ ބުނާ ވާހަކައެވެ. ނަމަވެސް ބިހުގެ ހުދު ބަޔަށްވުރެ އޭގެ ގޮބޮޅިން ހަންގަނޑަށް ކުރާ ފައިދާތައް މާ ގިނަ ކަމަށް ތަޖުރިބާކާރުން ބުނެއެވެ. އެއީ އޭގެން ވިޓަމިން ބީ ހަށިގަނޑަށް ލިބޭތީއެވެ. ވިޓަމިން ބީ އަކީ މޫނުގައި ބިހި ނެގުމާއި ހަންގަނޑު ހިކުން އަދި ރަތްވުން ފަދަ މައްސަލަތަކުން ދުރުކޮށްދޭ މާއްދާއެކެވެ. އެހެންކަމުން، މޫނުގައި ބިހި ނެގުމުގެ މައްސަލަ ހުންނަ މީހުން ބިހުގެ ހުދުބައި ނުކައި ގޮބޮޅި ކާށެވެ.\nމަޔޮނައިޒްގައި ސޯއީބީން އޮއިލް އެކުލެވެއެވެ. އަދި ސޯއީ އަކީ ހަށިގަނޑުގައި އެސްޓްރޮޖެން އުފައްދާ މިންވަރު އިތުރުކޮށްދޭ އެއްޗަކަށްވާތީ، ހޯމޯންސް އިންބެލެންސްވެ މޫނުގައި ބިހިނެގުމުގެ ފުރުސަތު ބޮޑުކޮށްދެއެވެ. މަޔޮނައިޒްގެ އިތުރުން ސޯއިބީން އޮއިލް އެކުލެވޭ އެއްޗެހީގެ ތެރޭގައި ޕްރޮޓީން ބާ އާއި ތަރުކާރީ ބާގާ ހިމެނެއެވެ.\n4. ހުދު ޕާން\nހުދު ފުށުގައި ހަދާފައި ހުންނަ ޕާނަކީ ދުވަސްވުމުގެ އަލާމާތްތައް އަވަސްކޮށްދޭ އެއްޗެކެވެ. މި ލިސްޓުގައި ޕާނުގެ އިތުރުން ޕާސްތާ، ސީރިއަލް އަދި އޯޓްމީލް ހިމެނެއެވެ. މި އެއްޗެހި ކެއުމުން މޫނުގައި ބިހި ނެގުމާއި އަދި މި ނޫންވެސް ހަންގަނޑު ދުވަސްވުމުން ދިމާވާ މައްސަލަތައް ކުރިމަތިވެއެވެ. އެހެންކަމުން ހޯލް ގްރެއިންގެ ކާނާ ކެއުމަށް އިސްކަން ދޭށެވެ. މިސާލަކަށް ހުދު ޕާނުގެ ބަދަލުގައި ބްރައުން ބްރެޑް އިޚްތިޔާރު ކުރެވިދާނެއެވެ.\n5. ފާސްޓް ފުޑް، އެނާޖީ ޑްރިންކް، ޕިއްޒާ، ސޯޑާ މިއީ ހައްތާ ވެސް މޫނުގައި ބިހިނެގުން އިތުރުކޮށްދޭ އެއްޗިއްސެވެ.


3 vana Eagles ah, Maziya ah4vana\nތިން ވަނަ އީގަލްސް އަށް، މާޒިޔާ ހަތަރަކަށް\nއީގަލްސްގެ ކެޕްޓަން މެސީ: މެޗުގެ ފުރަތަމަ ލަނޑު ޖެހީ އޭނާ.\nމާޒިޔާ 2-1އިން ބަލިކޮށް، އުރީދޫ ދިވެހި ޕްރެމިއާ ލީގުގެ ތިން ވަނަ މަގާމު ކުލަބު އީގަލްސް މިއަދ ހޯދައިފި އެވެ.\nޔަސްފާދު ހަބީބާއި ކެޕްޓަން އިސްމާއީލް އީސާ (މެސީ) ޖެހި ދެ ލަނޑުން އީގަލްސް މޮޅުވެ ތިން ވަނަ ޔަގީންވީ ޖުމުލަ 24 ޕޮއިންޓާއެކުގަ އެވެ. މެޗުގައި މާޒިޔާގެ ލަނޑު ޖެހީ ކެޕްޓަން އަސަދުﷲ އަބުދުﷲ އެވެ. މާޒިޔާ އަށް ހަތަރު ވަނަ ލިބެނީ 21 ޕޮއިންޓާއެކުގަ އެވެ.\nއެއްވަނާގައިވަނީ މިރޭ ޓީސީއާ ބައްދަލުކުރަންޖެހޭ މެޗު ބާކީ އޮއްވައި ޗެމްޕިއަންކަން ހޯދި ނިއުރޭޑިއަންޓެވެ. ދެ ވަނާގައިވަނީ ޓީސީ އެވެ. ނިއު އަށް 32 ޕޮއިންޓް ލިބިފައިވާއިރު ޓީސީ އަށް ލިބިފައިވަނީ 28 ޕޮއިންޓެވެ.\nލީގުގެ ފަސް ވަނަ ލިބެނީ 17 ޕޮއިންޓާއެކު ވިކްޓަރީ އަށެވެ. ވެލެންސިއާ ހަ ވަނާގައިވަނީ 16 ޕޮއިންޓާއެކުގަ އެވެ. ގަދަ ހަޔަކުން ބާކީވެ ހަތް ވަނަ މަގާމު ލިބުމުން އަންނަ އަހަރު ފުރަތަމަ ޑިވިޝަނުގައި އޮތުމަށް ޕްލޭއޯފް ކުޅެން ޖެހެނީ 13 ޕޮއިންޓް ލިބިފައިވާ ބީޖީ އަށެވެ. އެންމެ ދެ ޕޮއިންޓާއެކު ރެލިގޭޓްވީ މަހިބަދޫ އެވެ.\nމިއަދުގެ މެޗަށް ފަހު މާޒިޔާގެ ކޯޗު އަލީ ސުޒޭން ބުނީ އީގަލްސް ހުރިހާ ގޮތަކުން ވެސް މާޒިޔާ އަށްވުރެ ރަނގަޅަށް ކުޅުނު ކަމަށެވެ.\nއީގަލްސްގެ ކޯޗު އިހުސާން އަބުދުލްގަނީ (ސާންތީ) ބުނީ އީގަލްސް އަށް މިއީ ކާމިޔާބު ސީޒަނެއް ނޫން ކަމަށާއި އީގަލްސް އަށް ލިބެންޖެހޭނީ 24 ޕޮއިންޓް ނޫން ކަމަށެވެ.\nދިވެހި ޕްރެމިއާ ލީގް މާޒިޔާ


Hithadhoo aai Maamigili in ithuru bayaku positive vejje\nހިތަދޫ އާއި މާމިގިލިން އިތުރު ބަޔަކު ޕޮޒިޓިވް ވެއްޖެ\nސ. އަތޮޅު ހިތަދޫ؛ މިދިޔަ ހަފްތާ އަށް ފަހު އިތުރު ކޭސް އެއް އަނެއްކާވެސް ވަނީ ފެނިފައި --\nހޯމް ކަރަންޓީނަށް ރަށަށް ދިއުމަށް ފަހު ޓެސްޓު ކުރުމުން ކޮވިޑް-19 އަށް ޕޮޒިޓިވްވި އިތުރު ކޭސްތަކެއް ފެނިއްޖެ އެވެ.\nހެލްތު އެމަޖެންސީ އޮޕަރޭޓިން ސެންޓަރު، (އެޗްއީއޯސީ) އިން މިއަދު ބުނީ، ހޯމް ކަރަންޓީނަށް ފަހު ޓެސްޓު ކުރުމުން ދެ ރަށަކުން ކޮވިޑަށް ޕޮޒިޓިވް ކޭސްތަކެއް ފނިފައިވާ ކަމަށެވެ. އެއީ، އައްޑޫ ސިޓީގެ ހިތަދޫ އާއި އދ. މާމިގިލިންނެވެ.\nމިދިޔަ 24 ގަޑި އިރު ތެރޭ ޕޮސިޓިވްވީ މީހުން ތެރޭގައި ހިތަދޫ އިން ޕޮސިޓިވްވެފައިވަނީ 38 އަހަރުގެ ދިވެހި ފިރިހެނެކެވެ. އަދި މާމިގިލިން ވަނީ އަންހެނެއް ޕޮސިޓިވްވެފަ އެވެ. މި ދެ ރަށުންވެސް ވަނީ މިދިޔަ ހަފްތާ ތެރޭގައި ޕޮސިޓިވް ކޭސްތައް ފެނިފަ އެވެ. އަދި ހިތަދޫ އިން ފެނުނު ފުރަތަމަ ޕޮސިޓިވް ކޭސްއާ ގުޅިގެން އެރަށަށް އަރާ ފޭބުންވެސް 24 ގަޑި އިރަށް މަނާކުރި އެވެ.\nލޮކްޑައުން އަށް ލުއިތައް ދިނުމާ ގުޅިގެން އަތޮޅުތަކަށް ދަތުރު ކުރެވޭނެ އުސޫލެއް ވަނީ ކަނޑައަޅާފަ އެވެ. އަދި ބައެއް ފަރާތްތަކުން ދަނީ ހޯމް ކަރަންޓީނުވާން ރަށްރަށަށް ދަތުރު ކުރަމުންނެވެ. މާލެ ސިޓީގެ އިތުރުން އަތޮޅުތަކުން ކޮވިޑް-19 ޖެހޭ މީހުންގެ އަދަދު ދަނީ ކުރިއަށްވުރެ އިތުރުވަމުންނެވެ. މިހާތަނަށް މި ބަލި ވަނީ އައްޑޫސިޓީގެ ފޭދޫ އާއި ހިތަދޫ، ފުވައްމުލަކު ސިޓީ އާއި ބ. އަތޮޅުގެ ބައެއް ރަށްތަކާއި ހއ. އާއި ހދ. އަދި ވ. އަތޮޅާއި ރ. އަތޮޅުން ވެސް ފެނިފަ އެވެ. އަދި ބައެއް ރިސޯޓުތަކުން ވެސް ވަނީ މި ބަލި އަލުން ފެނިފަ އެވެ.\nރާއްޖޭގައި ކޮވިޑް-19 ޖެހޭ މީހުންގެ އަދަދުތައް ރިކޯޑް މިންވަރަކަށް އުފުލިފައިވާތާ ތިން ހަފުތާއެއްހާ ދުވަސް ވެއްޖެ އެވެ. ރާއްޖޭގައި ކޮވިޑް ޖެހުނު މީހުންގެ އެންމެ ފަހުންގެ އަދަދަކީ 5،785 އެވެ. މި ބަލިން 3349 މީހަކު ވަނީ ރަނގަޅުވެފަ އެވެ. މިހާތަނަށް 22 މީހަކު ވަނީ މަރުވެފަ އެވެ.\nސ. ހިތަދޫ މާމިގިލި


Gaumee Squad Club thakah anagaifi, Ashfaq nuhimeney\nގައުމީ ސްކޮޑު ކުލަބުތަކަށް އަންގައިފި، ދަގަނޑޭ ނުހިމެނޭ\nގައުމީ ޓީމުގެ ކޯޗް ޕީޓާ ޝެގަޓް (ކ) އާއި އަޝްފާގް (ވ) ވޯލްޑް ކަޕް ކޮލިފިކޭޝަނަށް އޭނާ ނެގި ސްކޮޑުން އަޝްފްގް އަށް ފުރުސަތު ދީފައި ނުވޭ --- ފޮޓޯ: އެފްއޭއެމް\nކޮންމެ ކުލަބަކުންވެސް ގައުމީ ޓީމުގައި ހިމެނޭ ކުޅުންތެރިންނަކީ ކޮންބައިކަން އެފްއޭއެމުން ކުލަބުތަކަށް އަންގިއިރު، މިފަހަރުގެ ސްކޮޑުންވެސް ކުރީގެ ކެޕްޓަން އަލީ އަޝްފާގް (ދަގަނޑޭ) ނުހިމެނޭކަން ކަށަވަރު ވެއްޖެ އެވެ.\nއެފްއޭއެމުން ކުލަބުތަކަށް ފޮނުވި ސިޓީތަކުގެ ތެރެއިން ގްރީން ސްޓްރީޓަށް ފޮނުވި ސިޓީ އާ ބެހޭގޮތުން އެ ކުލަބުގެ އޮފިޝަލަކު ވަނީ، އެ ޓީމުގެ މިހާރުގެ ކެޕްޓަން އަޝްފާގް ޓީމުގައި ނުހިމެނޭ ކަން ކަށަވަރު ކޮށް ދީފަ އެވެ.\nގުރީން ސްޓްރީޓުން ސްކޮޑުގައި ހިމެނީ، އެ ޓީމުގެ ގޯލްކީޕަރު އިބްރާހިމް ލަބާން ޝަރީފް، ދެ ޑިފެންޑަރުން ކަމަށްވާ، މުހައްމަދު ސާއިފް އަދި ސަމްދޫހް މުހައްމަދު (އައްޔަ) އަދި ޓީމުގެ ޒުވާން ފޯވަޑް އަބްދުﷲ ޔާމީން (ޔާން) އެވެ.\nވޯލްޑް ކަޕް ކޮލިފިކޭޝަންގެ ފުރަތަމަ މެޗުގައި، ގައުމީ ޓީމު އެންމެ ފުރަތަމަ ނުކުންނާނީ މި އަންނަ މަހު ފަސް ވަނަ ދުވަހު ގުއާމް އާ ދެކޮޅަށް އެ ގައުމުގަ އެވެ. ދެ ވަނަ މެޗުގައި އޭގެ ފަސް ދުވަސް ފަހުން ޗައިނާ އާ ދެކޮޅަށް މާލޭގައި ކުޅޭ މެޗު މިމަހު 10 ވަނަ ދުވަހު އޮންނާނެ އެވެ.\nއެފްއޭއެމުގެ ސިޓީގައި ވާގޮތުން މާލޭގައި ޗައިނާ އާ ދެކޮޅަށް ކުޅޭ މެޗުގައިވެސް ގައުމީ ސްކޮޑުގައި އަޝްފާގް ނުހިމެނޭނެ އެވެ.\nއަޝްފާގް އެންމެ ފަހުން ގައުމީ ޓީމާއެކު މެޗެއް ކުޅެފައި ވަނީ، އޭޝިއަން ކަޕް ކޮލިފިކޭޝަންގައި 2017 ވަނަ އަހަރު މާޗް މަހު ފަލަސްތީން އާ ދެކޮޅަށް ފަލަސްތީންގައި ކުޅުނު މެޗުގަ އެވެ. ކޮލިފައިންގެ އެންމެ ފަހު މެޗުގައި މާލޭގައި ބޫޓާން އާ ދެކޮޅަށް ކުޅެން ޓީމު ތައްޔާރުވިއިރު، ޓީމުގެ ޕްރީ މެޗު ޕްރެސްއަށް ހާޒިރު ނުވުމުން ކަމަށް ބުނެ އަޝްފާގް ޓީމުން ވަކި ކުރަން ގައުމީ ޓީމު ކޯޗް ޕިޓާ ޝެގަޓް ނިންމި އެވެ.\nއޭގެ ފަހުން، އަވަސް އަށް ދިން އިންޓަވިއުގައި ޝެގަޓް ބުނެފައި ވަނީ، ކުޅުންތެރިޔަކު ޓީމުން ވަކި ކުރަނީ އެ ކުޅުންތެރިޔަކަށް އަދަބު ދިނުމުގެ ބޭނުގައި ނޫން ކަމަށާއި އެ ކުޅުންތެރިޔަކު ޒިންމާދާރު ކުރުވުމުގެ ގޮތުން ކަމަށެވެ.\nއޭގެ ފަހުން 15 މަސް ވަނީ ފާއިތުވެފަ އެވެ. އެހެންނަމަވެސް އަޝްފާގަށް އަދިވެސް ޓީމުން ފުރުސަތެއް ނުދެ އެވެ. ދާދި ފަހުން އަޝްފާގް ބުނެފައި ވަނީ ގައުމީ ޓީމުން ލިބޭ ކޮންމެ ފުރުސަތެއް އުފަލާއެކު އޭނާ ބޭނުން ކުރަން ތައްޔާރަށް ހުރި ކަމަށެވެ.\n"އުންމީދަކީ ކުރިއަށް އޮތް ތަނުގައިވެސް (މި ފެންވަރުގައި) ދެމި ހުރުން،" 'މިހާރު ސްޕޯޓްސް އެވޯޑް'ގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑް ހޯދުމަށް ފަހު އަޝްފާގް ބުނެފައި ވެއެވެ. "އަދި ގައުމަށް ހިދުމަތް ކުރަން ލިބޭ ކޮންމެ ފުރުސަތެއްގެ ބޭނުން ކުރިއަށް އޮތް ތަނުގައިވެސް އުފަލާއެކު ހިފާނަން."


ދެވަނަ ފަހަރަށް ކޯވިޑް-19 ޖެހުނު މީހުންގެ ތެރެއިން ފުރަތަމަ މީހާ މަރުވެއްޖެ ދެވަނަ ފަހަރަށް ކޯވިޑް-19 ޖެހުނު މީހުންގެ ތެރެއިން ފުރަތަމަ މީހާ މަރުވެއްޖެ\nދެވަނަ ފަހަރަށް ކޯވިޑް-19 ޖެހުނު މީހުންގެ ތެރެއިން ފުރަތަމަ ފަހަރަށް މީހަކު މަރުވެއްޖެއެވެ. މީޑިއާ ރިޕޯޓްތައް ބުނާ ގޮތުން ދެވަނަ ފަހަރަށް ކޯވިޑް-19 ޖެހުމުގެ ސަބަބުން މަރުވެފައިވަނީ ނެދަލޭންޑްސަށް ނިސްބަތްވާ އުމުރުން 89 އަހަރުގެ އަންހެނެކެވެ. އޭނާއަކީ ލޭގެ ކެންސަރު ޖެހިފައިވުމުގެ ސަބަބުން ފަރުވާއަށް ކީމޯތެރަޕީ ނަގަމުންދިޔަ މީހެކެވެ. ކީމޯތެރަޕީގެ ސަބަބުން ހަށިގަނޑުގެ ދިފާޢީ ނިޒާމުގެ ބާރު ދެރަވެއެވެ.\nމިދިޔަ އޮގަސްޓު މަހުގައި އެ އަންހެން މީހާއަށް ކޯވިޑް-19 އެންމެ ފުރަތަމަ ޖެހުނު އިރު ގަދަ ހުމެއްގެ ތަޖުރިބާކުރުމުގެ އިތުރުންވަނީ ވަރަށް ބޮޑަށް ކެއްސާފައެވެ. ފަސް ދުވަހަށްފަހު އޭނޭގެ ހަށިގަނޑުން ފެންނަމުން ދިޔަ އަލާމާތްތައް ފިލައި، އޭނާވަނީ ހަސްފަތާލުން ދޫކޮށްލައިފައެވެ.\nއޭގެ ދެމަސް ދުވަސް ފަހުން ކީމޯތެރަޕީ ފަރުވާ ހޯދަމުންދާތާ ދެ ދުވަސް ފަހުން އަނެއްކާވެސް ހުން އައިސް، ކެއްސާ، ނޭވާލުމަށްވަނީ އުނދަގުވެފައެވެ. ބަލިވިތާ ހަތަރުވަނަ ދުވަހާއި ހަވަނަ ދުވަހު ހެދި ލޭގެ ތަހުލީލުތަކުން ކޯވިޑް-19 ޖެހި ރަނގަޅުވުމުން ހަށިގަނޑުގައި އުފެދޭ އެންޓިބޮޑީ މާއްދާ އެމީހާހެ ހަށިގަނޑުން ފެނިފައެއް ނުވެއެވެ.\nދެވަނަ ފަހަރަށް ބަލިޖެހުމުން ފުރަތަމަ ފަހަރަށްވުރެ މާ ބޮޑަށް ޙާލު ދެރަވެ ދެ ހަފުތާ ފަހުން އޭނާވަނީ މަރުވެފައެވެ. ފުރަތަމަ ފަހަރަށް ބަލިޖެހުނު އިރު ބަލިން ފުރިހަމައަށް ރަނގަޅުވެފައި ނުވުމަކީވެސް އެކަށީގެންވާ ކަމެކެވެ. ނަމަވެސް ވިރާސީ ތަހުލީލުތަކުން އޭނާއަށް ބަލި ޖެހުނު ފުރަތަމަ ފަހަރާއި ދެވަނަ ފަހަރު ބަލިޖެއްސި ވައިރަހުގައި ތަފާތުތަކެއް ހުރިކަމަށް ފާހަގަވެފައިވާތީ، ބޮޑަށް ބެލެވެނީ އޭނާއަށް ދެ ފަހަރަށް ކޯވިޑް-19 ޖެހިފައިވާކަމަށް މީޑިއާ ރިޕޯޓްތައް ބުނެއެވެ.\nކޯވިޑް-19 ޖެހުމުން ބައްޔާއި ދެކޮޅަށް ހަށިގަނޑު މަސައްކަތް ކުރުމުން ވައިރަހާ ދެކޮޅަށް އުފެދޭ ދިފާޢީ ބާރު ހަށިގަނޑުގައި ދެމިހުންނަނީ ކިހާ މުއްދަތަކާއި މެދު ސައިންސްވެރިން ގޮތެއް ނިންމާފައެއް ނުވެއެވެ. އައިސްލެންޑުން ކުރި ދިރާސާއަކުން ދައްކާ ގޮތުގައި ބަލިޖެހި ރަނގަޅުވުމަށްފަހު މަދުވެގެން ހަތަރު މަސް ދުވަސްވަންދެން އެންޓިބޮޑީގެ ބާރު ދަށްނުވެ ހަށިގަނޑުގައި ދެމިހުރެއެވެ. ކޯވިޑް-19 އާއިލާއަށް ނިސްބަތްވާ މޫސުމީ އެހެން ވައިރަސްތައް ބަލިން ރަނގަޅުވާތާ ހަމަސް ދުވަހާއި އެއް އަހަރު ދުވަހުގެ ތެރޭގައި އަލުން ހަށިގަނޑަށް ޖެހޭކަމަށް ބައެއް ދިރާސާތަކުންވަނީ ފާހަގަކޮށްފައެވެ.\nއެމެރިކާގެ ނެވާޑާގައި އުމުރުން 25 އަހަރުގެ ޒުވާނަކާއި އެ ޤައުމުގެ ވާޖިނިއާގައި 42 އަހަރުގެ މީހަކުވަނީ ފުރަތަމަ ފަހަރަށް ކޯވިޑް-19 ޖެހި ރަނގަޅުވުމުގެ ދެ މަސްދުވަހުގެ ތެރޭގައި ދެވަނަ ފަހަރަށްވަނީ ބަލިޖެހިފައެވެ. އެމީހުންގެ ވިރާސީ ތަހުލީލުތަކުންވެސް ފާހަގަވީ ބަލި ޖައްސާ ވައިރަހުގައި ބަލިޖެހުނު ފުރަތަމަ އަދި ދެވަނަ ފަހަރުގައި ތަފާތުތަކެއް ހުރިކަމަށެވެ. އެމެރިކާގެ އިތުރުން ހޮންގުކޮންގާއި ބެލްޖިއަމާއި އިންޑިޔާއާއި އިކުއެޑާއިންވެސް ކޯވިޑް-19 ޖެހި ރަނގަޅުވެފައިވާ މީހަކަށް ދެވަނަ ފަހަރަށް ބަލިޖެހިފައިވާކަމަށްވަނީ ބުނެފައެވެ.


Inzaaru dheynama North Korea naththaalaanan: Trump | Mihaaru\nއދ.ގެ ޖެނެރަލް އެސެމްބްލީގެ ބައްދަލުވުމުގައި ރައީސް ޑޮނަލްޑް ޓްރަމްޕް ތަގްރީރު ދެއްވަނީ. --ފޮޓޯ:އޭއެފްޕީ\nއދ.ގެ ޖެނެރަލް އެސެމްބްލީގައި ޓްރަމްޕް ދެއްވި ފުރަތަމަ ތަގުރީރުގައި ނޯތު ކޮރެއާގެ ލީޑަރު ކިމް ޖޮން-އުން އަށް ޖޯކް ޖައްސަވާ ވިދާޅުވީ "ރޮކެޓް މޭން އުޅުއްވަނީ އަމިއްލަ އަށް މަރުވުމުގެ ދަތުރެއްގައި" ކަމަށެވެ.\nއދ. އަށް ގޮންޖެހުމަށް ފަހު ނޯތު ކޮރެއާ އިން ދާދި ފަހުން ވަނީ ނިއުކްލިއާ ބޮމާއި ބެލިސްޓިކް މިސައިލް ޓެސްޓްކޮށްފަ އެވެ.\n"އެމެރިކާ އާއި އެމެރިކާގެ ބައިވެރިންނަށް ދިފާއުވުމަށް މަޖްބޫރު ކުރާ ނަމަ ނޯތު ކޮރެއާ މުޅިން ހަލާކުކޮށް ނެތިކޮށްލުން ނޫން ގޮތެއް ނޯންނާނެ،" ޓްރަމްޕް ވިދާޅުވި އެވެ.\nޓްރަމްޕުގެ ތަގްރީރުގައި އީރާނަށް ވެސް ވަނީ ބަހުގެ ހަމަލާ ދެއްވައިފަ އެވެ. "ކޮރަޕްޓް ޚުދުމުޚްތާރު" ވެރިކަމެއް އޮތް ގައުމެއްގެ ގޮތަށް އީރާން ސިފަ ކުރައްވާ ޓްރަމްޕް ވިދާޅުވީ އެ ގައުމުން މަސައްކަތް ކުރަނީ މެދުއިރުމަތި ހަލަބޮލިކޮށްލަން ކަމަށެވެ. ޓެރަރިޒަމަށް ހިތްވަރު ދިނުން ހުއްޓާލުމަށް ޓްރަމްޕް ވަނީ ތެހެރާނަށް ގޮވާލައްވައިފަ އެވެ. އަދި ރައީސް ބަރަކް އޮބާމާގެ ވެރިކަމުގައި ސޮއިކުރި އީރާނުގެ ނިއުކްލިއާ އެއްބަސްވުމަށް ވަނީ ފާޑު ވިދާޅުވެފަ އެވެ.\nޑޮނަލްޑް ޓްރަމްޕް އ.ދ. އދގެ ޖެނެރަލް އެސެމްބްލީ\nއެކަކު އަނެކަކަށް ގަދަބަސްނުބުނެ މައިތިރިވެގެން ތިބެބަލަ، ކަލޭމެނާހެދި ދުނިޔެއަށް .... ނޫންކަމެއް ނުޖެހޭނެ\nއާ ދޯ! މަށައް ހީވަނީ 3ވަނަ ބޮޑު ހަގުރާމަ ފެށެނީ ކަންނޭގެ.ހުސް ގިޔާމަތުގެ ޢަލާމަތް.\nހަމައެކަނި ފައިސާއިން ކަންކަން ވާނަމަ، މިހާރު ހުރީހީ ތިޔަޔަށް ހުރިހާ ކަމެއް ފުރިހަމަވެފާ! ކިތަންމެ ވަރަކަށް ތެޅުނަސް ކޮންމެ ކޮންމެ ބަޔަކަށް ހިތުހުރިހާ ގޮތެއް ނެހެދޭނެ! އިންޝާﷲ! -އިބްރާހީމް-\nމީނާއަށް އެހެންމީހަކު ކުރާ ކަމެއް ދުވަހަކުވެސް ރަނގަޅުވޭތަ؟ އިރާދަކުރެއްވިއްޔާ ހަލާކުވެ ފަނާވާނީ ނޯތުކޮރެއާ އެއްނޫން! ހަލާކާ ގެއްލުމާ ކުރިމަތިވާން އެދެނީ އެމެރިކާއާ އެމެރިކާގެ ޔަހޫދީ އިޒްރޭލަށް! -އިބްރާހީމް-\nޓްރަންބޭ އަބަދަކު ތިޔަހެނެއް ދުނިޔޭގެ އެންމެން ކުރިމަތީގައި ފުއްޕާފަ ނޫޅެވޭނެ .ކަލޭމެންނަށް ވާވަރަކީ އުސާމާ ބިންލާދިންަކަހަލަ ނުހިނގޭމީހަކު ހޯދަންވެސް ބޮޑުގައުމެއް ތަޅާސުންނާފަތިކުރީ އަދިވެސް ބިންލާދިން ނަށް ވީގޮތެއްނޭނގެ އެހެންވީ ނޯތުކޮރެއާ ކާއިރީގައި ބުޅަލެއްހެން ތިވައްވައް ޖައްސަނީ\nދަތްއަޅަން ކެރޭ ކުއްތާއެއް ވައްވައްޖަހާ ނުފެލޭނެއެވެ މީމުސް ކުޅިންބުނާ ހަރުބަހެކެވެ\nމީހަކު ހުރެގެން ތިހިރަ މޮޔަވަނީ. ޓރަރިޒަމަކީ އެމެރެކާއާއި އާލުސޫދުން ކައިވެނިކޮށްގެން އުފަންކުރި ދަރި. ތެހެރާނަކާ ބެހޭނެކަމެއް ނެތް. އެންމެ ނުބައި ޓެރަރިސްޓުން ތިބޭނީ އިޒްރޭލުގަ.


Ras Online - ގޯވިންދާ އަދި އަކްޝޭ ވެސް ކޮވިޑަށް ޕޮޒިޓިވް\nގޯވިންދާ އަދި އަކްޝޭ ވެސް ކޮވިޑަށް ޕޮޒިޓިވް\nގޯވިންދާ އަދި އަކްޝޭ ކުމާރު.\nއިންޑިޔާގެ މަޝްހޫރު ފިލްމީ ތަރިން ކަމަށްވާ ގޯވިންދާ އަދި އަކްޝޭ ކުމާރު ކޮވިޑަށް ޕޮޒިޓިވްވެއްޖެކަމަށް އިންޑިޔާގެ މީޑިޔާތަކުން ރިޕޯޓުކޮށްފިއެވެ.\nގޯވިންދާ ޕޮޒިޓިވްވެފައިކަން ޔަގީންކޮށްދީފައިވަނީ މިދިޔަ އާދީއްތަ ދުވަހު އޭނާގެ އަންހެނުން ސުނީތާއެވެ. ސުނީތާ ހާމަކޮށްފައިވާގޮތުންނަމަ، ގޯވިންދާ ކޮވިޑަށް ޕޮޒިޓިވެފައިވާކަން އެނގުނު ހިސާބުން، ގޭގެ އެންމެން ޓެސްޓު ކުރެވުނު ކަމަށާއި، ގޯވިންދާ ފިޔަވާ އެންމެންގެ ނަތީޖާ ނެގަޓިވްވެފައިވެއެވެ.\nގޯވިންދާ ކޮވިޑަށް ޕޮޒިޓިވްވުމުގެ ކުރިން، އޭނާގެ އަންހެނުން ކޮވިޑަށް ޕޮޒިޓިވްވެ، މިހާރު އެބަލިން ރަނގަޅުވެފައިވާކަމަށްވެއެވެ. އަދި ގޯވިންދާ މިހާރު ހުރީ އެކަހެރިވެ ކަރަންޓީނު ވެގެން ކަމަށް ޚަބަރުތައް ބުނެއެވެ.\nފިލްމީ ތަރި އަކްޝޭ ކުމާރުވެސް ކޮވިޑަށް ޕޮޒިޓިވްވެފައިވާކަން ހިއްސާކޮށްފައިވަނީ މިދިޔަ އާދީއްތަ ދުވަހުއެވެ. އަކްޝޭވަނީ މިހާރު ހުރީ އެކަހެރިވެ ކަރަންޓީނު ވެގެން ކަމަށް އޭނާގެ އަމިއްލަ އިންސްޓަގްރާމްގައި ހިއްސާކޮށްފައެވެ. އަކްޝޭ ކުމާރު ކޮވިޑަށް ޕޮޒިޓިވްވިއިރު، ފިލްމީތަރި ޖެކްލިން ފެނާންޑޭޒް އާއެކު އަކްޝޭގެ ކުރިއަށް އޮތް ފިލްމު "ރާމް ސޭޓޫ"ގެ ޝޫޓިންގ ގެ މަސައްކަތް ދަނީ ކުރިއަށެވެ.\nއިންޑިޔާގައި ކޮވިޑް ކޭސްތައް ގިނަވަމުންދިއުމާއެކު، އިންޑިޔާގެ ގިނަ ފިލްމީ ތަރިންތަކެއް މިއަހަރު ކޮވިޑަށް ޕޮޒިޓިވްވެފައިވެއެވެ. މީގެތެރޭގައި މިފަހަކުން ޕޮޒިޓިވްވި އާލިއާ ބަޓް އަދި ރަންބީރް ކަޕޫރް ވެސް ހިމެނެއެވެ.\nއެތެރެކުރަން އުޅުނު4މިލިއަން ރުފިޔާގެ މަސްތުވާތަކެތި އަތުލައިގެންފި


Furathama musaara ah libunee 1500 rupees: Kapil\nފުރަތަމަ މުސާރައަށް ލިބުނީ 1500 ރުޕީސް: ކަޕިލް\nފުރަތަމަ މުސާރަ އަކަށް ލިބުނީ 1500 ރުޕީސް ކަމަށް އިންޑިއާގެ މަޝްހޫރު ކޮމޭޑިއަން ކަޕިލް ޝަރްމާ ބުނެފި އެވެ.\n"ދަ ކަޕިލް ޝަރުމާ ޝޯ" ގެ އެޕިސޯޑެއްގައި ވާހަކަ ދައްކަމުން ކަޕިލް ބުނީ އޭނާ ފުރަތަމަ ވަޒީފާއެއްގެ ގޮތުގައި މަސައްކަތް ކުރީ ފޮތީގައި ޕްރިންޓު ޖަހާ ތަނެއްގައި ކަމަށެވެ. އެގޮތުން އެތަނުން އޭނާ އަށް މުސާރައެއްގެ ގޮތުގައި ލިބުނީ 1500 ރުޕީސް ކަމަށް ކަޕިލް ވަނީ ބުނެފަ އެވެ.\nކަޕިލްއަކީ އިންޑިއާގެ އެންމެ މަޝްހޫރު އެއް ކޮމޭޑިއަން އެވެ. ކޮމެޑީ ނަޓްސް ވިތް ކަޕިލްގެ ނަމުގައި ވެސް ޝޯތައް ކުރިއަށް ގެންގޮސްފައިވާ ކަޕިލް ވަނީ ތަފާތު ނަން ނަމުގައި ކޮމެޑީ ޝޯތައް ކުރިއަށް ގެންގޮސްފަ އެވެ.\nއޭގެ އިތުރުން އޭނާ ވަނީ ކިސް ކިސްކޯ ޕިޔާރް ކަރޫން އާއި ފިރަންގީ ފިލްމުގައި އެކްޓުކޮށްފަ އެވެ. އަދި މިދިޔަ އެކްޓޯބަރު 12 ގައި ނެރުނު ފިލްމު "ސަން އޮފް މަންޖީތު ސިންގް" ޕްރޮޑިއުސްކޮށްފައި ވަނީ ވެސް ކަޕިލް އެވެ.\nދެން މިހާރު ލިބެނީ ކިހާވަރެއް؟ އަހަރެން ގެ ބައްޕަ އަށް ކުރިން މާލެ އަށް ދަރު ވިއްކުމަށް ދަރު ކަނޑައިގެން ބަނދެގެން މާލެ ގެނެސް ވިއްކާއިރު ލިބެނީ މަހަކު 200 ރުފިޔާ. މިހާރު ލިބޭ ފިހާރައިގެ ސޭޓަކަށް އިނދެ 12000 ރުފިޔާ. ތަރައްގީ


COVID-19: Miulhenee3vana bodu hanguraama feshigentho eve!\nއާދީއްތަ 16 އޯގަސްޓު 2020\n1441 ޒުލްޙައްޖު 26\nކޮވިޑް-19: މިއުޅެނީ ތިން ވަނަ ބޮޑު ހަނގުރާމަ ފެށިގެންތޯ އެވެ!\nގޭގެ ސިޓިންގ ރޫމް ކާޑު ގުދަނަށް، ގޭގެ އެއްކޮޓަރީ ބޭސް ގުދަނަކަށް ހެދުން ހުއްޓާލަން ޖެހޭ\nއާންމު އުސޫލުން ދިރިއުޅުމުގެ ކަންކަން ކުރިއަށް ގެންދިއުމާއި ސާފު ތާހިރުކަމަށް އިތުރަށް ސަމާލުކަން ދީ\nކޮރޯނާވައިރަސް ޖެހުމަކީ "މީހާ މަރުވުން" ނޫން، ބަލިޖެހުނު މީހުންގެ ތެރެއިން މިހާރުވެސް ދެބައިކުޅަ އެއްބައި މީހުން ރަނގަޅު ވެއްޖެ، މަރުވީ ދެތިން ޕަސެންޓް މީހުން\nކ. މާލެ | 10 މާރޗް 2020 | އަންގާރަ 15:11 | 6,564\nމާލޭގެ ބާޒާރުމަތި ސަރަހައްދު (ފައިލް ފޮޓޯ) - މުހައްމަދު ޝަރުހާން\nމިހާރު ދުނިޔޭގައި ހަލުވި ކަމާއެކު ފެތުރެމުންދާ ކޮރާނާވައިރަސް (ކޮވިޑް-19) މިވަނީ ރާއްޖެއަށްވެސް ފޯރާފަ އެވެ. ދުނިޔޭގައި ފެތުރޭ ގައިންގަޔަށް އަރާ މިފަދަ ވައިރަހާއި ރޯގާ ތަކަކީ ބަވަނަވެފައި މިވާ ދުނިޔޭގައި ރާއްޖެއަށްވެސް ނައިސްނުދާނެ ރޯގާތަކެވެ. މިދިއަ ޑިސެންބަރުން ފެށިގެން ދުނިޔޭގެ އެންމެ އާބާދީ ބޮޑު އަދި ދުނިޔޭގެ އެންމެ ވަރުގަދަ އެއް އިޤުތިޞާދު ކަމަށްވާ ޗައިނާއިން ކޮރޯނާވައިރަސް ފެނުމާއެކު، އަދި އެ ވައިރަހަކީ ގައިންގަޔަށް ވަރަށް ފަސޭހައިން އަރާ ރޯގާއެއް ކަމަށްވާތީ، ރާއްޖެއަށް އެ އެވައިރަސް އައުމަކީ ނުވެނުދާނެ ކަމެއްކަމެއް ކަމަށް އެންމެންވެސް ޤަބޫލު ކުރެއެވެ.\nފުރަތަމަ ސަބަބަކީ އެ ވައިރަސް އުޅޭކަން ޗައިނާއިންނާއި ދުނިޔޭގެ ޞިއްޙަތު ޖަމްޢިއްޔާ، ޑަބްލިއުއެޗްއޯއަށް ވެސް އެނގޭނީ އެތައް ބަޔަކަށް އެ ވައިރަސް ޖެހޭފަހުންކަމަށްވާތީ އާއި އަދި އެވައިރަސްގެ ޙަޤީޤަތް ދެނެގަންނަން ޓެސްޓުތަކަކާއި ތަހުލީލުތަކެއް ކުރެވިގެންކަމަށްވާތީ އެވެ. އަދި ޗައިނާއަކީ، ދުނިޔޭގެ އެންމެ ގިނަ އަދި ބޮޑެތި އިޤުތިޞާދީ ޙަރަކާތްތައް ހިންގާ އެއް ޤައުމުކަމަށްވާތީ، މީހުން ހެލިފެލިވެ، ދަތުރުފަތުރު ކުރުމުގައިވެސް އުޅެމުންދާނެތީ ގައިންގަޔަށް އަރާ މިފަދަ ވައިރަސްތަކާއި ރޯގާތައް ޤައުމުގެ ހަފޮޅުން ބޭރުވުމަކީ ހަމަ އެންމެ އެކަށީގެންވާ ކަމެކެވެ.\nރާއްޖެއަށް ބަލާއިރުވެސް ފަތުރުވެރިކަމުގެ ދާއިރާގައި ޗައިނާއަކީ މޭޖަރ މަރކެޓެކެވެ. ޗައިނާ މީހުން ރާއްޖޭގައި އެކިއެކި ޕްރޮޖެކްޓްތަކުގައި އެބައުޅެއެވެ. ޗައިނާގެ ބައެއް ވިޔަފާރިތަކުން ރާއްޖޭގައި އިޤުތިޞާދީ ބައެއް ޙަރަކާތްތައް އެބަހިންގަ އެވެ. އޭގެ އިތުރުން ޗައިނާގެ ހަފޮޅުން ބޭރުވެ، މި މާރޗު މަހުގެ9ވަނަ ދުވަހާހަމައަށް އައިއިރު، ކޮރޯނާވައިރަސް މިވަނީ ދުނިޔޭގެ 110 ޤައުމަކަށް ފޯރާފަ އެވެ. މިވޭތުވެދިޔަ ތިން މަހުގެ ތެރޭގައި 110،000އަށް ވުރެ ގިނަ މީހުން މިވައިރަސްއަށް ޕްރޮޒިޓިވް ވެފައިވާއިރު، 4،000 މީހުން މިވަނީ މަރުވެފަ އެވެ. އަދި މި ވައިރަސްޖެހުނު މީހުންގެ ތެރެއިން މިހާތަނަށް 62,397 މީހުން ވަނީ މިބަލިން ރަނގަޅުވެފަ އެވެ. މާނައަކީ ބަލި ޖެހުނު މީހުގެ ތެރެއިން ދެބައިކުޅަ އެއްބަޔަށްވުރެ ގިނަ މީހުން އެބަލިޖެހުމަށްފަހުން ރަނގަޅު ވެފައިވާއިރު، ކޮރޯނާވައިރަސް ޖެހިގެން މަރުވެފައިވަނީ އެންމެ ދެތިން ޕަސެންޓް މީހުންނެވެ. އެހެންކަމުން އަދި މިހާރު މިބަލި ޖެހިފައިވާ މީހުންގެ ތެރެއިން ގިނަ ބަޔަކު ރަނގަޅުވާނެކަމަށް ބެލުމުގެ ފުރުޞަތު ޢަދަދުތަކުން ސާފުވެއެވެ.\nދެން އޮތީ ކޮރޯނާވައިރަސް ރާއްޖެއިން ފެނުމުން ރާއްޖޭގެ ޙާލަތުގެ ވާހަކަ އެވެ. އެންމެ ފުރަތަމަ ކޮރޯނާވައިރަސް ދުނިޔޭގެ ގިނަ ޤައުމުތަކަށް ފޯރާ، ފެތުރެމުންދާތީ ރާއްޖެއަށް މިވައިރަސް އަންނާނެކަން އެންމެވެސް ޤަބޫލުކުރިއިރު، ބައެއް މީހުން ސިޔާސީ ބޭނުމަށް އެކިއެކި ގޮތްގޮތަށް މިވާހަކަތައް ދައްކަން ފެށިއެވެ. މީހުން ރައްޔިތުންގެ މެދުގައި ކަންބޮޑުވާ ޒާތުގެ ވާހަކަތައް ދައްކަމުން ދިޔައެވެ. ކޮރޯނާ ރާއްޖެއަށް ނާންނަނީސް އެވައިރަސް އުޅޭކަމަށް ބުނެ ބައެއް ފަރާތްތަކުން ދޮގު މަޢުލޫމާތު ވެސް ދެމުންދިޔަ އެވެ.\nކޮންމެއަކަސް، ކޮރާނާވައިރަސް ފުރަތަމަވެސް މިފެނުނީ ރާއްޖޭގެ ރިސޯޓަކަށް އައި ޓޫރިސްޓެއްގެ ފަރާތުން ނެވެ. ކޮރޯނާވައިރަސް ރާއްޖެ އަންނާނެކަމަށް އެންމެ އެކަށީގެންވަނީ ރާއްޖެއަންނަ ޓޫރިސްޓެއްގެ ފަރާތުންކަން އޭރުވެސް ޤަބޫލު ކުރެވިފައި ވެއެވެ. އެކަން އެގޮތަށް އޮތުމުން ބައެއް ފަރާތްތަކުން ޓޫރިސްޓުން ރާއްޖެއައުން މަނާ ކުރުމަށް ގޮވާލަމުން ދިޔަ އެވެ.\nޓޫރިސްޓުން ރާއްޖެއައުން މަނާކޮށް، ރާއްޖެ އަމިއްލައަށް "ލޮކް ޑައުން" ވެގެން ތިބުމަކީ ޙައްލެއް ކަމަށް ޤަބޫލެއް ނުކުރެ ވެއެވެ. އެހެން މިބުނީ ދުނިޔޭގައި ހަލުވިކަމާއެކު ފެތުރޭ ވައިރަހެއް އުޅޭއިރު، ބަވަނަ ވެފައިމިވާ ދުނިޔޭގައި އެވައިރަސް ރާއްޖެއަންނާނެ ހަމައެކަނި މަގަކީ ރިސޯޓުތަކަށް އަންނަ ޓޫރިސްޓުންގެ ފަރާތުން ނޫނެވެ. ރާއްޖެ އަންނަ ހުރިހާ ފްލައިޓުތަކަކާއި ކަނޑު ބޯޓު ފަހަރުތައްވެސް ރާއްޖެ އައުން މަނާކޮށް، ރާއްޖެއިން ބޭރުގައި ތިބި އެއްވެސް ދިވެއްސަކަށްވެސް ރާއްޖެ ނާދެވުމަ،ކީ އެއީ ވައިރަސް ރާއްޖެ އަތުވެދާނެ ކަމަށްބަލާ އަޅަން އޮތް ފިޔަވަޅެއް ކަމަށް ބެލުމަކީ ކުރަން ހެޔޮވާވަރުގެ ކަންތައްތަކެއް ނޫނެވެ. އެހެން މިބުނަނީ، ކޮރޯނާވައިސްއަކީ ކަންބޮޑުވާވަރުގެ ނުރައްކާތެރި ވައިރަސްއެއް ނަމަވެސް، އޭގެއިން ސަލާމަތްވެވޭނެ އެހެންގޮތްތައް އެބަހުއްޓެވެ. ސާފުތާހިރުކަމާއި، ރައްކާތެރިކަމާއެކު ދިރިއުޅޭނަމަ ބަލިޖެހުމުގެ ފުރުޞަތު ވަރަށް ކުޑަ އެވެ. އަދި ބަލި ޖެހުމަކީ "މީހާ މަރުވުން" ނޫންކަން ވެސް މިހާތަނަށް މިބަލި ޖެހުނު މީހުންގެ ޢަދަދާއި، ރަނގަޅުވި މީހުންގެ ޢަދަދާއި މިބަލީ މަރުވި މީހުންގެ ޢަދަދުތަކުން އެނގެއެވެ.\nމިސާލަަކަށް ކޮރޯނާވައިރަސްއާއެކު ރާއްޖޭގެ ފަތުރުވެރިކަން ހުއްޓާލާ، ރާއްޖެއަށް މީހުން އައުން މަނާކުރުމަކީ، ވެސް ރައްޔިތުންނަށް ދެވޭ އަނިޔާއެއް ނޫންތޯ އެވެ. ރާއްޖޭއަށް އެންމެ ގިނައިން ޢާމްދަނީ ވައްދައި، ބޭރު ފައިސާ ވައްދަނީ ފަތުރުވެރިކަމުގެ ދާއިރާއިން ނެވެ. ދިވެހިންނަށް ބޭނުންވާ ކާޑުގެ ބާވަތްތަކާއި ކާބޯތަކެތި އަދި ބޭސް އެތެރެކުރަނީ ރާއްޖެއިން ބޭރުން ނެވެ. އެތަކެތި އިމްޕޯޓްކުރަން ޚަރަދު ކުރަންޖެހެނީ ބޭރު ފައިސާ ނުވަތަ ޑޮލަރެވެ. ދައުލަތުގެ ރިޒަރވްގައި ޖެނުއަރީ މަސް ނިމުނުއިރު ހުރީ 776.6 މިލިއަން ޑޮލަރެވެ. އެއީ މުޅި ޤައުމު ލޮކްޑައުންކޮށްގެން މާގިނަ ދުވަހު ތިބެވޭނެ ޢަދަދެއް ނޫނެނެވެ. އަދި ދައުލަތުގެ ބަޖެޓުގައި ވެސް މުޅި ޤައުމު ލޮކްޑައުންކޮށްގެން މާގިނަ ދުވަހަކު ނޫޅެވޭނެ އެވެ. ރިސޯޓުތައް ބަންދުކޮށް، ޢާމްދަނީ ހޯދޭނެ އިތުރު ގޮތެއްނެތި، ވަޒީފާތަކުގައި އުޅޭ ފަރާތްތަަކަށް މުސާރަ ދެވޭނެ ގޮތެއް ނެތުމަކީ ޢާއިލާތައް، އިތުރަށް ނިކަމެތި ޙާލަތަކަށް ވައްޓާލުން ނޫންތޯ އެވެ. އެހެންވީމާ، ކޮރޯނާވައިރަސް ރާއްޖެ އަތުވެދާނެތީ އަޅާ ފިޔަވަޅުތަކާއި، އެވައިރަސް ރާއްޖެ އައުމުން އަޅާ ފިޔަވަޅުތައް، ވަރަށް ވިސްނާފައި އަޅާ ފިޔަވަޅުތަކަށް ވާންޖެހެއެވެ.\nކޮރޯނާވައިރަހުން ރައްކާތެރިވުމަށް ފުރަތަމަ ކަމަކަށް ތިމާއާއި ތިމާ ވަށައިގެންވާ މާޙައުލަކީ ރައްކާތެރި ތަނެއްކަން ކަށަވަރުކުރާށެވެ. ކަށަވަރު ނުވާނަމަ، ފަރުދީ ޒިންމާގެ ދަށުން ކުރަންޖެހޭ ކަންކަން ކުރުމާއެކު ތިމާގެ ރައްކާތެރިކަން ކަށަވަރު ކުރެވިދާނެ އެވެ. ކޮރޯނާވައިރަހުން ރައްކާތެރިވުމަށް، ކުރެވޭނެ އެންމެ ރަނގަޅު ކަމަކީ، ގިނަގިނައިން ސައިބޯނި ލައިގެން ރަނގަޅަށް އަތް ދޮވުމެވެ. ނުވަތަ ހޭންޑް ސެނެޓައިޒަރ ބޭނުންކުރުމެވެ. އަދި މޫނުގައި އަތް ލުން މަދުކުރުމެވެ. ޚާއްޞަކޮށް ވައިރަސް ހަށިގަނޑުގެ ތެރެއަށް ވަންނަ ގުނަވަންތައް ކަަމަށްވާ އަނގަޔާއި، ނޭފަތާއި. ލޮލުގައި އަތް ނުލުން ވީހާވެސް ބޮޑަށް މަދުކުރުން ހިމެނެއެވެ. އަދި އެއިން ތަނެއްގައި އަތްލުމުގެ ކުރިންނާއި ފަހުންވެސް ރަނގަޅަށް ސައިބޯނި ލައިގެން އަތް ދޮވުމާއި، ކެއްސާ ކިނބިހި އެޅުމާއި، ކުޅުޖެހުން ފަދަ ކަންކަން ކުރާ ފަރާތްތަކަށް އެކަމުގައި އޮންނަ ރަނގަޅު އާދަތައް ކިޔާދިނުމާއި ރޯގާއެއް ޖެހިފައިވާ މީހެއްނަމަ، އެ ރޯގާއަކުން އެހެން މީހުން ސަލާމަތް ކުރުމަކީ ތިމާގެ ފަރުދީ ޒިންމާއެއްކަމަށް ދެކި ވީހާވެސް ރައްކާތެރިކަމާއެކު އުޅުމަކީ މިފަދަ ވައިރަސްތަކާއި ރޯގާތަކުން އެހެން މީހުން ސަލާމަތް ކުރެވިދާނެ ކަމެކެވެ.\nދުނިޔޭގެ ޞިއްޙަތު ޖަމްޢިއްޔާ، ޑަބްލިޔުއެޗްއޯގެ މިންގަނޑާ އެއްގޮތަށް ކޮރޯނާވައިރަސްއިން، ރައްކާތެރި ފިޔަވަޅުތައް އެޅުމަކީ ކޮރޯނާވައިރަސްއިން ރައްކާތެރިކަން ދިވެހިރައްޔިތުންނަށް ވެސް ރައްކާތެރިކަން ލިބިދާނެ ކަންކަމަށްވީނަމަވެސް، ދުނިޔޭގެ ޤައުމުތަކުގައި ހަލުވިކަމާއެކު ކޮރޯނާވައިރަސް ފެތުރެން ފެށުމާއި، ޑަބްލިއުއެޗްއޯ އެލަރޓަށް އައުމުން، ދިވެހި ރައްޔިތުން ދުއްވައިގަތީ، ފާމަސޫޓިކަލް މާސްކްތަކާއި ހޭންޑް ސެނެޓައިޒަރ ފުޅިތައް ގަންނާށެވެ. އެދިޔަގޮތަަށް ގޮސް، ފިހާރަކުން އެތަކެތި ހުސްކޮށްލައިފި އެވެ. އޭގެފަހުން ބޭނުންހިފާފައި ހުރި ފާމަސޫޓިކަލް މާސްކްތައް މާލޭގެ މަގުމަތިން ފެންނަން ފެށި އެވެ. ކެއްސާތީ އެޅި މާސްކް ބޭނުންކޮށްފައި މަގުމަށްޗަށް އެއްލާލުމަކީ، ވަރަށް ޒިންމާދާރުކަން ކުޑަ ޢަމަލެކެވެ.\nބައެއް މީހުން ބަލި ނުވަތަ ރޯގާއެއް ނުޖެހުނު ނަމަވެސް މިފަދަ ތަކެތި ގަނެ ގޭގައި ރައްކާކޮށްފި އެވެ. ބައެއް ފަރާތްތަކުން ކޭސްގަނެގެން ދިޔައިރު، އޭގެބޭނުން ޖެހިފައިވާ އަޞްލު ބަލިމީހާއާމެދު ވިސްނާވެސް ނުލިއެވެ. ވިޔަފާރިވެރިންނަށް މިއީ، ވިޔަފާރީގެ ޢީދެކެވެ. ބޮޑު އަގުގައި މާސްކުތަކާއި ހޭންޑް ސެނެޓައިޒަރ ވިއްކަމުންދާއިރު، ބައެއް ވިޔަފާރިވެރިންނަކީވެސް މިފަދަ ދަނޑިވަޅުތަކުގެ ބޭނުން ހިފާ ނާޖާއިޒު ބޮޑެތި މަންފާތައް ނަގަމުންދާ ބައެކެވެ. ޚާއްޞަކޮށް ރޯދަމަސްމަހު، ކާބޯތަކެތި ބޮޑު އަގުގައި ވިއްކުމަކީ ދިވެހި ބައެއް ވިޔަފާރިވެރިން ގެންގުޅޭ ވިޔަފާރީގެ ޘަަޤާފަތެކެވެ. ކުރިއަށް އޮތީވެސް ރޯދަ މަހެކެވެ.\nމިހާރު ކާޑަށް ޖެހިދާނެކަމުގެ ބިރަށް، އެންމެން ކާޑު ގުދަނާ ދިމާލަށް ދުއްވައިގަނެފި އެވެ. ކާޑު ބަސްތާތައް ގަނެ، ގޭގައި ކާޑު ގުދަން ކުރަން ފަށައިފި އެވެ. އެހެނިހެން ކާބޯތަކެތިވެސް ގަނެ، ޢާންމުކޮށް ޖެހޭ ރޯގާތަކާއި ބަލިތަކަށް ބޭނުންކުރާ ޒާތުގެ ބޭސްތައް ވެސް ގަނެ، ގޭގެ އެއް ކޮޓަރި ރަނގަޅު ހެޔޮވަރުވަރުގެ ގުދަނަކަށް ހަދައިފި އެވެ.\nމިއީ ކޮންފަދަ ކަމެއްބާއޭ ހިތައްއަރާ ހަމަ ހައިރާން ވެއްޖެއެވެ. އަތުގައި ބޮޑު ލާރިއެއް އޮތިއްޔާ ހަމަ އެވަރު އަރުވާލަން ޖެހޭބާއޭ ހިތަށް އަރައެވެ. ގައިމު، ނިކަމެތި ރައްޔިތުން ވެސް އުޅޭނެތާއެވެ. ދިވެހިންގެ ޢާންމު ޙާލަތަކީ ދުވަހުން ދުވަހަށް ބޭނުންވާ ކާބޯތަކެތި ގަނެ ބޭނުންކުރުމެވެ. ކޮންމެ ދުވަހަކު ބާޒާރަށް ނުދެވޭ މީހުން ހަފުތާއަަކަށް ވާވަރަށް ކާބޯތަކެތި ގޭގައި ބަހައްޓަފާނެއެވެ. އެބަޔަކު އެކަންކުރަނީ ވަގުތު ސަލާމަތް ކުރުމަށެވެ. އަނެއްބަޔަކު މަހަކަށްވާ ވަރަށް ގޭގައި ކާބޯތަކެތި ރައްކާކޮށްފައި ބަހައްޓާފާނެ އެވެ. އެމީހުންވެސް އެކަންއެގޮތަށް ކުރާ މައިގަނޑު ބޭނުމަކީ ވެސް ވަގުތު ސަލާމަތް ކުރުމަށެވެ. ކޮންމެހެން ކާބޯތަކެއްޗަށް ޖެހިދާނެ ކަމުގެ ބިރަކަށް ނޫނެވެ.\nނަމަވެސް މިއަދު މިވަނީ ޙާލަތު ބަދަލުވެފަ އެވެ. މިހާރު މައްސަލައަކީ ވަގުތެއް ނޫނެވެ. މާބޮޑަށް ބިރުގަތީ އެވެ. މާބޮޑަށް ޕެނިކް ވަނީ އެވެ. ކޮރޯނާވައިރަސްއާއެކު، މާބޮޑަށް ބިރުގަނެ ނުތަނަވަސްވާން ވެއްޖެނަމަ، ކަމަކުނުދާނެ އެވެ.\nކުރިންވެސް ފާހަގަކުރިގޮތަށް ފުރަތަމަ ކަމަކީ ކޮރޯނާވައިރަސް ނާރާނެހެން ރައްކާތެރި ފިޔަވަޅުތައް އެޅުމުމެވެ. ދެން އޮތީ ވައިރަސް އަރައިފިއްޔާ، އެބަލިން ތިމާ ސަލާމަތްވާން ކުރަންޖެހޭ ކަންކަމެވެ. އެބައްޔަށް "ރަނގަޅު ފައިޓެއް" ދިނުމެވެ. ތިމާގެ ދިފާޢީ ނިޒާމު ވަރުދަގަވާނެހާ ޞިއްޙަތައް ފައިދާހުރި ކާނާ ބޭނުންކޮށް، ޞިއްޙަތަށް ގެއްލުންދޭ ޒާތުގެ ތަކެތިން ދުރުވެ، ތިމާގެ ދިފާޢީ ނިޒާމު ވަރުގަދަކޮށް، ފުރިހަމަ ޞިއްޙަތެއްގައި ހުރުމެވެ. އަދި ތިމާއަށްވެސް ކޮރޯނާވައިރަސް ޖެހިދާނެ ކަމަށްބަލައި، އެކަމަށް ތައްޔާރުވެގެން އެވައިރަހަށް ރަނގަޅު ފައިޓެއް ދެވޭނެ ކަމުގެ ޔަޤީންކަން އަމިއްލަ ނަފުސައްވެސް ބާއްވައިގެން، ދިރިއުޅުމުގެ ކަންކަން ކުރިއަށް ގެންދިއުން ގޯސްވާނެކަމަކަށް ނުފެނެއެވެ.\nކޮރޯނާވައިރަސް ހަށިގަނޑުގެ ތެރެއަށް ވަދެއްޖެނަމަ، އެބަލިން ސަލާމަތްވާން ދިފާޢީ ނިޒާމު ވަރުގަދަވުން ހިމެނެއެވެ. ކޮރޯނާވައިރަސްއަށް ބޭނުންކުރާނެ ޚާއްޞަ ބޭހެއް އަދި އުފެއްދިފައެއް ނެތެވެ. އެހެންކަމުން ޑޮކްޓަރުންގެ ލަފާގެ މަތިން ފަރުވާ ލިބިގަންނަމުންދާއިރު، ތިމާވެސް ޢަޒުމު ވަރުގަދަވާން ޖެހެއެވެ. ކުރިން ބުނި ގޮތަށް ކޮރޯނާވައިރަސް ޖެހުމަކީ "މީހާ މަރުވުން" ނޫންކަން ވެސް މިހާތަނަށް މިބަލި ޖެހުނު މީހުންގެ ޢަދަދާއި، ރަނގަޅުވި މީހުންގެ އަދަދާއި، މިބަލީ މަރުވި މީހުންގެ ޢަަދަދުތަކުން ވަރަށް ސާފުކޮށް އެބައެނގޭ ނޫންތޯ އެވެ.\nއެންމެ ފަހުން އަޕްޑޭޓް ކުރީ:5މަސް ކުރިން | ރިވިއު ކުރީ: ޒިހްނަތު ހަސަން\nޔާމީނަށް ވަކީލުންނާ ބައްދަލުކުރަން ކަރެކްޝަނުން ހުރަހެއް ނާޅާ: އިމްރާން\nވަކީލުންނާ ބައްދަލުނުވެވި، ޔާމީންގެ ޝަރީޔަތް ފަށާތީ ކަންބޮޑުވުން ފާޅުކޮށްފި\nމިއަދު 198 މީހަކު ބަލިން ރަނގަޅުވެ 107 މީހަކު ޕޮޒިޓިވްވެއްޖެ\nކަރެކްޝަންސް: ރައްކާތެރި މުޖުތަމައެއް ބިނާ ކުރުމަށް ކުރާ މަސައްކަތުގެ އެއް ތަނބު!\nޤާނޫނުލް އުޤޫބާތުގެ ދަށުން ފުރަތަމަ ފަހަރަށް ޤަސްދުގައި މީހަކު މަރާލަން އުޅުމުގެ ދައުވާ!\nކަރެކްޝަންގެ ސިވިލް މުވައްޒަފުންނަށްވެސް ކުލަޔާއި މެޑަލް ދޭގޮތަށް ހަދަނީ\nގެއްލިގެން ހޯދި ސިޓީ ކައުންސިލްގެ މުދާތައް ހުރި އެކަޑަމީ ގުދަނުގައި


Covid 19: Miadhu positive vee 105 meehun | Jazeera\tކޮވިޑް-19: މިއަދު ޕޮޒިޓިިވްވީ 105 މީހުން - Jazeera\nކޮވިޑް-19: މިއަދު ޕޮޒިޓިިވްވީ 105 މީހުން، މާލެ ސަރަހަައްދުން 22 މީހުން\nއިބްރާހިމް މުޢާން އަބްދުﷲ July 27, 2021 148 views0\nފާއިތުވި 24 ގަޑިއިރު ތެރޭގައި ކޮވިޑަށް 105 މީހަކު ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރި ޓުވީޓެއްގައި ބުނީ، ރާއްޖޭގެ އެކި ސަރަހައްދުތަކުން ފާއިތުވި 24 ގަޑިއިރުތެރޭގައި 5،424 ސާމްޕަލް ނަގާފައިވާ ކަމަށާއި، އޭގެތެރެއިން އެންމެ ގިނަ ބަޔަކު ޕޮޒިޓިވްވެފައިވަނީ އަތޮޅު ތެރެއިން ކަމަށެވެ.\nގްރޭޓާ މާލެ ސަރަހައްދުން - 22 ކޭސް\nއަތޮޅުތެރެއިން - 68 ކޭސް\nރިޒޯޓުތަކުން - 15 ކޭސް\nރާއްޖޭގައި މިވަގުތު ކޮވިޑަށް ފަރުވާ ހޯދަމުން އަންނަ މީހުންގެ އަދަދު ވަނީ 2،611 އަށް ދަށްވެފައެވެ. މީގެތެރެއިން ހޮސްޕިޓަލުތަކުގައި ފަރުވާ ދެވެމުން އަންނަ މީހުންގެ އަދަދުވެސް ވަނީ 16 އަށް އިތުރުވެފައެވެ.\nމިއަދާ ހަމަޔަށް އެޗްޕީސއޭގެ ތަފާސްހިސާބުތައް ދައްކާގޮތުން 76،953 މީހަކު ވަނީ ކޮވިޑަށް ޕޮޒިޓިވްވެފައެވެ. އަދި މިހާތަނަށް 74،110 މީހުން ބަލިން ރަނގަޅުވެފައިވާއިރު، ބަލީގައި 220 މީހަކު ދުނިޔެ ދޫކޮށްފައިވެއެވެ.


Mulhi Raahjeygai dhanduverikamuge aa rooheh ufedhi dhandu hehddhumuge masahkkai foariaa eku fashaifi - One Online\n4 އޭޕްރީލް 2020، މާލެ، ލޯކަލް މާރުކޭޓުގައި ބާރުބޮޑު ވަގުތެއް، އަދި ގޮޅިތައް މޭވާ އާއި ތަރުކާރީން ފުރިފައި -- ވަން ފޮޓޯ: މުހައްމަދު ހައްޔާން\nމުޅި ރާއްޖޭގައި ދަނޑުވެރިކަމުގެ އާ ރޫހެއް އުފެދި ދަނޑުހެދުއްދުމުގެ މަސައްކަތް ފޯރިއާއެކު ފަށައިފި\nމުޅި ރާއްޖޭގައި ދަނޑުވެރިކަމުގެ އާ ރޫހެއް އުފެދި ދަނޑު ހެއްދުމުގެ މަސައްކަތް ފޯރިއާއެކު ފަށައިފި އެވެ.\nކޮވިޑް 19 އާއި ގުޅިގެން، ސަރުކާރުން ބޭއްވި ނޫސްވެރީންގެ ބައްދަލުވުމެއްގައި ފިނޭންސް މިނިސްޓަރު އިބްރާހީމް އަމީރު ދާދި ފަހުން ވަނީ ދިވެހީންގެ ފުޑް ސެކިއުރިޓީ ހަގީގަތުގައި ގުޅިފައި ވަނީ ރާއްޖޭގެ ދަނޑުވެރިކަމާ ކަމަށް ވިދާޅުވެފަ އެވެ. ކާބޯތަކެތީގެ ހުރިހާ ވައްތަރުތަކެއް ބޭރުން އެތެރެކުރާ އިރު، މުޅި ދުނިޔެ ލޮކްޑައުންއެއްގައި އޮންނަ މިފަދަ ހާލަތެއްގައި، ދުނިޔޭގެ އެހެން ގައުމުތަކަށް މުޅީން ބަރޯސާ ވުމަކީ އެންމެ ރަނގަޅު ގޮތް ނޫން ކަމަށް މިނިސްޓަރު އަމީރު ފާހަގަކުރެއްވި އެވެ.\nއޭގެ ފަހުން، އެސްޓީއޯއިން ބޭއްވި ނޫސްވެރީންގެ ބައްދަލުވުމެއްގައި، އެ ކުންފުނީގެ ސީއޯއޯ އަދި މެނޭޖިން ޑައިރެކްޓަރު، ހުސެއިން އަމްރު ވަނީ ރާއްޖޭގެ ހުރިހާ ކަންކޮޅުތަކެއްގައި ވެސް ރައްޔިތުންގެ ނުކުމެ ދަނޑު ހެއްދުމަށް ގޮވާލައްވާފަ އެވެ. ކުރީން ރައްޔިތުން އެކަން އެކަށީގެންވާ ގޮތެއްގައި ނުކުރަނީ އުފައްދާ ތަކެއްޗަށް އަގު ލިބޭނެ ކަމުގެ ޔަގީންކަން ނެތުމުންކަން ފާހަގަކުރައްވައި، އަމްރު ވިދާޅުވީ ކިތަންމެ މަދުން އުފެއްދި ނަމަވެސް އެތަކެތި ގަންނާނެ ކަމަށެވެ. އަދި އެކަމަށްޓަކައި ދަނޑުވެރީން ރަޖިސްޓްރީ ވާން އެސްޓީއޯއިން ވަނީ ހުޅުވާލާފަ އެވެ.\nކޮވިޑް 19 އާއި ގުޅިގެން އުފެދިފައިވާ މި ހާލަތާއި، ސަރުކާރުން މި ޔަގީންކަން ދެއްވުމާއި ގުޅިގެން ރާއްޖޭގެ ވަރަށް ގިނަ ރަށްރަށުން އަންނަނީ ދޫކުރެވެން އޮތް އެންމެ ގިނަ އަދަދަކަށް ދަނޑުވެރިކަން ކުރުމަށް ބިން ދޫކުރަމުންނެވެ. އެކަމަށް ޓަކައި ބައެއް ސިޓީ ކައުންސިލް ތަކުންނާއި އަތޮޅު ކައުންސިލު އަދި ރަށު ކައުންސިލުތަކުން އިސް ނަގައިގެން ހާއްސަ މަސައްކަތްތަކެއް ވަނީ ފަށައިފަ އެވެ.\nއޭގެ އިތުރުން، ގޭގޭގައި އޮންނަ ހުސް ތަންކޮޅުގަ އާއި ހުސް ބިންތަކުގައި ވެސް ދަނޑުވެރިކަމުގެ ބާވަތްތައް ހެއްދުމުގެ މަސައްކަތް ވަނީ ފަށައިފަ އެވެ.\nހަމަ މި ވަގުތާއި ދިމާކޮށް، ދަނޑުގޮވާން ކުރުމުގައި ދިމާވާ އެކި ކަހަލަ މައްސަލަތަކަށް ހައްލު ހޯދާނެ ގޮތާއި މުޑުވައް ކުރާނެ ގޮތް އަދި ގަސްގަހަށް ބަލި ޖެހުމުން ފަރުވާ ކުރާނެ ގޮތުގެ މައުލޫމާތު ވެސް އެކި ފަރާތްތަކުން އަންނަނީ މީސްމީޑިއާގައި އާންމުކުރަމުންނެވެ.\nމި ރޫހުގައި މި މަސައްކަތް ނުހުއްޓި، އަދި އުފައްދާ ތަކެއްޗަށް އަގު ލިބެމުން އަންނަ ނަމަ، ކުރިޔަށް އޮތް އަހަރު ތަކުގައި ރާއްޖެ ދަނޑުވެރިކަމުގެ ތިޔާގި ދުވަސްތަކެއް ދެކޭނެ ކަމަށް ތަޖުރިބާކާރުން ވިދާޅުވެ އެވެ.\n"ސަރުކާރުން ޖެހޭނީ މިފަދަ ވިޔަފާރިތައް ހުޅުވައިދޭން. ކައުންސިލުތަކުން ވެސް އެބަ ޖެހޭ އެރަށަކުން ދެވެން އޮތް ވަރަކުން އެއް ބިން ވިޔަސް ދެ ބިން ވިޔަސް ދޫކުރަން. މުޅި ރާއްޖޭގައި މިކަން ފެށުނީމަ ރަށު ފެންވަރުގައި ބޭނުންވާ ތަކެތި، އަތޮޅު ފެންވަރުގައި ބޭނުންވާ ތަކެތި، އަދި ބޮޑެތި ރަށްރަށުން މުޅި ގައުމަށް ބޭނުންވާ ބާވަތްތައް އުފެދެމުން ދާނެ. މިކަން ނުހުއްޓި ކުރިޔަށް ގޮސްފި ނަމަ އެދުވަސް ދިވެހީން ދެކޭނެ." ދަނޑުވެރިކަމުގެ ދާއިރާގައި އެތައް އަހަރެއް ވަންދެން މަސައްކަތް ކުރި ވިޔަފާރިވެރިޔަކު ބުންޏެވެ.\nގުޅޭ ޓެގު އެސްޓީއޯ އިބްރާހީމް އަމީރު މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ދަނޑުވެރިކަން ދިވެހީންގެ ތަކެތީގެ މާރުކޭޓު ދަނޑުވެރިކަން ދަނޑުވެރިން ކާބޯތަކެތި ތަރުކާރީ މޭވާ މޭވާއާއި ތަރުކާރީ


Teleclass thah ves medhukan'daalaifi - AO News\nޕީއެސްއެމް އިން ގެނެސްދިން ޓެލެކްލާސް ވީޑިއޯއެއްގެ ސްކްރީންޝޮޓެއް -\nކޮވިޑް-19 އާއި ގުޅިގެން ރާއްޖޭގެ ސްކޫލްތައް ބަންދުކުރުމާއި ގުޅިގެން ދަރިވަރުންނަށް އަމާޒުކޮށްގެން އެޑިޔުކޭޝަން މިނިސްޓްރީން ކުރިއަށްގެންދާ ޓެލިކިލާސްތައް މެދުކަނޑާލައިފި އެވެ.\nއެޑިޔުކޭޝަން މިނިސްޓްރީން މިރޭ ބުނީ 2020 އޭޕްރިލް 15ގެ 15:30ގެ ފަހުން ފެށިގެން 24 ގަޑިއިރުގެ މުއްދައްތަކަށް މާލެ ސަރަހައްދު ފުރަބަންދުކުރުމާއި ގުޅިގެން މާދަމާއިން ފެށިގެން ވަކި ގޮތެއް އަންގަންދެން ޓެލިކިލާސްތައް މެދުކަނޑާލެވިފައިވާ ކަމަށެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މާލެ ފުރަބަންދުކުރީ މާލެ ސިޓީން ކޮވިޑް-19 އަށް އަލަށް މީހަކު ޕޮޒިޓިވްވުމާއި ގުޅިގެންނެވެ. އެ މީހާގެ ކޮންޓެކްޓް ޓްރޭސިންގ މަސައްކަތުގެ ތެރެއިން ފާހަގަކުރެވިގެން މާލެ ސިޓީގެ ދެ ގެއަކާއި އައްޑޫ ސިޓީ ހިތަދޫ ގެއެއްވެސް ވަނީ މިހާރު އެކަހެރިކޮށްފަ އެވެ.\nމީގެ އިތުރުން އެ މީހާއާއި ސީދާ ކޮންޓެކްޓްވި ދިވެއްސެއްގެ ގައިން ނެގި ސާމްޕަލް ވަނީ އެ ބައްޔަށް ޕޮޒިޓިވްވެފައެވެ. އަދި އެމީހާ މިހާރު އައިސޮލޭޝަން ފެސިލިޓީ އަކަށް ބަދަލުކޮށްފައިވާ ކަމަށް އެޗްޕީއޭ އިން ބުނެއެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ ޖުމްލަ އަދަދު 22 އަށް އެރީއެވެ.\nކޮރޯނާ ވައިރަސްކޮރޯނާވައިރަސްކޮވިޑް-19ކޮވިޑް19އެޑިޔުކޭޝަންއެޑިޔުކޭޝަން މިނިސްޓްރީމިނިސްޓްރީ އޮފް އެޑިޔުކޭޝަން


Covid-19 Kuriah Oi 20 Aharah Dhemi Ovedhaane - Vaguthu\nކޮވިޑް-19 ކުރިއަށް އޮތް 20 އަހަރަށް ދެމި އޮވެދާނެ\nމުޅި ދުނިޔެއަށް ފެތުރިފައިވާ ނުރައްކާތެރި ކޮވިޑް-19 ފިނި ހޫނުމިނަށް ބަލާ ކުރިއަށް އޮތް 20 އަހަރަށް ދެމި އޮވެދާނެ ކަމަށް ދިރާސާއަކުން ދައްކައިފިއެވެ.\nޗައިނާގެ ކޮވިޑް-19 ދިރާސާ ކުރަމުން އަންނަ ތަޖުރިބާކާރެއް ކަމަށްވާ ޕްރޮފެސަރު ލި ލަންޖުއަން ބުނެފައިވަނީ ފިނި ހޫނު މިނަށް ބަލައި ކޮވިޑް-19 އަށް އެއްގައުން އަނެއް ގައުމަށް ފަސޭހައިން ދަތުރު ކުރެވޭނެ ކަމަށެވެ. އޭނާ ވަނީ ޗައިނާގައި ފިނި ކުރި ކާ އެއްޗެހި ރައްކާތެރި ކުރާ ފަރާތްތަކުން އެކަމަށް ސަމާލު ވުމަށް ގޮވައި، އިންސްޕެކްޝަން ޖެއްސުމަށް ގޮވާލާފައެވެ.\n"ކޮވިޑް-19 މި ބައްޔަކީ ފިންޏަށް ބިރު ގަންނަ ބައްޔެއް ނޫން. މި ވައިރަސްއަށް މައިނަސް4ޑިގްރީ ސެލްސިއަސްގައި މަސްތަކަކަށް އުޅެވިދާނެ. އަދި 20 ޑިގްރީގައި 20 އަހަރު ވަންދެން އުޅެވިދާނެ" ލަންޖުއަން ބުންޏެވެ.\nއޭނާ ބުނީ، އެ ދިރާސާގެ ސަބަބުން އެކި ކަހަލަ މާކެޓްތަކާއި އައިސް ކޮށްފައިވާ ކާ އެއްޗެހިން ކޮވިޑް-19 ފެނިފައިވާ ސަބަބު އެނގިފައިވާ ކަމަށެވެ. އަދި އެކަމުގެ ސަބަބުން އެއް ގައުމުން އަނެއް ގައުމަށް މި ވައިރަސް އަށް ދަތުރު ކުރެވޭނެ ކަމަށެވެ.\nޗައިނާއިން ބަލި ކޮންޓްރޯލް ކުރެވިފައި ވަނިކޮށް އަނެއްކާ ދެވަނަ ރާޅެއް އައިސް ބަލި ޖެހި މަރުވާ މީހުންގެ އަދަދު އިތުރުވަމުން އަންނާތީ އެގައުމުން ހޯދާފައިވާ ތަފާސް ހިސާބުތަކުން ދައްކާ ގޮތުގައި ބަލި މިފަހަރު އައިސްފައިވަނީ ޔޫރަޕުންނެވެ. އެގައުމުން ބުނެފައިވަނީ އެ ވައިރަސްއަކީ ޗައިނާގައި މިހާރު ފެތުރެމުން އަންނަ ވައިރަސްއާއި ކޮންމެވެސް ވަރަކަށް ތަފާތު ވައިރަސްއެކެވެ. އެއީ ގަބޫލު ކުރެވޭ ގޮތުގައި ފިނި ކުރި ކާ އެއްޗެހީގައި ހުރެގެން އައިސްފައިވާ ވައިރަސްއެކެވެ.\nކޮވިޑް-19 އެންމެ ފުރަތަމަ ފެތުރެން ފަށާފައިވަނީ މިދިޔަ އަހަރުގެ ޑިސެމްބަރު މަހުގެ ތެރޭގައި ޗައިނާގެ ވޫހާން ސިޓީގެ މާރުކޭޓެއްގެ ތެރެއިންނެވެ. މިއަދާއި ހަމައަށް ދުނިޔޭގެ 213 ގައުމަކާއި ސަރަހައްދެއް ހިމެނޭހެން ބަލި ފެތުރިފައިވާއިރު، މި ބަލި ޖެހިގެން މިލިއަނަށްވުރެ ގިނަ މީހުން ވަނީ ފެނިފައެވެ. އަދި ބަލީގައި4ލައްކައަށްވުރެ ގިނަ މީހުން ވަނީ މަރުވެފައެވެ.


LIVE: Trump Birun Goii Dhookohfi - Vaguthu\nކޮވިޑް-19: ޔޫރަޕްގެ ހާލަތު ދުވަހުން ދުވަހަށް ގޯސް! -6ގަޑިއިރު ކުރިން\nޓްރަމްޕު ބިރުން ގޮތް ދޫކޮށްފި\n9 މަސް ކުރިން ( ޖެނުއަރީ 9, 2020 )\nޓްރަމްޕަށް ލިބިގެންވާ ހަނގުރާމަކުރުމުގެ ބާރު ހަނިކުރުމަށް އެގައުމުގެ ކޮންގްރެސްގެ ދަށުގެއަށް ވެއްދި، ހައުސް އޮފް ރެޕްރެޒެންޓޭޓިވްގެ މެމްބަރު ޕެލޯސީ ބުނެފައިވަނީ ޓްރަމްޕުގެ ސަރުކާރުގައި މިހާތަނަށް އެގައުމުގެ ރައްކާތެރިކަން ޔަގީންކަމާއެކު ކަށަވަރުކުރެވިފައި ނުވާކަމަށް. އަދި އެގައުމުގެ ރައްކާތެރިކަން ޔަގީންކޮށްދިނުމަށް ޓްރަމްޕުގެ ސަރުކާރުން އެކަށީގެންވާ މަސައްކަތްތަކެއް ކުރެވިފައިނުވާ ކަމަށްވެސް ބުނެފައިވޭ.\nނާޓޯގެ ދަށުން ހިންގާ އެއްވެސް ތަނަކަށް ނުރައްކާތެރި މިސައިލްތަކުގެ ނުރައްކާ ނެތް ކަމަށް އެ ޖަމިއްޔާއިން ބުނެފި. އެޖަމިއްޔާއިން ބުނީ އެޖަމިއްޔާގެ ޑިފެންސް ސިސްޓަމްތައް ވަރުގަދަ ކަމަށާއި ސަރަހައްދުގައި ހިނގާ ކަންކަން ރާޑަރު މެދުވެރިކޮށް ބަލަމުން އަންނަ ކަމަށް.\nއިރާނުގެ އަސްކަރީ ޖަމިއްޔާއެއް ކަަމަށްވާ ޕޮޕިއުލަރ މޯބަލައިޒޭޝަން ޔުނިޓްސް އިން ބުނީ އިރާގުގެ ގްރީން ޒޯނު ހިމެނޭ ސަރަހައްދަށް ހަމަލާ ދީފައިނުވާނެ ކަމަށް. މިއީ ރޭ ދިން ހަމަލާތަކުގެ ފަހަތުގައި އޮތީ އެ ޖަމާއަތް ކަމަށް ބުނެ ފަތުރަމުންދާ ވާހަކަތަކަށް ރައްދު ދިނުމުގެ ގޮތުން އެޖަމާއަތުން ބުނި ބުނުމެއް.\nBREAKING: Flight Vettunee Iran Ge Hamalaa Akun Noon Kamah Egaumun Bunefi https://t.co/qsbYX31fwc\n— Vaguthu Online (@VaguthuOnline) January 9, 2020\nFlight Vettunee Iran in Olhigen Dhin Hamalaa Ehgai https://t.co/VHzhkuOGPb\nމެދު އިރުމަތީގެ ގައުމުތަކުން އެމެރިކާ ސިފައިން ފައިބަންދެން މިސައިލް ހަމަލާތައް ދެމުން ގެންދާނެ ކަމަށް އިރާނު ރިވޮލިއުޝަނަރީ ގާޑުން ބުނެފި.\nއދ.ގެ ސެކިއުރިޓީ ކައުންސިލުން ބާއްވަން މިއަދު ތާވަލް ކުރި ބައްދަލުވުމަށް އީރާނުގެ އޮފިޝަލުން ހާޒިރުވުމަށް ހުރަސް އެޅުމަކީ ދެރަވާ ކަމެއް ކަމުގައި އެ ޖަމިއްޔާއިން ބުނެފި. އީރާނަށް އެ ބައްދަލުވުމުގައި ބައިވެރި ނުވެވުނީ އެމެރިކާއިން ވިސާ ނުދީގެން.\nFlight Vettumuge 20 Minute Kurin Firimeehaa Ah Gulhai Biru Ganna Kamah Buni https://t.co/Vu0VH3eEMk\nއީރާނާ ދެކޮޅަށް އިތުރު ފިޔަވަޅުތަކެއް އަޅަން ތައްޔާރަށް އޮތް ކަމަށާއި އެހެން ނަމަވެސް ސުލްހައިގެ މަޝްވަރާތައް ކުރިއަށް ގެންދަން ބޭނުންވާ ކަމަ އެމެރިކާއިން ބުނެފި. އެގައުމުނެ އެހެން ބުނެފައިވަނީ އދ. ގެ ސަލާމަތީ ކައުންސިލަށް ފޮނުވި ސިޓީއެއްގައި.\nHanguraama Kuran Trump Ah Libigenvaa Gaanoonee Baaruthah Hani Kuran Husha'alhaifi https://t.co/qp5bMhA8YT\nއިރާގުގައި އެމެރިކާ ސިފައިން ތިބި ބޭސްތަކަށް މިސައިލް ހަމަލާ ދިނީ އެގައުމުގެ ސިފައިންނަށް އަމާޒުކޮށްގެން ނޫން ކަމަށް އީރާނުން ބުނެފި. އެގައުމުގެ ރިވޮލިއުޝަނަރީ ގާޑުގެ އެއިރޮސްޕޭސް ފޯސްގެ އިސްވެރިޔާ އަމިރާލީ ހަޖީޒަދޭ އާ ހަވާލާދީ އީރާނުގެ ގައުމީ ޓީވީން ރިޕޯޓުކޮށްފައިވާ ގޮތުގައި އެހަމަލާތަކުގެ އަމާޒަކަށްވީ ވޮޝިންޓަނުގެ "އަސްކަރީ މެޝިން ގަން" ހަލާކުކޮށްލުން ކަމަށް. އަދި އިރާގަށް ދިން ހަމަލާއަކީ އެ ސަރަހައްދުގެ ގައުމުތަކުން އެމެރިކާ ސިފައިން ބޭލުމަށް ދިން އިންޒާރުގެ ހަމަލާއެއް ކަމަށްވެސް ވިދާޅުވި. އަމިރާލީ ވިދާޅުވެފައިވާ ގޮތުގައި އީރާނުން ރާވާފައި އޮތީ އިރާގަށް ދިން ހަމަލާއަށްފަހު އެ ސަރަހައްދުގައި އެމެރިކާ ސިފައިން ތިބޭ ތަންތަނާއި ވޮޝިންޓަނަށް ހަމަލާ ދޭން.\nޓްރަމްޕު 2011 ވަނަ އޮބާމާ އަށް ޖެހި ޖޯކުތައް މިއަދު މިވަނީ އޭނާ އަމިއްލަ ނަފްސަށް ނިސްބަތް ވެފަ.\nObama Iran Aai Eku Hanguraama Eh Fashaane Kamah Bune Trump 2011 Vana Aharu Faadu Kiyaa Manzaru...https://t.co/odBflZTe1Y\nއީރާނާއި އެމެރިކާ އާއި ދެމެދު އުފެދިފައިވާ ހަމަނުޖެހުންތައް ނައްތާލަން ޖެހޭކަމަށް ޕޯޕް ފްރާންސިސް ބުނެފި. ޕޯޕް ފްރާންސިސް އަކީ ނަސާރާ ދީނުގެ އެންމެ އިސް ފާދިރީ.\nޓްރަމްޕް ރޭގަ ދެއްކި ވާހަކަތަކަށް އެމެރިކާގެ ގިނަ ބަޔަކު ފާޑުކިޔަން ފަށައިފި.\nBREAKING NEWS: Varugadha Badhalu Hifunthah Adhi Othee Kuriyah - Iranhttps://t.co/WOyL4vec2d\nސުލައިމާނީގެ ހަނދާން އާ ކުރުމުގެ ގޮުތުން އީރާންގެ ވެރިރަށް ޓެހްރާންގައި ހަފްލާއެއް ބާއްވައިފި، މި ހަފްލާގައި އީރާނުގެ ރައީސް އާއިސުލައިމާނީގެ މަގާމާއި ހަވާލުވި ވަޑައިގެންނެވި ބޭފުޅާ ބައިވެރިވެވަޑައިގެންނެވި.\nވެއްޓުނު ޔޫކްރޭންގެ ފްލައިޓްގައި މަރުވި މީހުންގެ ނަންތައް އެ ގައުމުން އާއްމުކޮށްފި.\nFlight Vehtunee Alifaan Roavegen- Ukrainhttps://t.co/myJ9Die8uZ\nޔޫކްރޭނުގެ ސިވިލް އޭވިއޭޝަން އޮތޯރިޓީން ބުނީ، އަލިފާން ރޯވެގެން ފްލައިޓް ވެއްޓުނުއިރު، ފްލައިޓްގެ ތެޔޮ ޓޭންކް ހުރީ ފުލްކޮށް ކަމަށާއި، ފްލައިޓް ވެއްޓުނު ވަގުތު ބިމުގައި ޖެހުމާއެކު ފްލައިޓް ގޮވީ ކަމަށް. އަދި އެ ފްލައިޓް ގެ ދެ ކަޅު ފޮށި ހަލާކުވެފައިވާ ކަމަށާއި، އޭގައި ހުރި މައުލޫމާތު އެއްކޮށް ނެގިފައި ނުވާ ކަމަށްވެސް ބުނެފައި ވޭ.\nޔޫކްރޭނުން ޖެނުއަރީ ނުވަ ަވަނަ ދުވަސް ފާހަގަ ކުރަނީ "ގައުމީ ހިތާމައިގެ ދުވަސް"ގެ ގޮތުގައި.\nޔޫކްރޭން ބޯޓު ވެއްޓުނީ ބޯޓުގައި އަލިފާން ރޯވެގެން ކަމަށް މަންޒަރު ދުށް ފަރާތްތަކާއި ހަވާލާތީ އެ ހާދިސާ ހިނގާ ދިޔަ ގޮތުގެ ރިޕޯޓް ތައްޔާރުކުރި ޔޫކްރޭންގެ ސިވިލް އޭވިއޭޝަން އޮތޯރިޓީން ބުނެފި. އެ ރިޕޯޓް ނެރެފައި ވަނީ މިއަދު.\nއިރާންގެ ވެރިރަށް ތެހްރާންގެ ހޮމެއިނީ އެއާޕޯޓުން އުދުއްސާލައިގެން ޔޫކްރެއިން އަށް ދަތުރު ކުރަމުން ގެންދަނިކޮށް ވެއްޓުނު ޔޫކްރެއިންގެ މަތިންދާބޯޓު ވެއްޓުނު ހާދިސާގައި މަރުވި ފަސެންޖަރުންގެ ހަނދާނުގައި ޖެނުއަރީ ނުވަ ވަނަ ދުވަސް ފާހަގަކުރަން ނިންމައިފި. މިކަން އިއުލާނު ކުރެއްވީ އެ ގައުމުގެ ރައީސް.\nSaudi Arabiyya Othy Iraq Aa Eku Kamah Egaumuge Defence Minister Bunefihttps://t.co/j5Aera8idO\nއެމެރިކާ މަޝްވަރާ ކުރަން ތައްޔާރަށް އޮތް ކަން ޔޫއެންއަށް އަންގާފައި ވަނީ ޓްރަމްޕުގެ ބަހުގެ ހަމަލާތަކެއް އީރާނަށް ރައްދުކޮށްފައި ވަނިކޮށް. ޓްރަމަޕް ބުނަނީ އީރާނަށް ދިން ހަމަލާއަށްފަހު އީރާން އޮތީ "މަޑުން"ކަމަށާއި، އެއީ ފިނޑި ގައުމެއް ކަމަށް.\nއެމެރިކާއިން ބުނީ "ސީރިއަސް"މަޝްވަރާތަކެއް ކުރަން ތައްޔާރަށް އޮތް ކަމަށް.\nއީރާނާއެކު ސުލްހައިގެ މަޝްވަރާ ކުރުމަށް އެމެރިކާ އިން ތައްޔާރަށް އޮތް ކަން ޔޫއެން އަށް އަންގައިފި. ޔޫއެންގެ ސެކިއުރިޓީ ކައުންސިލަށް އެމެރިކާއިން ފޮނުވި ސިޓީއެއްގައި ބުނެފައި ވަނީ، އީރާނުގެ ކޮމާންޑަރު އަވަހާރަވި ހަމަލާ ދީފައި ވަނީ، އަމިއްލަ ރައްކާތެރިކަމަށްޓަކައި ދިފާއު ވުމަށް ކަަމަށް. އަދި އެ ފިޔަވަޅު އަޅާފައި ވަނީ އިތުރު ގޮތެއް ނެތުމުން ކަމަށްވެސް ބުނެފައި ވޭ.\nIraq Ah Anehkkaaves2Missile Hamalaa Dheefihttps://t.co/7o5Io8GKhQ\nއިރާނުގެ ސަރުކާރުގެ އެޤައުމުގައި ހަރަކާތްތެރިވާ ހަނގުރާމަވެރި ޖަމާއަތްތަކުގެ މީހުން، އެމެރިކާއާ ދެކޮޅަށް ހަނގުރާމަ ކުރާނެ ކަމަށް ލަފާ ކުރެވޭ ކަމަށް އެމެރިކާގެ ޗެއަރމަން އޮފް ޖޮއިންޓް ޗީފް އޮފް ސްޓާފްސް ޖެނެނަލް މާކް މިލީ ވިދާޅުވެއްޖެ. "އެޖަމާއަތްތަކުން އެމެރިކާއާ އާއި ދެކޮޅަށް އިރާޤްގައި އަދި އެނޫންވެސްތަނެއްގައި ނިރުބަވެރި ހަމަލާދީފާނެ." އޭނާ ބުނެފައިވޭ. އިރާނުން ބަދަލު ހިފުމުގެ ހަމަލާތައް މަޑުޖައްސާލީތޯ ސުވާލު ކުރުމުން އޭނާ ވިދާޅުވީ، އެކަމަށް ޖަވާބެއްދޭން އަދި އަވަސް ކަމަށް. އެމެރިކާގެ ޑިފެންސް ސެކްރެޓަރީ މާކާރ އެކްޕާސާ ވިދާޅުވީ، އިރާނުން ސީދާ ގޮތުން ނުވަތަ ނުސީދާ ގޮތުންވެސް މިފަދަ ޖަމާއަތްތަކުގެ މަސައްކަތަށް ހިތްވަރުދޭ ކަަމަށް. އަދި އިރާނުން ފާޅުގައި ދައްކަމުންދާ ވާހަކަތަކާއި ސިރުއްގައި ދައްކަމުންދާ ވާހަކަތައް ދިމާނުވާ ކަަމަށް އެމެރިކާގެ އިންޓެލިޖެންސް އިން މަޢުލޫމާތު ލިބޭ ކަމަށް އޭނާ ބުނެފައިވޭ.\nއީރާނުން އިރާޤްގައި ހުރި އެމެރިކާގެ އަސްކަރީ ބޭސްތަކަށް ހަމަލާ ދޭން އުޅޭ ކަމަށް ކުރިން "އޭނާއަށް އެނގިފައި ނެތް" ކަމަށް އެމެރިކާގެ ޗެއަރމަން އޮފް ޖޮއިންޓް ޗީފް އޮފް ސްޓާފްސް ޖެނެނަލް މާކް މިލީ ވިދާޅުވެއްޖެ. ޖެނެރަލް މިހެން ވިދާޅުވީ ނޫސްވެރިޔަކު ދެންނެވި ސުވާލަކަށް ޖަވާބު ދެއްވަމުން.\nސުވާލު ކުރިމަތިވީ ކީއްވެ؟\nއިއްޔެ ބައެއް ބޭރުގެ މީޑިޔާތަކުން ސައުދީގެ އޮފިޝަަލަކާ ހަވާލާދީ، އީރާނުން މިސައިލް ހަމަލާތައް ދޭން އުޅޭ ކަމަށާއި ދެނީ ކޮން ތަންތަނަކަށްކަން އެމެރިކާގެ އަސްކަރިއްޔާއަށް ކުރީބައިގައި އެނގޭ ވަނީ ރިޕޯޓްކޮށްފަ. އަދި އީރާންގެ ސަރުކާރުން، އީރާންއަށް ހަމަލާތައް ދެމުންދަނިކޮށް އެމެރިކާއިން އީރާންއަށް ގުޅާ ހަމަލާއެއް އައިސްފާނެ ކަމަށް އިންޒާރުދިން ކަމަށް އީރާންގެ ސަރުކާރުން އިއްޔެވަނީ ބުނެފައި.\nއީރާނުން ބޭނުންވީ ސީދާ އެމެރިކާގެ ސިފައިން މަރަން ކަމަށް އެމެރިކާގެ އަސްކަރިއްޔާގެ އިސް ޖެނެރެލަކު ވިދާޅުވެއްޖެ. ޗެއަރމަން އޮފް ޖޮއިންޓް ޗީފް އޮފް ސްޓާފްސް ޖެން މާކް މިލީ ނޫސްވެރިންނަށް މަޢުލޫމާތު ދެމުން ވިދާޅުވީ، އީރާނުގެ ހަމަލާތަކުން، އެމީހުން ބޭނުންވީ އެމެރިކާގެ އަސްކަރިއްޔާގެ ބޭސްތަކަށާއި ވެހިކަލްތަކަށް އަދި ސީދާ އެމެރިކާގެ އަސްކަރިއްޔާގެ ބޭފުޅުން މަރަން ކަމަށް އޭނާ އަމިއްލައަށް ކުރި ތަޙްލީލްތަކުން ދައްކާ ކަމަށް.\n"ކީއްވެ ބޮޑެތި ގެއްލުންތަކެއް ނުލިބުނީ؟ އެންމެން އަހަނީ މިސުވާލު. އޭގެ ޖަވާބަކީ އެމެރިކާގެ އަސްކަރިއްޔާއިން އެއަށްވުރެ ބޮޑަށް އެކަމަށް ތައްޔާރީ ހާލަތުގައި ތިބީމަ." ޖެނެރަލް ބުނެފައިވޭ.\nއޭނާ ވިދާޅުވެފައިވަނީ މިއީ އޭނާގެ އަމިއްލަ ވިސްނުން ކަމަށް.\nރޮކެޓް ހަމަލާގައި އެއްވެސް ގެއްލުމެއް އެއްވެސް މީހަކަށް ލިބިފައިނުވާ ކަމަށާއި އަލިފާނުގެ ހާދިސާއެއް ހިނގާފައިވާ ކަމަށް އިރާޤްގެ މީޑިޔާތަކުން ރިޕޯޓްކުރޭ. އަދި އަލިފާންގަނޑު ކޮންޓްރޯލް ކޮށްފައިވާ ކަމަށްވެސް ރިޕޯޓްކޮށްފައިވޭ.\nރޮކެޓް ހަމަލާއެއް ދީފައިވާކަން އިރާޤްގެ އޮފިޝަލުންވަނީ ޔަޤީންކަންދީފަ.\nބޭރުގެ މީޑިޔާތަކުން ރިޕޯޓްކޮށްފައިވާ ގޮތުގައި މިހަލާގައި އެ ރޮކެޓް އަމާޒުވެފައިވަނީ އިރާގްގައި ހުންނަ އެމެރިކާގެ އެންބަސީއާ 100 މީޓަރ ދުރަށް ކަމަށް.\nކަތްޔުޝާރ ރޮކެޓަކީ އެއް ޝޯޓް ރޭންޖެ މިސައިލެއް. އީރާނުން ރޭ ވަނީ އިރާޤްގައި ހުންނަ އެމެރިކާގެ އަސްކަރީ ބޭސްތަކަށް ރޮކެޓް ހަމަލާތަކެއް ދީފައި. އެކަމާ ބެހޭގޮތުން ވާހަކަ ދައްކަމުން މިރޭ ބޭއްވި ނޫސްވެރިންގެ ބައްދަލުވުމެއްގައި އެމެރިކާގެ ރައީސް ޑޮނާލްޑް ޓްރަންވަނީ އީރާން އިން އަމާންދީފި ކަމަށާއި، އީރާނަކީ "ފިނޑި" ޤައުމެއް ކަމަށް ބުނެފައި. ބެލެވޭ ގޮތުގައި މިއީ ބަދަލު ހިފުމުގެ ހަމަލާއެއް. ނަމަވެސް ހަމަލާގެ ޒިންމާ މިހާތަނަށް އީރާނުން ނަގާފައިއެއް ނުވޭ.\nއިރާޤަށް އަނެއްކާވެސް ދެ މިސައިލް ހަމަލާދީފި.\nރޭވެސް ރޮކެޓް ހަމަލާ ދީފައިވާ އިރާޤަށް އަނެއްކާވެސް ދެ މިސައިލް ހަމަލާދީފި. ބޭރުގެ ނޫސްތަކުން ރިޕޯޓްކޮށްފައިވާ ގޮތުގައި ދެ ކަތްޔުޝާރ ރޮކެޓް އިރާޤުގެ ގްރީން އޭރިޔާއަށް ވަދެފައިވާ ކަމަށް. ނަމަވެސް ހަމަލާގައި އެއްވެސް ގެއްލުމެއް ލިބިފައިނުވާ ކަމަށް ބޭރުގެ މީޑިޔާތަކަށް މައުލޫމާތު ދެމުން އިރާޤްގެ އަސްކަރިއްޔާއިންވަނީ ބުނެފައި.\nއަވަށްޓެރި ޤައުމުތަކަށް އޮތް ބިރަކަށް ނުވާނެ ކަމަށާއި އިރާޤްގެ ބިމުން އަވަށްޓެރި ޤައުމަކަށް ހަމަލާދޭން ފުރުސަތު ނެތް ކަމަށް އިރާޤްގެ ފޮރިންގް މިނިސްޓްރީން ވިދާޅުވެއްޖެ. ދެންމެ ނެރުނު ނޫސްބަޔާނެއްގައި އެމިނިސްޓްރީން ވިދާޅުވެފައިވަނީ، އީރާނުން އިރާޤުގެ ވަޒަނަށް އެރުމަކީ ޤަބޫލު ކުރެވޭނެ ކަމެއް ނޫން ކަމަށް. އަދި އެހެން ޤައުމުތަކަށްވެސްވަނީ އެސަރަހައްދުގެ ހަމަޖެހުން ނަގާލެވޭ ފަދަ ކަމެއް ނުކުރުމަށް ގޮވާލާފަ. އަދި އިރާޤަކީ އެހެން ޤައުމުތަކުގެ، "ބެޓަލް ގްރައުންޑް" އަކަށް ވާތަން ބަލަން ނޯންނާނެ ކަމަށްވެސް އެބާނުގައި އިރާޤުން ބުނެފައިވޭ.\nރޭގެ މިސައިލް ހަމަލާއަށްފަހު އެމެރިކާއިން ބަދަލުގައި ދޭނެ ހަމަލާއަކާމެދު މަޝްވަރާ ކުރުމަށް ވައިޓް ހައުސްގެ ސިޓުއޭޝަން ރޫމްގައި އެމެރިކާގެ ބައެއް އިސްވެރިން ތިބި ފޮޓޯއެއް ވައިޓް ހައުސްއިން އާއްމުކޮށްފި.\nމިކުއްލި ބައްދަލުވުމުގެ ބައިވެރިން މީގެ ކުރިން ވައިޓް ހައުސްއިންވަނީ އިޢުލާންކޮށްފައި. މިގޮތުން މިބައްދަލުވުގައި ބައިވެރިވެފައިވަނީ؛\nރައީސް ޑޮނާލްޑް ޓްރަންޕް\nނައިބު ރައީސް މައިކް ޕެންސް\nސެކްރެޓަރީ އޮފް ސްޓޭޓްސް\nޗެއަރމަން އޮން ޖޮއިންޓް ޗީފް\nއެކްޓިންގ ޗީފް އޮފް ސްޓާފް\nނޭޝަނަލް ސެކިއުރިޓީ އެޑްވައިޒަރ\nއެކްޓިންގް ޑިރެކްޓަރ އޮފް ނޭޝަނަލް އިންޓެލިޖެންސް\nއީރާނުން ހަމަލާދިނުމަށްފަހު އެމެރިކާއާ މުއާމަލާތް ކުރުމަށް ވަރަށް ގިނައިން މަސައްކަތް ކުރި ކަމަށް، ކަމުގެ މަޢުލޫމާތު އެނގޭ މީހަކާ ސީއެންއެންއިން ރިޕޯޓްކޮށްފައިވާ ގޮތުގައި، އީރާނުން އިރާޤަށް ދިން މިސައިލް ހަމަލާއަށްފަހު ތިން ބެކް ޗެއަލްއަކުން އެމެރިކާއާ މުޢާމަލާތް ކުރުމަށް މަސައްކަތް ކުރި ކަމަށާއި ކޮންމެ މެސެޖެއްގައިވެސް ބުނެފައިވަނީ އީރާނުން ބަދަލު ހިފާ ނިމިއްޖެ ކަމަށް. އަދި އީރާނުން ބަދަލު ހިފުމަށްފަހު އެމެރިކާއިން އެކަމުގެ ބަދަލު ހަމަލާއެއްގެ އިންތިޒާރުގައި ހުރި ކަމަށް، ކަމުގެ މަޢުލޫމާތު އެނގޭ މީހަކާ ހަވާލާދީ ރިޕޯތްކޮށްފައިވޭ. ސީއެންއެމް އިން އިތުރަށް ރިޕޯޓްކޮށްފައިވާ ގޮތުގައި އެމެރިކާގެ ނޭޝަނަލް ސެކިއުރިޓީ ކައުންސިލަށް މިކަމާ ގުޅޭ ގޮތުން ބަހެއް ދިނުމަށް އެދުމުން އިންކާރު ކުރި ކަމަށް.\nހަނގުރާމައެއް ފެށުމެއް އެމެރިކާގެ ރައީސް ޑޮނާލްޓް ޓްރަންޕަށް ޤާނޫނީ ގޮތުން ލިބިފައިވާ ބާރު ހަނި ކުރުމަށް ފިޔަވަޅު އަޅާނެ ކަމަށް ޑިމޮކްރެޓިކް ސެނެޓަރ ސެން ޓިމް ކޭން ވިދާޅުވެއްޖެ. ސެނެޓަރ ވިދާޅުވީ، އީރާންއާއެކު މަޝްރަހް މިހާރު ފިނި ވެފައިވީނަމަވެސް، ޓްރަންޕް މިމައްސަލައިގައި އަމަލުކުރީ އަސްލު ރައީސަކު އަމަލު ކުރަން ޖެހޭ ގޮތަށް ނޫން ކަމަށް. އަދި މިިހެންވެ، ޤާނޫނީ ގޮތުން ރައީސަށް ހަނގުރާމައެއް އިއުލާންކުރުމަށް ލިބިދޭ ބާރު ހަނިކުރުމަށް ކުރަން ޖެހުނު ކޮންމެ ކަމެއް ކުރައްވާނެ ކަމަށް އޭނާ ވިދާޅުވި.\nއީރާނުން އިރާޤުގައި ހުރި އެމެރިކާގެ އަސްކަރީ ބޭސްތަކަށް ދިން ހަމަލާގެ ބަދަލުގައި ހަމަލާ ދިނުމަށް އެމެރިކާގެ ރައީސަށް ލަފާ އެރުވި ކަމަށް ވައިޓް ހައުސްގެ އޮފިޝަލަކު ވިދާޅުވެއްޖެ. ސީއެންއެންއިން ވައިޓް ހައުސްގެ އޮފިޝަަލަކާ ހަވާލާދީ ބުނެފައިވަނީ، އެމެރިކާގެ ރައީސަށް އީރާންއަށް ހަމަލާދިނުމަށް ލަފާ އެރުވި ކަމަށާއި ނަމަވެސް ރައީސް ބެނުންވީ، ހަމަލާގައި ލިބުނު ގެއްލުން ދެނެގަތުމަށްފަހު ރައްދު ހަމަލާއެއް ދޭން ޖެހިއްޖެ ހާލަތެއްގައި ދޭން ކަމަށް. މިރޭ ބޭއްވި ނޫސްވެރިންގެ ބައްދަލުވުމެއްގައި ޑޮނާލްޑް ޓްރަންޕްވަނީ އީރާން އިން އަމާންދީފި ކަމަށް ޤަބޫލު ކުރާ ކަމަށް ބުނެފަ. ނަމަވެސް އެއާ ވިއްދައިގެން އެމެރިކާގައި މާ ބާރުގަދަ، ވިހަ މިސައިލް ހުރި ކަމަށްވެސް ޓްރަންޕް ބުނެފައިވޭ.\nމަޝްރަޙް ފިނިކުރަނ ޓްރަންޕް ނިންމީ ވަރަށް މުހިންމު ނިންމުމެއް ކަމަށް އެމެރިކާގެ ރިޕަބްލިކަން ސެނެޓަރ ޖޭމްސް ރިޗް ބުނެފި. ޓްރަންޕަށް ވަރަށް ބޮޑަށް ތާޢީދުކޮށް ސެނެޓް ފޮރިންގް ލިރޭޝަންސްގެ ޗެއަރ އަދި އާމްޑް ސާވިސް ކޮމިޓީގެ ޗެއަރކަންވެސް ކުރަައްވަމުން އަންނަ ޖޭމްސް ވިދާޅުވީ، މިއަދު ޓްރަންޕް ދެއްކީ ޑިމޮކްރަސީގެ ލާމަސީލު ނަމޫނާއެއް ކަމަށާއި އީރާނުން މިކަމާމެދު ފުންކޮށް ވިސްނަން ޖެހޭ ކަމަށް. ޖޭމްސް ރިޗް މިފަދަ މޭރުމަކުން ވާހަަކަފުޅު ދެއްކެވިނަމަވެސް، ގިނަ ބަޔަކު ޤަބޫލު ކުރާ ގޮތުގައި އީރާން އަދި އެެމެރިކާގެ މައްސަލައިގައި މައްސަލަ ހޫނު ކުރަން މަސައްކަތްކޮށްފައިވަނީ ޓްރަންޕް. މިގޮތުން ޓްރަންޕްވަނީ އެމެރިކާއަށް ހަމަލާއެއް ދީފިނަަމަ އީރާންގެ 52 ތަނަކަށް ހަމަލާދޭނެ ކަމުގެ އިންޒާރުވެސް ދީފަ.\nއެމެރިކާ އަދި އީރާންގެ ލީޑަރުންވެސް ސުލްހަޔާ ދިމާއަށް މިސްރާބު ޖަހާފައިވާ ކަމަށާއި އެކަމާ އުފާކުރައްވާ ކަމަށް ޔުނައިޓެޑް ނޭޝަންސް (ޔޫއެން) ގެ ތަރުޖަމާން ސްޓެފްނޭ ވިދާޅުވެއްޖެ. އެކަމަނާ މިހެން ވިދާޅުވެފައިވަނީ، މިއަދު އެމެރިކާގެ ރައީސް ޑޮނާލްޓް ޓްރަންޕްގެ ނޫސްވެރިންގެ ބައްދަލުވުމަށްފަހުގައި. އެބައްދަލުވުމުގައި ޓްރަންޕް ބަދަލު ހަމަލާއެއް ދޭނެ ކަމުގެ އިޝާރާތެއް ނުކުރޭ. ޔޫއެންގެ ބަޔާނުގައި އިތުރަށް ވިދާޅުވީ، ދުނިޔެ ބޮޑު ހަނގުރާމައަކަށް ދިއުމަށް އެއްވެސް ބަޔަކު ނޭދޭ ކަމަށާއި ދެ ޤައުމުގެ ވެރިންވެސް ނަންގަވަމުން ގެންދަވަނީ މަޝްރަޙް ފިނިވާނެ ކަހަލަ ނިންމުންތަކެއް ކަމަށް. އަދި މީގެ ކުރީގެ ހަނގުރާމަތަކުން އިބުރަތް ހާސިލް ކުރަން ޖެހޭ ކަމަށާއި ހަނގުރާމައިގައި އެންމެ ނިކަމެތިކަން ލިބެނީ ދަށު ދަރަޖައިގެ މީހުންނަށް ކަމަށްވެސް އެ ބަޔާނުގައިވޭ.\nއީރާނުގެ ކޮމާންޑަރު ޣައްސާމް ސުލައިމާނީ އަވަހާރަކޮށްލުމާ ގުޅިގެން ރައްދުގައި އީރާނުން އިރާގަށް ދިން ހަމަލާތަކަށްފަހު އެމެރިކާގެ ރައީސް ޓްރަމްޕް، ބިރުން ގޮތް ދޫކޮށް، ސުލްހަ ވާން ނިންމައިފިއެވެ.\nއީރާނުން އިރާގުގައި އެމެރިކާ ސިފައިން ތިބޭ ދެ އަސްކަރީ މަރުކަޒަކަށް ހަމަލާ ދީފައިވާއިރު އެ ހަމަލާތަކުގައި އެއްވެސް މީހަކަށް ގެއްލުމެއް ވެފައެއް ނުވެއެވެ. ނަމަވެސް އީރާނުން ބުނެފައިވަނީ އެ ހަމަލާގައި އެމެރިކާ ސިފައިންގެ 80 މީހުން މަރުވެފައިވާ ކަމަށެވެ. ނަމަވެސް އެމެރިކާއިން ވަނީ އެކަން ދޮގުކޮށްފައެވެ.\nޣާސިމް ސުލައިމާނީގެ މަރަށްފަހު ވައިޓް ހައުސްގައި ބޭއްވި ފުރަތަމަ ޕްރެސް ކޮންފަރެންސުގައި ޓްރަމްޕު ވިދާޅުވީ އީރާނަކީ ފިނޑި ގައުމެއްގެ ގޮތުގައި ސިފަކޮށްފައެވެ. އަދި އިތުރަށް ބުނެފައިވަނީ އީރާނާއާ ދެކޮޅަށް ވަރުގަދަ ހަރުކަށި ދަތިކުރުމުގެ ފިޔަވަޅުތަކެއް އަޅާނެ ކަމަށެވެ.\nސުލެއިމާނީ އަވަހާރަކޮށްލި މައްސަލައިގައި އިރާނުން ރައްދުދީފިނަމަ، އެގައުމުގެ 52 ތަނަކަށް ހަމަލާދޭނެ ކަމަށް ޓްރަމްޕް ކުރިން ވިދާޅުވެފައިވީ ނަމަވެސް، ޓްރަމްޕްގެ ވާހަކަތައް ވަނީ ބަދަލުކުރައްވާފައެވެ. އެގޮތުން މިހާރު ބުނަމުން ގެންދަނީ ދަތިކުރުމުގެ ފިޔަވަޅު އެޅުމަށް ކަމަށެވެ. އަދި މެދުއިރުމަތީގައި ނޭޓޯގެ ހަރަކާތްތައް އިތުރުކުރުމަށް، އެޖަމިއްޔާގެ ބައިވެރިންނާއިއެކުގައި މަޝްވަރާކުރާނެ ކަމަށްވެސް ޓްރަމްޕް މިރޭވަނީ ބުނެފައެވެ. ނަމަވެސް ރައްދު ހަމަލާއެއް ދޭނެ ކަމުގެ އެއްވެސް އިޝާރާތެއް ޓްރަންޕް ކޮށްފައެއްނުވެއެެވެ.\nޓްރަންޕްގެ ވާހަކައިގައި އީރާންގެ ހަރަކާތްތައް ހުއްޓުމުކަަށް އަންނަންދެން މާލީ ގޮތުންނާއި އިޤްތިޞާދީ ގޮތުން ބޮޑެތި ފިއްތުންތައް ކުރުވާނެ ވާހަކަވަނީ ތަކުރާރުކޮށްފައެވެ. އަދި މުޅި ދުނިޔެ އީރާންގެ މަސައްކަތާ ދެކޮޅަށް ތެދުވަން ޖެހޭ ކަމަށްވެސް ޓްރަންޕް ބުންޏެވެ.\n"ނިއުކްލިއަރ ބާރަކަށްވުމަށް އީރާނުން ދެކެމުން އަންނަ ހުވަފެނުގައި ފަސް އަޅަން ވަގުތު ޖެހިއްޖެ. އީރާނުން ނިރުބަވެރިކަމަށް ކުރާ ސަޕޯޓް ހުއްޓާލަން ޖެހޭ. މުޅި ދުނިޔެއިން އީރާއަށް އެބަޖެހޭ ވަރަށް ސާފު މެޖެސެއްދޭން، ދުނިޔެ އޮތީ އީރާންގެ މަސައްކަތާ ދެކޮޅަށްކަން" ޓްރަންޕް ބުންޏެވެ.\nސުލައިމާނީގެ މަރަށްފަހު މެދުއިރުމަތީގައި އޮތީ ހަނގުރާމައެއް ފެށިދާނެ ކަމުގެ ބިރު ހީވެފައެވެ. ނަމަވެސް އެމެރިކާއިން އީރާނު ރައްޔިތުންނާ ސުލްހަ ވާން ބޭނުންވާ ކަމަށް ޓްރަމްޕު ވިދާޅުވުމާ ގުޅިގެން މެދުއިރުމަތީގެ ގައުމުތަކުގައި ވަނީ ހަނގުރާމައިގެ ބިރުވެރިކަން ކުޑަވެފައެވެ.\nސުލައިމާން އަވަހާރަކޮށްލުމުން ހިނގަމުންދާ ކަންތައްތަކުގެ އިއްޔެގެ މައުލޫމާތު ތިރީގައިވާ ލިންކުން ލިބޭނެއެވެ.\nLIVE: Irange Kulli Hamalaathakehhttps://t.co/Kaxbacgjt1\n— Vaguthu Online (@VaguthuOnline) January 7, 2020\nކޮވިޑް-19: ޔޫރަޕްގެ ހާލަތު ދުވަހުން ދުވަހަށް ގޯސް!\nކޮވިޑް-19: ފްރާންސް ބޮޑު ނުރައްކަލެއްގެ ތެރެއަށް!\nކޮވިޑް-19: ޔޫރަޕްގެ ހާލަތު ގޯސްވެ، ބިރުވެރިކަން އިތުރުވަނީ!\nޖެނުއަރީ 9, 2020 01:09\nތީވާނެވަރަކީ... އަދިވެސް ފުއްޕާތި ތިމާވަރުގެ މީހަކު ނެތިގެން... ރަގަޅުވާނެ އަމިއްލަ ގަޔައް ސީލިޔަސް....\nޖެނުއަރީ 9, 2020 01:31\nބިރަކުން ނޫން، ރާވައިގެން ކުޅޭ ގޭމެއް\nއެހެން ޔާ ފަހެ، އީރާނުން މިސައިލްތައް ފޮނުވައިގެން އެމެރިކާ އެއްވެސް މަރާ ނުލެވޭ. މާ ކުރިން އޮތީ އެމެރިކާއަށް އަންގާފަ ހަމަލާ ދޭނެ ތަންތަން، އެމީހުން ސަލާމަތް ވާން.\nޖެނުއަރީ 9, 2020 01:36\nސައިޒް އެނގިއްޖެދޯ މިހާރު ސުމެއްކަން ސައިޒް\nޖެނުއަރީ 9, 2020 06:31\nއީރާނުގެ ރައްދު ހަމަލާ ބަލިކަށި. އެއަށްވުރެ ކައިރި ކެޝުއަލްޓީ ބޮޑު ބޭސްތަކަށް ހަމަލާ ދެވެން އޮއްވަ ހަމަލާ ދިނީ ބޮޑު ހުސްބިން އޮތް ބޭސްތަކަކަށް. މަގުތައް މައްޗަށް އެއްވެ ބަދަލު ހިފުމަށް ގޮވާލި އެތައް މިލިއަން އީރާން ރައްޔިތުންގެ އަޑުތައް މައިތިރި ކުރުމަށް ކޮށްލި ކަމެއްހެން ހީވަނީ. ހިއެއްނުވޭ ހަނގުރާމައަށް ފަށަން ބޭނުންވާނެ ހެނެއް. މިހާރުވެސް ގައުމުގެ އިގްތިސޯދު އޮތީ ވަރަށް ބަލިކަށިކޮށް ދަތިކުރުމުގެ އެތައް ފިޔަވަޅެއް އަޅާފަ އޮންނާތީ. އަނގައިން ކުރިއެރިދާނެ، ރައްޔިތުންގެ ސަޕޯޓް ލިބޭނީ އެގޮތަށް ވީމަ.\nޖެނުއަރީ 9, 2020 08:32\nއެމެރިކާއިން ހަމަލާދޭން. ބަހާ އަމަލާ ދިމާނުވާ ވެރިންގެ ތެރޭގައި، ޓްރަމްޕް، އިބޫ ސޯލިހަކީ ފާހަގަކޮށްލެވޭ ދެ ޝަޙްސިއްޔަތު.\nޖެނުއަރީ 9, 2020 10:39\nބަލަ އެމެރިކާ މީހުންގެ ބޭސްތަގުގެ ތެރޭ އިރާގް ސިފައިންވެސް ތިބޭ.. އިރާނުން ބޭނުމެއް ނުވާނެދޯ އިރާގު ސިފައިންނާ އެއްކޮށް އެމެރިކާ ސިފައިން މަރާކަށް.. އެހެން ނޫނަސް ހަމަލާ ދޭކަނެކަން ކުރިންވެސް އިނގެއެއްނެ.. އެމެރިކާ ސިފައިންވެސް އެހާ މޮޔައެއް ނުވާނެދޯ އެނގިހުރެ އެތަނުން ނުގޮސްތިބެން. އަނެއްކާ އިރާގުގެ ރައީސްއަށްވެސް އެންގި ހަމަލާ ދޭނެކަން.\nޖެނުއަރީ 9, 2020 12:00\nހެހެހެހެހ... ޑޮނަލްޑު ޓުރަމްޕުބުނީ އަމާޒައް ބަޑިޖަހަން ނޭގޭ ކަނޑުކޮސް ބަޔަކާއެކީ ތިމަންނަމެން ހަނގުރާމަކުރާކަން ނޫޅެމޯ. އިރާނު މީހުން ބަދަލައް ބަދަލުހިފާނީއޭ ކިޔާބަހައްޓާފަ އިންސާނުން ނުވެސް އުޅޭ ހަނަފަސް ސަހަރާއަކައް މެސައިލުން ހަމަލާދީފަ މިބުނަނީ އެމެރިކާގެ 80 މީހުން މަރާލާފީމޯ... ހެހެހެހެ..\nޖެނުއަރީ 9, 2020 18:03\nއީރާނައް އަދި ބަދަލެއް ނުހިފޭ އެމީހުންގެ ކޮމާންޑަރ އެ މަރާލީ ސޯ އީރާނުން ދިން ހަަމަލާ ތަކުގަ އެމެރިކާގެ އެއްވެސް މީހެއް މަރެއް ނުވޭ ސެޕުޓެމްބަރ 11 ދިން ކަހަލަ ހަމަލާޔެއް ދޭން ވީ\nޖެނުއަރީ 9, 2020 20:04\nޢެމެރިކާން ބޭނުންވި ކަންކަން ވެއްޖެ. ސުލައިމާން އަވަހާރަކޮއްލެވިއްޖެ އެމެރިކާގެ އެއްވެސް މީހަކު މަރުނުވެ. ދެންވެސް ހާދާނީ ބޭނުންގޮތެއެއް، ކާރީގަ އޮތް އިރާގައް ހަދާލައިފަ އިންގޮތް ނުފެއްނަނީތަ ؟